În procesul de adaptare la condiţiile de mediu, organismele 
animale au ciștigat treptat mecanisme din ce în ce mai complexe 
de reacție față de pătrunderea unor substante «străine», care 
asigură neutralizarea și apoi eliminarea acestora. 

Cele mai complexe reacții se produc în cazul pătrunderii mole- 
culelor de proteine sau polizanaride cuplate cu proteine, ceea 
ce în genere are ca rezultat formarea de anticorpi. 

Proteinele care pot produce apariţia de anticorpi se numesc 
antigene. Fiind vorba de proteine, componente nelipsite din 


păcii încheiate cu Domițian la 89, el devenise client plătit al impe- 
riului roman. Mulțumit cu importantele subsidii primite şi supra- 
vegheat de aproape de forțele romane de pe Dunăre, respectase 
cu credință această pace timp de doisprezece ani. Totuși, pro- 
gresele sensibile ale puterii sale îi îngrijorau pe romani, iar sub- 
sidiile acordate le apăreau ca un umilitor tribut, ceea ce l-a deter- 
minat pe Traian, încă de la urcarea sa pe tron, să pregătească un 
război pentru lichidarea statului dac. Decebal nu ignora de loc 
nici aceste intenții, nici disproporţia dintre forțele sale limitate 
şi armata considerabilă pe care împăratul o concentra împotriva 
sa. Pentru a face față pericolului, el avea nevoie de aliaţi, dar 
silinţele sale de a şi-i procura s-au izbit de vigilența diplomatică a 
romanilor, care peste tot s-au asigurat de neutralitatea 
vecinilor lor. 

Singura direcţie în care regele dac putea găsi populaţii libere 
de orice presiune romană era spre Carpaţii nordici, unde se în- 
tilneau triburile dacice ale carpilor, costobocilor etc., cu sarma- 
ţii din Galiţia și Moldova de Sus şi cu burii germanici recent 
aşezaţi în Slovacia și în Maramureș. Graţie faimei sale create cu 
prilejul succeselor de altădată asupra armatelor lui Domițian, 
Decebal şi i-a putut atrage. Nu-i răminea decit să-i folosească în 
modul cel mai chibzuit, în cadrul unui plan atit de amplu și de în- 
drăzneț, încît să-l surprindă pe Traian cu desăvirsire. exploatind 
însuşi sentimentul de siguranță pe care i-l dădea împăratului 
roman superioritatea zdrobitoare a forțelor sale. Era în afară de ori- 
ce îndoială că Traian, urmărind un succes fulgerător și definitiv, va 

structura oricărei celule vii, e limpede că organismele superioare 
trebuie să diferentieze proteinele proprii fată de cele străine. 
Dacă un asemenea mecanism nu ar exista, ar însemna ca el să 
fabrice anticorpi față de propriile structuri, ceea ce ar provoca 
leziuni grave -- așa cum se și întîmplă în paradoxala boală de 
autoagresiune (vezi mai departe). 

De unde știe insă organismul ce-i al său şi ce nu-i aparține? 
Cum află identitatea «străinului» ca să poată lua măsurile de 
apărare? 


inainta cu toată armata asupra Sarmizegetusei din munţii Orăş- 
tiei pe calea cea mai scurtă, prin Banat și prin Haţeg. Planul dac 
era tocmai de a-l încuraja în această intenţie, angajindu-l cit mai 
adinc în munţii Transilvaniei, pentru ca la momentul potrivit 
Decebal să dezlănțuie cu aliaţii săi din nord o diversiune prin 
Moesia Inferioară, pentru a tăia comunicațiile armatei romane cu 
interiorul imperiului şi a o prinde între două fronturi. Rezultatul 
n-ar fi putut fi decit un dezastru roman fără precedent. Momentul 
așteptat era toiul iernii, cînd Dunărea înghețată permitea o tre- 
cere uşoară, imobilizind totodată flota lui Traian, singurul mijloc 
pe care acesta îl avea pentru mișcări repezi pe linii interioare. 
Pentru reușita planului mai erau necesare ciştigarea de timp, 
păstrarea secretului, disimularea intențţiilor, coordonarea de la 
distanţă a unor forțe eterogene, punctualitatea execuţiei. Decebal 
s-a dovedit capabil de a îndeplini toate aceste condiţii extrem de 
grele cu o uimitoare dibăcie. Dacă pină la urmă a eşuat, e numai 
din cauza unor elemente imponderabile. Dar să urmărim mersul 
acțiunii așa cum apare pe Columnă. 

Vedem mai întii trupele romane trecînd Dunărea, în vara anului 
101, pe două poduri pe vase, ceea ce simbolizează două armate: 
una venind din vest, însoţită de flota panonică și pătrunzind în 
Banat pe la Lederata (Rama), Arcidava (Vărădia), Berzovia, Aizis 
(Pogăniș), după cum precizează singurele cinci cuvinte păstrate 
din Comentariile lui Traian de către gramaticul Priscian (inde 
Berzobim deinde Aizim processimus), alta venind din est, 
asistată de flota moesică şi înaintînd prin Drobeta (Turnu-Seve- 
rin), Dierna (Orșova), Ad Mediam (Mehadia), spre a se uni cu 
cealaltă la Tibiscum (Caransebeș). Pină aci romanii n-au în- 
tilnit nici un dac. Scenele Columnei sînt ocupate de reprezentări 
de marșuri, ceremonii, construcţii de drumuri și de castre. Primul 
barbar care apare este solul burilor cu ciuperca scrisă despre 
care am vorbit. Mesajul e redactat într-un ton voit insolent: «Burii 
și ceilalți aliați îl sfătuiesc pe Traian să se întoarcă din drum şi să 
încheie pace», tocmai pentru a-l îndirji pe împărat şi a-l determina 
să înainteze fără ezitare. 

Cu toate forțele întrunite în mina sa, Traian pătrunde în pasul 
Bistrei. Decebal i se opune la Tapae, locul cel mai strimt al defi- 
leului, acolo unde este azi gara Poarta de Fier. Lupta e aprigă, dar 
nu de mari proporții. Din partea romanilor participă numai tru- 
pele auxiliare, pe cind legionarii stau în așteptare. Imaginea 
alegorică a lui Jupiter Tonans («Tunătorul»), lovind în daci, 
arată că în timpul luptei s-a dezlănțuit o mare furtună, care i-a 
favorizat pe romani. Dacii ies învinşi, dar nu zdrobiţi. Îi vedem 
retrăgindu-se în ordine. E clar că rezistența lor n-a fost împinsă 
la extrem, ci că au căutat doar să întirzie marșul inamicului, 
momindu-l totodată în direcția apucată cu iluzia unei victorii. 
Traian, satisfăcut de a fi izbutit să forțeze poarta Daciei, îi urmă- 
rește pe dacii ce se retrag, străbate țara Hațegului, pătrunde în 
masivul munților Orăștiei pe la Boșorod, apoi ajunge în faţa cetă- 
ților de la Costești și Blidaru. Pe zidurile uneia dintre ele vede cu 
stringere de inimă capete de soldați romani înfipte în pari printre 
steaguri romane capturate: sînt trofeele dezastrului lui Cornelius 
Fuscus întimplat cu cinsprezece ani mai înainte, pe vremea lui 
Domițian, cam tot pe aceste meleaguri. Cetatea fiind cucerită, 
ruşinea vechii înfringeri e răzbunată. 

Romanii înaintează mereu, fără să le treaca o clipă prin minte 
că nu făceau decit să îndeplinească pas cu pas planul făcut 
de Decebal. Cu cit mergeau mai departe, cu atit se apropiau 
de ziua cumplită a dezamăgirii. (VA URMA) 


Răspunsul la această întrebare — ca la majoritatea întrebărilor 
de ordin biologic — nu se poate da printr-o formulă. Vom încerca 
să scoatem în evidență numai citeva din trăsăturile principale ale 
actualelor teorii, fără să expunem nici una dintre ele și vom 
arăta apoi importanța practică a fenomenului. 

În fața noianului de antigene, aparținind structurilor străine 
(microbi, toxine, celule din transplante, celule bolnave, celule 
canceroase) și a celor proprii, organismul se află în situația 
în care s-ar găsi un om în mijlocul unei mulțimi de alți oameni 
care vorbesc diferite limbi. Dacă omul nostru e român, el are la 
dispoziție două alternative pentru a recunoaște pe cei care nu 
sînt români: primo — întelegind limba română va putea foarte 
simplu să clasifice drept străini pe cei care nu vorbesc această 
limbă; secundo — recunoscind fiecare limbă în parte, chiar 
fără să cunoască limba română. 

Bineînţeles că un asemenea mod de a pune problema presupu- 
ne existența unui «limbaj» al proteinelor. Într-adevăr, s-a dovedit 
că puterea de a produce anticorpi depinde de structura spațială 
a proteinelor, şi mai ales a suprafeței lor. Anticorpii care iau 
naştere poartă imaginea în oglindă a respectivelor tipare, ceea ce 
le permite să se lege strîns cu antigenul, așa cum o cheie se 
adaptează perfect broaștei pentru care este făcută. Acesta este 
«limbajul» cunoscut pe care îl folosesc anticorpii GATA FOR- 
MAȚI pentru recunoașterea antigenului. Anticorpii apar însă 
ca rezultat al contactului cu un antigen pe care organismul îl 
identificase deja mai înainte ca pe un «străin». Prin urmare, func- 
ţia de recunoaștere trebuie să fie localizată la locul (mai precis 
la nivelul) unde se produc anticorpii — adică la nivelul celulelor 
formatoare de anticorpi. Suprafața acestor celule ar putea avea 
tipare sau, mai bine zis, chei, care, dacă se potrivesc antigenului, 
el este recunoscut ca străin și însuși contactul declanșează 
multiplicarea numai a acestei clone (familii de celule cu aceleași 
caractere genetice) care produce anticorpi corespunzători ti- 
parului de pe suprafaţa lor. Se admite deci că organismul «cu- 
noaște» toate «limbile» antigenelor străine, dar nu cunoaște 
limbajul proteinelor proprii și de aceea proteinele proprii nu pot 
«ordona» fabricarea de anticorpi. Teoria cea mai cunoscută care 
dă o asemenea interpretare faptelor este teoria «selecției clonale» 
a lui Burnet. Ea presupune că în viața intrauterină se formează 
celule cu structuri variate, posedind pe suprafețele lor «cheile» 
pentru toate «limbajele» proteinelor. În ultimele luni ale dezvoltării 
intrauterine se produce însă eliminarea clonelor care ar putea 
produce anticorpi față de celulele proprii. Un important sprijin 
al teoriei lui Burnet îl oferă fenomenul de «toleranță imunologică» 
injectarea unui atigen «străin» în cursul vieții intrauterine face ca 
organismul care ia naștere să nu mai recunoască drept străin 
antigenul cu care a venit în contact în perioada embrionară. 


Nu toți cercetătorii sînt de acord cu această teorie şi însuşi 
elaboratorul ei o consideră ca o teorie «de lucru». Numeroşi 
alți autori admit că antigenul are un rol activ, aşa cum susține 
Gray în teoria sa «instructiv selectivă», arătind că antigenul ar 
putea modifica însuși «mesajul genetic» cuprins în A.D.N.-ul 
celulelor «competente» (adică a acelora care recunosc antigenul 
și produc anticorpi) și numai ulterior ar interveni selecția lor. 
Deci organismul, după această teorie, «învață limbajul» substan- 
telor străine și după aceea le atacă prin anticorpi, însă nu cunoaşte 
limbajul țesutului propriu. 

Numărul mare de teorii și implicit greutatea cu care se poate 
face o expunere succintă se datorește importanţei acestor fe- 
nomene, cit şi complexității lor. Mecanismele amintite fac posi- 
bilă atit imunizarea cit și vindecarea bolilor infecțioase, chiar fără 
tratament, numai pe baza reacțiilor de apărare ale organismului. 
Pe baza acelorași date se pot întelege mai bine şi o serie de feno- 
mene ca: autoagresiunea, eliminarea grefelor «străine» şi can- 
cerogeneza. 

In cursul bolilor infecțioase, mai ales, se pot produce modifi- 
cări în structura normală a celulelor sau se pot elibera proteine 
care în mod obișnuit nu ajung în contact cu celulele competente 
și astfel ele nu vor fi recunoscute. În consecință, organismul va 
forma în mod paradoxal, dar perfect inteligibil pentru noi, anti- 
corpi față de propriile sale structuri. El nu are de unde să «știe» 
care este originea structurilor «înstrăinate» şi va reacționa ca şi 
cum ar fi vorba de o agresiune externă prin producere de anticorpi. 
Aceasta este explicația unora dintre bolile numite încă şi «auto- 
imune» (boli de sînge, ficat, splină, cord). 

Reușita transplantărilor de organe, despre care uneori scriu 
și ziarele, depinde nu numai de o desăvirșşită tehnică chirurgicală, 
ci si de posibilitatea de a împiedica organismul să producă anti- 
corpi şi să lezeze organul nou transplantat, care, bineinţeles, este 
«recunoscut» ca străin. Împiedicarea reacţiilor de felul acestora 
se face prin diferite mijloace de inhibare sau chiar lezare a orga- 
nelor formatoare de anticorpi (raze X, cortizon şi citostatice). 

Pentru teoria virotică a cancerului, luarea în considerare a 
modalităților de reacție amintite oferă dovezi suplimentare. 

Astfel, se știe că celulele canceroase sint celule modificate, 
adică «înstrăinate». Se poate presupune că organismul va căuta 
să le distrugă, fapt de altfel dovedit. 

Rezultă că, în mod obișnuit, chiar dacă «virusul canceros» 
va pătrunde în organism, pe măsură ce vor apărea celule can- 
ceroase «străine» ele vor fi distruse și boala se va produce numai 
dacă capacitatea normală de apărare scade foarte mult. În același 
mod se poate explica de ce, deşi se admite natura infecțioasă 
a cancerului, practic el nu este contagios. Nu este contagios 
numai în ceea ce privește boala manifestată; în ceea ce priveşte 
virusul, acesta probabil infectează toată populația umană. La fel 
de bine se armonizează teoria virotică a cancerului, privită prin 
această prismă și cu binecunoscutul fapt al producerii de tumori 
maligne prin radiaţii ionizante. Raxele X, cit și mai ales cele pro- 
duse ca urmare a exploziilor atomice, lezează în primul rind apa- 
ratul formator de anticorpi. Cei care supraviețuiesc au şansa să se 
îmbolnăvească de leucemie, deoarece organismul nu mai este 
capabil să producă anticorpi față de celulele malignizate nu de 
înseși razele ionizante, ci de un virus preexistent în organism. 

Puținele exemple amintite pot contribui la întregirea imaginii 
pe care ne-am format-o despre modul cum funcționează orga- 
nismul uman, cu toate incertitudinile pe care le avem încă. 


Reprezentare ipotetică a «mulării» 
anticorpului produs de o celulă pen- 
tru recunoașterea unei proteine (cu- 
loare portocalie). În cazul cînd «cheile» 
anticorpului se potrivesc proteinei, 
aceasta este recunoscută ca antigen 
(străină). 

Mai schematic recunoașterea ar ară- 
ta ca în schema de jos. 

Barajul de la Assuan — încă una din giganticele construcții 
ale epocii noastre — va transforma viața Egiptului, dindu-i o 
nouă sursă de prosperitate și energie. Lacul de acumulare Nasser 
se va întinde pe o lungime de peste 500 km și o lăţime de aproape 
10 km, inundind aproape toată suprafaţa anticei Nubii. Puțin 
cunoscut, din cauza așezării sale izolate, străvechiul ţinut al 
Nubiei a avut în trecut o epocă de glorie. Cu milenii în urmă, 
faraonii egipteni au trimis aici expediţii pentru a cuceri bogății 
fabuloase: metale rare (aur, cupru), păduri de migdali şi curmali, 
turme de vite. Şi astfel a pătruns în Nubia civilizaţia egipteană. 

Aici a clădit Ramses al II-lea unul dintre cele mai surprin- 
zătoare monumente ale Egiptului antic, templele de la Abu-Sim- 
bel, săpate în faleza stincoasă care domină Nilul. Străjuite de 
statui uriaşe, reprezentind pe faraon şi pe regina Nefertari, soția 
sa, ele au sfidat trecerea timpului, învelite într-un giulgiu de 
nisip pînă în secolul al XIX-lea, cînd au fost redescoperite de 
călători europeni. Dar începind din anul 1960, apele în creștere 
ale marelui baraj de la Assuan amenințau să le înghită, lipsind 
pentru totdeauna generaţiile viitoare de aceste comori de artă. 


SCURT ISTORIC 


Construcţia acestor temple minunate se datorește re- 
gelui-«zeu» Ramses al II-lea, care, în cei 67 de ani de domnie, 
a fost unul dintre cei mai prodigioși constructori de monumente, 
ridicate pentru a-i imortaliza gloria. 

Egiptologul francez L.A. Christophe, delegatul UNESCO în 
Egipt, pe baza studierii amănunțite a inscripțiilor de la fața locu- 
lui, trage concluzia că amplasarea templelor în Nubia, la margi- 
nea lumii civilizate, nu este întimplătoare. Ramses a preluat acest 
loc deja «sfint», unde se aflau altare ridicate pentru slăvirea divini- 
tăților locale — zeul Homs din Meha și zeiţa Hathor din lbsbek —, 
trecînd peste inconvenientele pe care le prezintă valea îngustă a 
Nilului, în calea ridicării unor construcţii de asemenea amploare. 
Așa se explică de ce a fost necesară săparea în piatră a acestor 
sanctuare ale căror săli se succed pină la o adincime de 55 m. De 
altfel, în semn de omagiu datorat celor doi zei, Ramses a ținut ca 
figurile acestora să fie plasate în noile construcții. În tot timpul 
domniei sale, care a început în anul 1304 f.e.n., Ramses a visat să 
restaureze măreția Egiptului, cucerindu-i granițele pină la Eufrat. 
Deşi din luptele contra inamicilor săi asiatici, hitiţii, nu a ieşit în- 
vingător, totuși a intrat în istorie ca un mare cuceritor, glorificat 
prin nenumăratele monumente pe care le-a ridicat. 

După L.A. Christophe, se pare că Ramses a ordonat construi- 
rea marelui templu pentru sărbătorirea a 30 de ani de domnie. 


BEL 


Construcția este în aşa fel făcută încît soarele, la răsărit, să 
pătrundă în această zi în interiorul templului, poleind cu razele 
sale statuia regelui-zeu. 

Inscripția hieroglifică de pe frontispiciu arată că marele templu 
glorifică pe Ramses ca zeu. 

Templul cel mic, ridicat în cinstea reginei Nefertari, soția lui 
Ramses, este așezat în vecinătatea marelui templu. Se crede căa 
fost lucrat concomitent cu acesta, însă a fost terminat mai de- 
vreme. Frumoasa figură a lui Nefertari decorează interiorul 
acestuia. În faţa intrării, 6 statui gigantice, înfățișînd pe Ramses 
și regina Nefertari, stau una lîngă alta. 

Ritualul străvechi și sacru al punerii pietrei fundamentale a 
templelor în Egipts-a desfășurat probabil şi în acest caz, înce- 
pînd cu fixarea celor 4 colțuri ale clădirii. Axul marelui templu a 
fost trasat dintr-un punct al orizontului de la răsărit, astfel încît 
razele soarelui să ajungă la 55 m în interior, la data precisă a îm- 
plinirii a 30 ani de domnie — 20 octombrie 1274 î.e.n. Stinca ce 
urma a fi fațada templului a fost netezită, apoi au fost trasate con- 
tururile celor 4 statui colosale ce vor străjui intrarea. Meșteri 
iscusiți au sculptat statuile cu dălţi și ciocane de bronz, apoi 
pictorii au colorat opera cu pensule din fibre. Interiorul templelor 
a fost săpat în stinca de gresie cu scule de bronz şi lemn dur, prin 
galerii paralele ai căror pereţi au fost apoi dărimați. 

Remarcabil este modul de construcţie a templelor care, deși 
săpate în stincă, au fost executate ca și cînd ar fi fost clădite în 
aer liber, cu coloane susținind plafonul. 

O întrebare la care nu s-a răspuns încă rămine sistemul de 
iluminare care a permis executarea lucrărilor în interiorul munte- 
lui. Nu poate fi vorba de făclii care ar fi produs prea mult fum și 
nici de lămpi cu alcool, deoarece distilarea nu era cunoscută în 
Egipt pe acea vreme. A provenit, oare, lumina de la soare, fiind 
reflectată în interior printr-un sistem de oglinzi? 


După moartea lui Ramses, preoții au continuat un timp să în- 
grijească templele, însă prin anul 1000 î.e.n. nisipul deşertului a 
început să acopere treptat marele templu. În secolul VI î.e.n., 
mercenari greci şi fenicieni, în trecere prin Nubia, și-au săpat 
numele pe coloşii care păzeau intrarea sanctuarului. Şi astfel, 
statuia lui Ramses ne-a păstrat una din cele mai vechi inscripții 
greceşti. Apoi, istoria nu mai menţionează nimic despre existența 
templelor de la Abu-Simbel. Marele templu a fost îngropat sub 
mantia protectoarea nisipului, iar templul cel mic a devenit ascun- 
zătoarea localnicilor contra răufăcătorilor deşertului. 

Pentru prima dată în epoca modernă găsim menţionată existen- 
ta templelor în notele lui J.L. Burckhardt, un călător elveţian care 
în 1813 a reușit să ajungă în susul Nilului, pînă în apropierea celei 
de-a treia cataracte. Cu această ocazie, el a vizitat templul Ebsam- 
tal, care nu era altul decit cel ridicat de Ramses în cinstea soției 
sale, regina Nefertari. În acelaşi timp a observat părţile superioare 
ale capetelor statuilor colosale ale lui Ramses, din fața marelui 
templu, abia vizibile din nisipul ce le acoperea, astfel încit nu 
şi-a putut da seama dacă acestea erau aşezate sau în picioare — 
Burckhardt și-a imaginat însă că sub nisip ar putea fi ascunsă 
intrarea unui templu. 

Mai tirziu, în 1817, un alt călător, Giovanni Batista Belzani, 
a reuşit să pătrundă în marea sală a templului, după lupte chinui- 
toare cu nisipul care acoperea fațada. Din păcate, nu a putut să 
schițeze ceea ce a admirat în interior, din cauza transpiratiei, 
datorită căldurii excesive care înmuia imediat hîrtia. În sanctuarul 
interior a fost impresionat de 4 statui șezind, înfățișind pe Ramses 
şi zeii Amun şi Re-Harakti. Secolele și nisipul au pălit culorile 
statuilor, păstrind însă intacte formele acestora, care parcă sfi- 
dează fuga anilor. 


TEHNICA MODERNĂ SALVEAZĂ MINUNILE 
ANTICHITĂȚII 


Numeroase soluţii au fost prezentate de ingineri din diferite 
țări ale lumii, încă de la primele apeluri ale Organizaţiei Internaţio- 
nale a Naţiunilor Unite pentru Educaţie, Ştiinţă și Cultură 
(UNESCO), în vederea salvării acestor minuni ale civilizației an- 
tice amenințate de a fi înghiţite de apele Nilului. 

Un proiect italian a propus ridicarea în bloc a fiecăruia dintre 
temple, avind mase enorme: 291 100 și 60 000 de tone. Deși la 
început atît UNESCO, cit şi R.A.U. au fost de acord cu aplicarea 
acestei soluţii, costul ridicat al realizării — estimat la cca. 90 mi- 
lioane de dolari — a determinat părăsirea sa în favoarea unei pro- 
puneri mai convenabile care prevedea dezmembrarea con- 
strucțiilor în blocuri cît mai mari posibil şi reclădirea templelor 
la un nivel cu 65 de metri mai sus, proiect estimat la 36 milioa- 
ne de dolari. Fondurile au fost puse la dispoziție de R.A.U. şi o 
serie de țări din UNESCO, precum și de donaţii particulare. Lu- 
crarea a fost executată de un grup de societăți aparținind mai 
multor țări: R.F.G., Franţa, Italia, Suedia și Egipt. Arheologi şi 
arhitecţi cu renume mondial au activat în funcţia de consilieri. 

Imediat după definitivarea proiectului, lucrările au început să 
se desfășoare în ritm vertiginos, transformiînd întreaga înfățișare 


a locului. În trecut, stăpini aproape absoluţi erau nisipurile aurii 
şi stincile întunecate, înviorate de verdele intens al grupurilor de 
palmieri. Viaţa era reprezentată mai ales de crocodilii care ieșeau 
la soare pe îngusta limbă de nisip de-a lungul Nilului. Aspectul 
acesta romantic a dispărut cu desăvirșire, fiind înlocuit de forfota 
neîntreruptă obişnuită marilor șantiere. Au fost deschise cariere 
de nisip şi pietriș, au fost amenajate drumuri și chiar o pistă de 
aterizare, iar Nilul a fost străbătut fără încetare de șlepuri și di- 
verse alte vase care realizau aprovizionarea şantierului cu scule 
și mașini de tot felul, precum şi cu cele necesare întreţinerii celor 
cîteva mii de persoane care au lucrat acolo. 

Odată cu începerea lucrărilor, R.A.U. a mutat peste 60 000 de 
nubieni din regiune în sate noi, la nord de Assuan. 

Dar care este metoda prin care s-a realizat operaţia de sal- 
vare? Nisipul, care vreme de secole a acoperit marele templu, 
este cel care și cu această ocazie a fost destinat prezervării colo- 
șilor de la intrare de eventualele stricăciuni provocate de tăierea 
în blocuri a sanctuarelor. Perioada oarecum tirzie la care au fost 
incepute lucrările a făcut necesară luarea unor măsuri suplimen- 
tare destinate protejării monumentelor și a lucrătorilor de apele în 
creştere ale Nilului. A fost ridicat un baraj de protecţie de 25 de 
metri contra apelor în jurul templelor, la care s-a lucrat zi și noapte 
începind din anul 1964, iar un sistem ingenios de drenare — colec- 
tarea apei prin puțuri și eliminarea acesteia cu ajutorul unor pom- 
pe speciale — a oprit pătrunderea apelor de infiltrare peste nive- 
lul maxim prevăzut, spre a evita umezirea monumentelor. Dacă 
lucrările ar fi fost începute cu 2 ani mai devreme, cheltuiala de 
aproape 1/6 din costul total al operaţiilor reprezentată de digul 
de protecţie și de sistemul de drenare ar fi fost evitată. 

La sfîrşitul anului 1965, după ce lucrările de protecţie au fost 
terminate, s-a trecut la degajarea templelor din masa muntelui 
prin îndepărtarea stîncii de deasupra templelor și excavarea stincii 
din spatele fațadei, pînă în apropierea plafoanelor. 

Faza următoare, poate cea mai delicată, a constituit-o dezmem- 
brarea, mutarea blocurilor și reconstrucția templelor. 

Decuparea în blocuri s-a executat pornind atit din interior, 
cît şi din exterior. Tăietori în piatră, în majoritate italieni, suiți 
pe schele în interior, au executat, cu ferăstraie special fabricate, 
tăieturi fine în partea sculptată pe o adincime de 25 mm, apoi 
în găuri făcute de-a lungul tăieturilor, au înfipt pene din oțel, 
care aveau scopul de a indica celor care lucrează în exterior înco- 
tro să îndrepte tăieturile din afară spre a se întilni cu cele interioare. 

În final, au rezultat astfel 950 de blocuri din care 750 ale marelui 
templu, avind o greutate de 20—30 de tone fiecare. 

O problemă grea a constituit şi stabilirea celui mai sigur sistem 
de ridicare şi transport al blocurilor. În momentul începerii lucră- 
rilor nici una din firmele participante nu ştia ce soluţie va adopta 
spre a reuși să execute tăieturi în stincă de fineţea necesară şi 
nici sistemul de ridicare a blocurilor din piatră slabă de gresie, 
fără riscul spargerii acestora. Niciodată nu au mai fost executate 
lucrări de asemenea amploare, deși 3 mici temple săpate în 
stincă au fost mutate înainte tot în Nubia de una din societățile 
participante la lucrări. În acest caz însă era vorba de blocuri care 
nu treceau de 7 tone, pe cînd în cazul de față greutatea era de 
3—4 ori mai mare. O dificultate 
suplimentară o reprezenta calita- 
tea pietrei în care grăunţii de 
cuarț sînt slab cimentaţi între ei. 
S-a evitat, din aceste motive, uti- 
lizarea frînghiilor, a cablurilor şi 
a oricărui alt echipament similar 
de ridicare. După multe cerce- 
tări, s-a adoptat soluţia utilizării 
unorbare de ridicare introduse în 
bloc și întărite cu ajutorul unor 
răşini epoxidice. În acest fel, 
se evita mutarea blocului înainte 
de ridicare, spre a fi legat cu 
cabluri, și nici nu mai era nevoie 
de executarea unor tăieturi late 
pe unde să treacă cablurile. Prin 
acest procedeu erau posibile 
mutarea blocurilor de dimensi- 
uni mari şi menţinerea în același 


1. «Faţa» de 19 tone a faraonului, 
decupată din restul monu mentului, 
este transportată cu grijă spre va- 
gonetul de transport. 

2. Pe malul lacului artificial, 
templele reconstruite ṣe înalță spre 
bucuria vizitatorilor. În fundul la- 
cului este figurat vechiul ampla- 
sa ment. 


timp a unor linii de tăiere de o grosime minimă, în același timp 
pericolul spargerilor se reducea la minimum. 

După dezmembrare, fiecare bloc a fost măsurat cu grijă spre 
a i se calcula centrul de greutate în vederea introducerii barelor. 
După întărirea răşinii epoxidice, bara s-a legat printr-o articulaţie 
de cirligul macaralei care ridica blocurile și le depunea pe patul 
de nisip al unor vagonete joase, pentru transport la magazia 
principală de depozitare. Aici blocurile au fost așezate în poziţii 
stabilite dinainte, fiind protejate cu rogojini. Fiecare bloc este 
însemnat cu grijă, spre a se respecta vechea aşezare în cadrul 
ansamblului. O grijă deosebită s-a acordat consolidării blocuri- 
lor din piatră slabă de gresie, plină de fisuri şi crăpături. Un 
strat protector de rășină sintetică a fost aplicat pe suprafeţele 
decorate, înainte de a se executa orice tăietură oricît de fină ar fi 
ea, preîntimpinindu-se astfel fărimiţarea rocii. Nu trebuia însă ca 
răşina să atingă suprafețele care vor fi tăiate, deoarece întărirea 
pietrei oprea înaintarea lamei ferăstrăului. Şi după tăiere unele 

blocuri au fost întărite, în continuare, prin injectare cu rășină. 

Arheologii se tem nu numai de eventualele stricăciuni prin 
fărimiţarea gresiei, ci şi de decolorarea acesteia în contact cu 
apa. De aceea, la reclădirea templelor, spre a împiedica pătrun- 
derea apei din mortarul special de fundaţie, o răşină specială, 
aplicată la baza blocurilor, are scopul de a împiedica pătrunderea 
apei din mortar și deci decolorarea stincii. 

Această îndrăzneață operație de salvare, care este în același 
timp și un experiment fără precedent în istoria tehnicii construc- 
țiilor, a fost prevăzută a dura 5 ani. Templele sint reconstruite cu 
precizia maximă posibilă, utilizindu-se același sistem de schele 
folosit în interior spre a proteja tavanul de fărimare cu ocazia ope- 
rației de excavare a stincii de deasupra templelor. Blocurile sînt 
legate printr-o structură de bază din beton armat. Aspectul ini- 
tial este reconstruit în cele mai mici detalii, mergindu-se chiar cu 
mutarea în noul amplasament a stincii care înconjura fațada. Gri- 
ja pentru păstrarea fidelă a trecutului este dusă și mai departe: 
se creează coline artificiale la partea superioară a templelor, aşa 
cum erau în forma inițială. Bolţi de beton vor proteja templele, 
preluind suprasarcina provocată de aceste coline artificiale. 

Spre a ilustra precizia mare cu care sint executate lucrările, 
este de ajuns să se arate că releveul are la bază 300 000 de citiri 
la teodolit, care garantează punerea la loc a blocurilor cu preci- 
zia de 1 mm. 

În luna ianuarie 1966, lucrările de reconstrucție au început prin 
amplasarea primului bloc, făcînd parte din marele templu, pe no- 


ua fundație. Dezmembrarea și re- 
construcţia ambelor temple va fi 
complet terminată spre sfirșitul 
anului 1966, cu 3 ani mai devreme 
decit a fost proiectat. Va urma 
apoi amenajarea regiunii încon- 
jurătoare, pentru care au fost 
prevăzuţi încă 2 ani. 

În epocile cînd apele Nilului 
vor avea nivelul maxim, 180 de 
metri deasupra nivelului mării, 
templele vor apărea neschim- 
bate faţă de trecut, cînd însă ni- 
velul lacului de acumulare va fi 
minim, accesul la temple va ne- 
cesita urcarea colinei — cca. 40 
de metri — spre a se ajunge la 
baza templelor. 

Şi astfel cunoștințele tehnice, 
priceperea și energia oamenilor 
au făcut ca razele soarelui la 
răsărit să pătrundă în anumite 
zile ale anului și de aci înainte 
în interiorul sanctuarului, poleind, 


POTOLI VRET] ca şi acum 3000 de ani, statuia 


N 
cc UE regelui-«zeu» Ramses al ll-lea, 
N caz iar coloșii cu chipul său privesc 
D A an aeea à mai departe, zîmbind senin veş- 


niciei peste apele mult mai late 
ale Nilului. 


1. Protejarea suprafeței blocu- 
rilor, împotriva degradării, prin in- 
jecție cu acetat de polivinil. 

2. După derocarea muntelui, pla- 
nul templului lui Ramses a apărut 
cu claritate. 

Dunga longitudinală arată dru- 
mul razelor de soare care pătrund, 
de două ori pe an, pină în sanctuar. 

3. Aceeași operație, de dezve- 
lire, a suferit-o și templul închinat 
lui Nefertari. 


În luna august au fost continuate lansările 
destinate cercetării Lunii și a spaţiului cir- 
cumlunar: stațiile automate «Lunar Orbi- 
ter», lansată în S.U.A. la 10 august, și «Luna- 
11» lansată în U.R.S.S. la 24 august. De altfel, 
primul «satelit al satelitului natural» a fost 
plasat pe orbită de specialiştii sovietici încă 
în luna aprilie a.c., sub denumirea de «Luna- 
10». 

După efectuarea operaţiei de aselenizare 
lină a staţiilor «Luna-9» în februarie și 
«Surveyor» în iunie a.c., lansarea de sateliți 
ai Lunii prezintă un interes deosebit din 
mai multe puncte de vedere. În primul rînd, 
pentru că etapele finale ale celor două 
tipuri de lansări, diferite între ele, sînt 
ambele necesare în cadrul amplei operaţii 
cosmice «Pămînt — Lună — Pămînt». În al 
doilea rînd, pentru că cercetarea temeinică 
a condiţiilor fizice din spațiul circumlunar 
de la nivelul unei stații-satelit, precum și 
observarea şi fotografierea locului posibil 
de coborire pe Lună sînt absolut necesare 
pentru pregătirea zborului omului în Lună. 

Primul dintr-o serie de cinci aparate simi- 
lare, «Lunar Orbiter» a fost lansat de la Cape 
Kennedy de o rachetă «Atlas Agena» D. 
După aproximativ 90 ore de zbor spre Lună, 
aparatul a fost orientat în raport de Soare și 
Lună, deoarece vizorul optic nu a putut 
repera steaua Canopus. La o depărtare de 
aproximativ 900—1 000 km de Lună, la 
14 august, a fost declanşat motorul rachetă 
de frinare (cu combustibil chimic lichid), 
care a redus viteza aparatului cosmic astfel 
încît el a putut fi captat de cîmpul gravita- 
ional al Lunii, transformîndu-se într-un 
satelit al acesteia, în greutate de 425 kg; 
orbita stației «Lunar Orbiter» a avut inițial 
aposeleniul la 1 850 km şi periseleniul la 
209 km. În timpul evoluției pe această orbită 
eliptică, puţin înclinată spre ecuatorul lunar, 
la o comandă dată de la sol, în timp ce stația 
efectua cea de-a 26-a rotaţie, trapa de protec- 
ţie s-a ridicat, lăsînd un cîmp larg obiective- 
lor camerelor de luat vederi. Acestea s-au 
declanşat în timp ce «Lunar Orbiter» evolua 
cu 6 400 km/oră la 214 km înălțime deasupra 
Lunii. Primele fotografii au fost luate în 
regiunea Mării Smyth Il, insuficient cuno- 
scută prin cercetările telescopice. În timpul 
cînd aparatul cosmic a evoluat în jurul părții 


RECTIFICARE 


Regretăm că pe coperta noastră, 
dintr-o greşeală de corectură, a apărut 
cuvintul cuatic în loc de cuantic, 
cum este corect. 


invizibile a Lunii, a avut loc prelucrarea 
automată a filmului, imaginile fiind apoi 
transmise pe sol, recepționate și studiate la 
centrele de cercetări de la Pasadena și Lan- 
gley, unde fragmentele de regiuni au fost 
asamblate pentru a oferi perspectiva zonei 
fotografiate. Deși aparatura fotografică cu 
putere de separare medie a dat bune rezul- 
tate, defectarea obiectivelor fotografice cu 
mare putere de separare a împiedicat luarea 
de imagini clare la distanțe mici. Încercările 
de a repara defecțiunile prin comenzi de la 
sol nu au dat rezultate pînă la 21 august, cînd 
o comandă terestră a condus la modificarea 
orbitei: periseleniul a fost micşorat la 58 km, 
aposeleniul rămînînd la 1 850 km. Modifica- 
rea a fost efectuată prin amorsarea unor 
rachete-vernier în momentul cînd stația se 
afla la aposeleniu. Fotografiile au fost trans- 
mise în ordine inversă, după ce fiecare set 
era completat; s-a prevăzut ca încetarea 
transmisiei de imagini să aibă loc în cea de-a 
35-a zi de la lansare. La 25 august s-a efectuat 
o nouă modificare a traiectoriei cu scopul 
de a se încerca obținerea de fotografii mai 
clare. În aceeași perioadă a fost transmisă 
prima fotografie a Pămîntului, în întregime, 
luată din regiunea lunară; pe această foto- 
grafie, Pămîntul apărea la fel cum locuitorii 
Terrei văd Luna. Pe baza informaţiilor pri- 
mite de stația «Lunar Orbiter» s-au obținut 
date despre regiunea Mării Smyth Il și alte 
zone lunare, despre cîmpul gravitațional 
lunar și intensitatea radiației cosmice și a 
substanței meteoritice în spaţiul circum- 
lunar. S-a stabilit, de asemenea, că cei doi 
poli ai Lunii nu sînt în întregime simetrici 
în raport cu centrul sferei selenare, avînd 
raza medie de 1 170 km; la Polul Nord lunar 
există o colină de aproximativ 400 m înăl- 
çime, iar la polul opus o depresiune adincă 
tot de cca. 400 m. 

La 29 august, «Lunar Orbiter» a fotogra- 
fiat o zonă a suprafeței lunare unde a ase- 
lenizat stația americană «Surveyor», dar 
pe fotografia obținută nu se poate distinge 
această stație. De la această dată, cînd s-au 
luat ultimele fotografii, «Lunar Orbiter» 
a reînceput transmiterea spre Pămînt a unei 
părți a celor 200 de clișee, pe care le-a înre- 
gistrat de cînd a devenit satelit al Lunii. 

La 24 august, ora 11 și 3 minute (ora Mos- 
covei), a fost lansată în Uniunea Sovietică o 
rachetă în direcția Lunii, avind la bord 
stația automată «Luna-11», în greutate de 
1 640 kg. Scopul principal l-au constituit 
punerea în funcțiune ulterioară a sistemelor 
stației ca satelit artificial al Lunii şi efectua- 
rea cercetării științifice în spaţiul circum- 
lunar. Staţia a evoluat pe o traiectorie 
apropiată de cea calculată, iar aparatura 
de la bordul stației a funcționat normal, 


conform datelor telemetrice recepționate 
la sol de complexul de măsurători şi prelu- 
crate de un centru de coordonare și calcul. 

Presiunea şi temperatura în comparti- 
mentele aparatelor stației s-au găsit în limi- 
tele normale. La 26 august, ora 22,02 (ora 
Moscovei), traiectoria staţiei a fost corecta- 
tă, iar la 28 august, ora 0,49 (ora Moscovei), 
a fost efectuată frînarea stației, care a de 
venit satelit al Lunii. Parametrii orbitei 
stației au fost apropiaţi de cei calculați: 
160 km la periseleniu și 1 200 km la apose- 
leniu. Perioada de rotație a satelitului în 
jurul Lunii a fost iniţial de 2 ore 58 de minute, 
iar unghiul de înclinare față de ecuatorul 
lunar de 27 de grade. 

În timpul radiolegăturilor cu stația «Luna- 
11» au fost efectuate măsurători asupra 
elementelor traiectoriei și s-au obținut in- 
formații telemetrice cu privire la funcționa- 
rea sistemelor de la bordul stației și a apara- 
telor științifice destinate cercetării spațiu- 
lui circumlunar. 

În afara acestor evenimente deosebite 
se menționează că, în perioada 8—10 august, 
în cadrul Congresului internațional de psi- 
hologie de la Moscova, a avut loc un simpo- 
zion pentru cosmonautică, la care s-a abordat 
problema reacției omului în condiţii de izo- 
lare într-un spațiu închis şi foarte limitat. 
S-a analizat rolul important al «factorului 
singurătăţii», propunindu-se mijloace spe- 
ciale de antrenament, cu caracter psihopro- 
filactic. 

La 17 august a fost lansat «Pioneery»7, 
primul dintr-o serie de cinci aparate cosmice, 
destinate a evolua pe o orbită circumsolară, 
care vor fi lansați în decurs de trei ani. 
Aceşti «planetoizi artificiali» vor studia 
vîntul solar format din nori de gaze ionizate, 
care ar putea prezenta pericol pentru cos- 
monauțţi. «Pioneer»-7 a fost lansat de o ra- 
chetă «Delta» cu trei trepte reactive și va 
parcurge orbita în aproximativ 400 de zile. 

Începînd de la 26 august și pînă la 25 octom- 
brie, Uniunea Sovietică va efectua lansări 
de rachete purtătoare de obiecte cosmice 
într-o regiune a Oceanului Pacific, pe o 
rază de 40 de mile marine. 

La 27 august, specialiștii sovietici au lansat 
satelitul artificial «Cosmos» 128, destinat 
explorării spațiului cosmic. 


A Aparatul cos mic american «Lunar Orbiter» 
evoluind pe orbită de satelit a Lunii. Se ob- 
servă antena de mare directivitate (stinga 
jos), placa de protecție a motorului rachetă 
de frinare (centru) și cele patru panouri cu 
baterii solare. 
2 Pri ma fotografie a Pă mintului, luată și trans- 
misă de «Lunar Orbiter» pe cind evolua ca 
satelit al Lunii. 

Recent, între 14—19 august, s-a desfășurat la Miinchen cel de-al XX-lea Congres internaţional de oftalmologie la care au participat peste 
2 000 de oculişti din 76 de țări. S-au prezentat o serie de rapoarte și comunicări și s-au discutat probleme foarte interesante, ca: operațiile pe ochi 
sub microscop, diagnosticul neoformaţiilor intraoculare prin ultrasunete, extracția criogenică a cristalinului, adaptarea chirurgicală și întrebuin- 
tarea în scop terapeutic a lentilelor de contact și altele. 
n cadrul congresului s-a deschis, de asemenea, o expoziţie în care aproape 80 de expozanți au prezentat ultimele lor creații privind instru- 
mentele, echipamentele şi aparatele pentru diagnostic şi tratament în oftalmologie, iar fabricile şi laboratoarele de medicamente — noi preparate 


pentru tratamentul diferitelor boli de ochi. 


În cele ce urmează voi arăta citeva dintre cele mai importante achiziţii făcute recent de oftalmologie în legătură cu diagnosticul și tratamen- 
tul unor boli de ochi care, prin frecvenţa şi gravitatea lor, ridică importante probleme ce nu și-au găsit încă o rezolvare. 


În problema diagnosticului, aplicațiile 
ultrasunetelor pentru depistarea corpilor 
străini intraoculari și diferențierea unei 
dezlipiri de retină idiopatică de una tumora- 
lă, au luat o extindere tot mai mare. Din 
fizică se știe că ultrasunetele sînt vibrații cu 
o frecvenţă mai mare de 20 000 Hz (cicli/se- 
cundă). Această frecvență, atit de ridicată, 
le permite să se propage în linie dreaptă, 
să fie focalizate și să sufere absorbții (refrac- 
ţie) şi reflexie atunci cînd trec dintr-un 
mediu, cu alte caracteristici (densitate și 
viscozitate), într-altul. Aceste proprietăți 
au fost utilizate pentru explorarea mediilor 
globului ocular care, prezentind densități 
sonore diferite, permit detectarea corpilor 
străini şi a neoformaţiilor patologice ce se 
pot dezvolta în ochi. Leziunile vechi, pro- 
eminente în fundul ochiului, consecință a 
unor inflamații ale corioretinei sau bolile 
corpului ciliar cu caracter exudativ sînt 
adesea considerate, chiar de cel mai experi- 
mentat oculist, ca afecțiuni neoplazice. Așa 
se explică faptul că oftalmologi celebri au 
practicat nu rareori enucleaţia (scoaterea) 
ochiului la bolnavi suspecți de cancer intra- 
ocular, cînd în realitate ei prezentau doar = 
formaţie patologică inflamatorie, pseudo- 
tumorală. Astăzi, asemenea erori sînt mai 
rare, deoarece un examen ultrasonor, exe- 


cutat la timp, poate stabili cu destulă precizie 
diagnosticul unei neoformaţii patologice, 
diferențiind-o de o tumoră” adevărată. În 
stadiile incipiente, natura exudativă a unei 
boli intraoculare poate fi arătată, așadar, 
fidel prin sondaj cu ultrasunete (ecografie), 
lucru mai greu de stabilit în stadiile ulterioa- 
re, în special la copii, deoarece exudatele 
sînt repede invadate de granulatii care 
schimbă aspectul ecogramei. Recent, prin 
examenul ultrasonor, s-a pus la punct pentru 
diagnostic o schemă specială, cu 6 imagini, 
care permite diferențierea unei tumori de 
depozitele de exudate și de alte țesuturi 
patologice, cu ajutorul deplasării continue 
a ecoului față de mișcările sacadate ale glo- 
bului. Pentru aceasta s-a construit un cap 
sonor miniatural fixat pe globul ocular. 

O altă problemă pe care oculiștii au reușit 
s-o rezolve cu ajutorul ultrasunetului a fost 
aceea a diagnosticului diferențial între o 
dezlipire de retină tumorală sau iodiopatică 
şi prezența unui corp străin invizibil la 
examenul radiologic. In alte cazuri s-au 
putut stabili lungimea axei ochiului și starea 
părților moi ale orbitei. Interferometria, 
introdusă recent ca metodă de investigaţie, 
permite, în sfîrşit, diferenţierea între eco- 
grama tumorilor și a altor boli intraoculare. 

În ceea ce priveşte terapia, crioextrac- 


1. Lentila de contact 
«Triophem, cu raza de 
curbură egală cu cea 
a corneei, este sepa- 
rată de aceasta prin 
stratul de lacrimi care 
o acoperă în mod nor- 
mal. 


2. Scoaterea lentilelor 


de contact. 


ţia cristalinului, utilizată pentru prima oară 
în 1961, în Polonia, este o tehnică modernă 
ge extracţie a cataractei, care pentru avan- 
tajele multiple pe care le prezintă se utili- 
zează tot mai des în timpul din urmă. Bazată 
pe congelarea capsulei și a maselor crista- 
liniene la locul de aplicare al crioextractoru- 
lui, metoda asigură o priză mai bună asupra 
cristalinului, iar forțele de tracțiune ce 
intră în joc în momentul extracției cataractei 
se distribuie pe o suprafață mai mare şi se 
exercită nu numai asupra capsulei cristalinu- 
lui, ci și în adîncime, asupra maselor crista- 
liniene aflate mai în profunzime. Capsula 
cristalinului este astfel mai puţin suscepti- 
bilă de ase rupe și, ca urmare, extracția 
intracapsulară a cataractei reușește într-un 
număr de cazuri mai mare decit prin alte 
metode. Atenţia oftalmologilor la ora actua- 
lă este îndreptată către perfecționarea con- 
gelatorului, a crioextractorului și, ca urmare, 
la Congresul de la Miinchen s-au prezentat 
numeroase modele, unele mai reușite ca 
altele. Congelatorul lui Duch, acela al lui 
Krwawicz, criophak-ul imaginat de Labora- 
toarele Alcon (S.U.A.) sînt cele mai utilizate 
la ora actuală. La Clinica oftalmologică 
«Colțea», noi întrebuințăm un crioextrac- 
tor simplu, imaginat de dr. P.P. Vancea jr. 
cu rezultate foarte bune (peste 90% extrac- 
ţia intracapsulară a cataractei) (vezi fig. 3,). 
Ir. cazurile de cataractă complicată (diabetică, 
miopică, endocrină etc.), înainte de aplicarea 
crioextractorului facem spălături ale camerei 
posterioare a ochiului cu o soluţie de alfa- 
chimotripsină 1:10 000. 

Pentru criochirurgia retinei se întrebuin- 
çează criocoagulatorul «Duch», care utili- 
zează ca element refrigerent gazul freon în 
loc de anhidridă carbonică. Cu acest aparat 
se obține o temperatură sub —40°C, care 
în caz de nevoie poate fi mărită cu ajutorul 
unui dispozitiv electric. Congelația reali- 


3. Crioextractor fabricat în 
țara noastră. 


zează o solidă corioretinită adezivă fără ne- 
croza scleroticii, operația putind fi repetată 
de mai multe ori. Ea are indicaţii speciale: 
cazurile în care sclerotica este foarte subțire 
sau ca intervenţie profilactică. 

Un alt mare progres realizat în tratamen- 
tul defectelor de refracție ale ochiului îl 
constituie utilizarea lentilelor de contact. 
Modelate din rășini sintetice, ele îmbracă 
două forme: lentilele de contact cu gule- 
raș scleral, avînd o parte centrală, bombată; 
optică, cu o mică rază de curbură, destinată 
să acopere corneea, și alta periferică, gule- 
rașul, cu o rază de curbură mai lungă, repre- 
zentînd porțiunea sclerală a lentilei, și len- 
tile precorneene, reduse la calota cor- 
neană, cu marginile tocite, menținute pe 
suprafața corneei, la polul său anterior, 
prin capilaritatea lacrimilor și presiunea 
pleoapelor superioare (vezi fig. 1). 

Indicaţiile lentilelor de contact sînt multi- 
ple. Unele sînt de ordin medical, altele de 
ordin profesional, psihologic sau estetic, 
acestea din urmă fiind cele mai frecvent 
solicitate. 

indicațiile medicale reprezintă aproxima- 
tiv 10% din totalul cumpărătorilor de len- 
tile corneene. Este vorba de bolnavi care 
suferă fie de afakie unilaterală, fie de miopie 
forte, de astigmatism neregulat sau kera- 
ticon. Miopii constituie marea majoritate a 
purtătorilor de lentile de contact, însă în 
miopiile slabe, sub 5 dioptrii, portul lentile- 
lor corneene nu prezintă mai mari avantaje 


optice față de lentilele de ochelari. În schimb, 
în miopiile forte, lentilele de contact sînt 
superioare ochelarilor, deoarece, permiţînd 
cnrecția integrală a miopiei, îmbunătățesc 
cîmpul vizual și evită, în caz de diferență 
de refracție între cei doi ochi, instalarea 
unei ambliopii (vedere foarte redusă). Lenti- 
lele de contact pot fi prescrise de la vîrsta 
de 7—8 ani, ţinînd seama de contextul psihic, 
intelectual și familial al copiilor. Rezultatele 
în ansamblul lor sînt foarte bune, mai ales 
cînd este vorba de copii la care portul lenti- 
lelor de contact pare să oprească evoluția 
miopiei prin solicitarea întregii amplitudini 
de acomodare a ochiului și prin lărgirea 
cîmpului vizual. 

Anizometropia, termen sub care se înțe- 
lege diferența de refracție între cei doi 
ochi, corectată prin ochelari, produce ani- 
seiconie (imaginea retiniană este de mărime 
diferită la cei doi ochi), deficiență care este 
suprimată de lentilele corneene. Ele permit, 
într-adevăr, o fuziune perfectă a focarelor 
optice aie celor două sisteme (cornee-len- 
tile), și în consecință a aceeași mărime a pro- 
iectiei retiniene, factor esentia! a! unei vederi 
binoculare normale. Afakia unilaterală con- 
stituie un caz particular de anizometropie, 
iar corectarea ei prin lentile corneene per- 
mite recuperarea unei vederi binoculare, 
recuperarea unei profunzimi a cîmpului 
vizual sau pseudoacomodaţia și recuperarea 
unui «cîmp de privire» și a unui «cîmp 
vizual» practic normale. 


In clinica oftalmologică de la «Colțea» am 
obținut pe 23 cazuri de afakie unilaterală o 
vedere simultană în 21 de cazuri, iar la 19 bol- 
navi o fuziune corectă, prin lentile de contact 
confecţionate în laboratorul clinicii. Indica- 
ţiile de ordin profesional sînt multiple și 
interesul lor relevă motive optice, motive 
pur profesionale (artiste, manechine etc.), 
motive de securitate (spargerea ochelarilor 
la sportivi, militari etc.). 

În sfîrșit, indicaţiile psihologice şi estetice 
grupează 90%, din cumpărătorii de lentile 
corneene, în majoritate femei. Contraindi- 
caţiile lentilelor corneene, datorită progre- 
selor realizate în concepția și fabricarea lor, 
sînt din ce în ce mai limitate. Totuși ele tre- 
buie cunoscute de către bolnavi, deoarece 
aceste contraindicaţii constituie tot atiția 
factori de intoleranță. Există mai întîi con- 
traindicații optice: miopia şi hipermetropia 
de grad mic, prezbiţia, astigmatismul, tulbu- 
rările vederii binoculare (heteroforia tre- 
cută neobservat), care vor trebui tratate 
înainte de aplicarea lentilelor de contact, 
ca și fotofobia (frecventă la hipermetropi 
şi astigmaţii oblici). Toate afecțiunile globu- 
lui ocular și cele ale anexelor sale constituie 
contraindicații medicale certe, ele urmînd 
să “ie în prealabil tratate și apoi să se aplice 
lentilele corneene. În sfîrşit, persoanele 
anxioase, foarte nervoase, ca şi oamenii în 
vîrstă, pot în genere constitui o contraindi- 
cație de ordin psihic. 

Spaţiul ce ne-a fost rezervat pentru acest 
articol nu-mi îngăduie să prezint şi alte pro- 
grese realizate în mijloacele de examinare 
şi de tratament ale bolnavilor de ochi, însă 
ritmul în care se descoperă noi și noi tehnici 
de investigație și noi remedii terapeutice 
ne îndreptățesc să afirmăm că în foarte 
scurt timp asistența medicală specializată 
a bolnavilor de ochi va atinge culmi nespe- 
rate înainte cu numai cîțiva ani. Un singur 
exemplu: contraindicaţiile lentilelor pre- 
corneene se restrîng tot mai mult de cînd, 
recent, pentru fabricarea acestor lentile se 
utilizează hidrogeli pe bază de derivați poli- 
acrilici, care permit fabricarea unor lentile 
foarte elastice. Aceste lentile experimentate 
clinic au dat pînă acum rezultate mulțumi- 
toare și în curînd ele se vor putea fabrica 
și la noi în ţară 


A EXPOZITŢIE 
VE HI CU LE 
ERNĂ DE AER 


HOVERSHOW 66 


În numărul din august al revistei 
noastre, cititorii au fost informaţi despre 
avîntul deosebit luat de industria vehicu- 
lelor cu pernă de aer. Pentru a ilustra 
ultimele realizări din acest domeniu, 
prezentăm în continuare cîteva date des- 
pre prima expoziție industrială dedicată 
construcţiei vehiculelor cu pernă de aer, 
care a avut loc recent în Anglia, pe țărmul 
sudic al Browndownului, la vest de Port- 
smouth. 

În numărul festiv editat cu ocazia ex- 
poziţiei, care ne-a parvenit prea tirziu 
pentru a-l menţiona în articolul din august, 
publicația lunară engleză «Air-Cushion 
Vehicles» a făcut o trecere în revistă a 
vehiculelor cu pernă de aer construite de 
cele șase țări care s-au impus în acest 
domeniu: Anglia, Franţa, Israel, Japonia, 
S.U.A. și U.R.S.S. De asemenea, au apărut 
interesante date despre această expoziție, 
prima de acest fel din lume. 

Deschisă de directorul Asociaţiei bri- 
tanice Hovercraft, Expoziţia «Hover. 
show '66» a prezentat celor aproximativ 

30 000 de vizitatori zilnici vehicule cu 
pernă de aer, machete şi modele ale 
viitoarelor construcţii, filme şi prospecte, 
aparate și agregate expuse de firmele 
care colaborează la această nouă ramură 
a industriei transporturilor. Au fost efec- 
tuate curse de agrement, precum și 
transporturi cu rolul de a evidenția per- 
formanţele vehiculelor cu pernă de aer 
construite în Anglia. 

Deşi industria vehiculelor cu pernă de 
aer a luat un avint deosebit în Marea 
Britanie — evidenţiat și de participarea 
la «Hovershow '66» a peste 25 de firme —, 
şi alte țări posedă realizări remarcabile. 

n Anglia există în prezent cinci tipuri 
de vehicule cu pernă de aer în producţie 
sau în curs de a intra în fabricaţie. În 
primul rind trebuie menţionat vehiculul 
SRN-3, de 37 de tone, destinat transpor- 
tului de mărfuri, apoi vehiculul SRN-6, 
care are cea mai mare serie, fiind folosit 
de numeroase companii de transport, 
printre care Hovertravel, Hoveriloyd, Bru- 
nei Shell Petroleum etc. Aceeași companie 
— British Hovercraft Corporation Ltd — 


a construit și comercializat vehiculul 
similar, dar de dimensiuni mai mici 
SRN-5, din experiența căruia a fost reali- 
zat atit SRN-6, iar în prezent se constru- 
iește SRN-4. Propulsată de patru motoare 
Bristol Proteus de cîte 3400 CP 
fiecare, aeronava SRN-4— va începe 
cursele curente în exploatare în pri- 
măvara anului 1968,  transportind 
500 de pasageri (sau 250 de 
pasageri şi 32 de autovehicule), cu o 
viteză maximă de 126 kmjorā. Acest 
gigant de 162 de tone pe pernă de aer 
constituie mîndria constructorilor englezi 
de asemenea vehicule, iar macheta ei a 
stîrnit un deosebit interes în rîndurile 
participanţilor la «Hovershow '66». 

La expoziţie, compania engleză Britten- 
Norman a prezentat aerovehiculul cu 
pernă de aer CC-5, dotat cu un motor 
Rolls-Royce de 240 CP în «V», capabil 
să transporte 6—8 pasageri cu 70 kmjoră, 
precum și macheta aceluiaşi vehicul pe 
care se prevede montarea unui motor cu 
turbină cu gaze. Rezultate interesante 
au fost obținute şi de alte companii 
engleze, printre care la expoziție au fost 
remarcate modelele BH-7 şi BH-8 (de 
100 de tone), CC-6 (30—40 de pasageri), 
Hovermarine (100 de pasageri), Hover- 
cat etc. 

În Franţa, în afara firmei Bertin, cu- 
noscută datorită Terraplane-ului şi al aero- 
trenului pe perne de aer, proiecte intere- 
sante are compania SEDAM: revista en- 
gleză amintită mai sus menţionează ve- 
hiculele N-300, de 80 pasageri (în con- 
strucție), și N-500, de 400-500 de 
pasageri (în proiect, realizabil pînă în 
1970) 

O colaborare a firmei engleze Vickers 
prezentă şi ea la «Hovershow '66», cu 
compania japoneză Mitsui S.E., a condus 
la varianta japoneză a vehiculului aero- 
amfibiu VA-8, destinat să transporte 108 
pasageri cu viteza maximă de 135 kmjoră. 

Despre aeroamfibia de 6 persoane 
construită la Tel-Aviv și denumită «Lady 
Bird» se cunosc mai puţine date. În 
S.U.A. cea mai productivă firmă este 
Bell Aerosystems, care a debutat cu 

binecunoscutele Hydroskimere, iar în pre- 
zent produce o serie de cinci aeroamfibii 
(SK-5... SK-10), avind multe asemănări cu 
vehiculele engleze din seria SR, dar fiind 
în general profilate pentru destinații mi- 
litare. 

În Uniunea Sovietică, după succesele 
înregistrate de aeronavele Raduga şi 
Neva, constructorii de la Uzinele «Kras- 
noe Sormovo» din orașul Gorki au trecut 
la realizarea unui aerovehicul de mare 
performanță: este vorba de nava cu 
pernă de aer «Sormovici». Destinată a 
transporta 50 de pasageri, cu o viteză 
maximă de 120 kmjoră, această navă 
este exploatată pe Volga şi Oka, între 
Gorki și Pavlovo. Tot la Uzinele «Krasnoe 
Sormovo» a fost construit aerovehiculul 
«Taiga», destinat exploatărilor forestiere. 
El este dotat cu un motor cu turbină care 
antrenează două ventilatoare, producînd 
o pernă de aer de cca. 30 cm. 

Revenind la Expoziţia «Hovershow '66», 
trebuie menţionată deosebita impresie pe 
care a creat-o în rindurile participanţilor 
macheta giganticei nave cu pernă de 
aer de 4000 de tone, denumită Hover- 
freighter, expusă de firma engleză BHC 
şi destinată, poate, unei Expoziţii «Hover- 
show '76»! Această navă, care va avea 
lungimea de 145 de metri și va fi dotată 
cu opt motoare Marine Olympus, de 
18 500 CP fiecare, va putea transporta 
o încărcătură de 1 600 de tone, cu viteză 
maximă de 90 km/oră (pe apă calmă). 
Directorul tehnic al companiei a declarat 
că atit SRN-6 cit şi SRN-4 reprezintă la 
scară modele reduse ale acestui gigant, 
realizabil din punct de vedere tehnic în 
următorul deceniu. 

Printre alte manifestări, dintre care 
amintim cursele regulate ale vehiculelor 
cu pernă în estuarul San Francisco, pe 
Volga, pe Tamisa, sau folosirea lor în 
Suedia, în Delta fluviului Mekong, precum 
și aerotrenurile experimentale Bertin și 
Hovertrain, Expoziţia engleză «Hover- 
show '66» a constituit un reprezentativ 
mijloc de a populariza și mai larg acest 
nou tip de mijloace de transport, care 
are perspective de dezvoltare. 


S-A DESCOPERIT | 

CONDENSAREA 


INTER- 
FAŢĂ 

În ultimii ani, chimia macromoleculară a cunoscut noi succese 
în realizarea de materiale sintetice folositoare omului. Unul 
dintre domeniile în căre sinteza moleculelor uriașe a făcut pași 
pe măsura lor a fost acela al fibrelor sintetice (atit de cunoscu- 
te nouă sub numele de relon, nylon, terilenă etc.) 

Căile prin care chimiștii realizează macromoleculele sint 
două: polimerizarea şi policondensarea. 

Nylonul, una dintre cele mai căutate fibre sintetice, se obține 
în urma unui proces de policondensare a 1,6 hexametilen di- 
aminei cu acidul adipic. 

Diamina posedă două grupe NH;, sau aminice, iar acidul 
două grupe COOH carboxil. Aceste grupe sînt capabile să 
reacționeze între eleicu formarea unei legături numite amidică 
la temperaturi de peste 200°C şi eliminarea de apă. 


HN — (CH2)s — NH24 HOOC — (CH2)4— COOH — — — H,N — 
(CH), — NE — OC — (CH), — COOH + H:0 


legătura amidică 


Noua moleculă folmată mai conţine la capete cite o grupă 
aminică și una carboxil, așa că alte molecule de acid și amină 
se pot lega în continuare. 

Şi, precum din mia unui făurar iscusit verigile se leagă una 
cite una, închegindu-se într-un lanț puternic, tot aşa firavele 
molecule prin puterea chimiei se prind una cite una într-o falnică 
macromoleculă pe căre «iarba fiarelor» nu o mai poate desface. 


Macromoleculele asttel obţinute se află în stare topită și sint 
presate printr-o mulțime de găurele fine sub forma unor fire care, 
după anumite prelucrări, devin nvlonul atit de căutat. 

Numai că pentru a fi adecvate acestor scopuri, lanțul care 
formează macromolecula trebuie să fie cît mai lung, iar în calea 
creşterii lui stau nenumărate piedici. Este suficient ca o substan- 
tă străină — o impuritate, cum o numesc chimișştii — să reacțio- 
neze cu una dintre grupele reactive de la capete (să le blocheze) 
pentru ca creşterea să înceteze, în loc de fire obţinindu-se o 
smoală nefolositoare. Dar, chiar dacă materia primă se purifică 
atit de bine încit să nu mai existe nici o impuritate, este foarte 
greu să se dozeze un număr egal din cele două molecule reac- 
tante, iar un exces cit de mic de acid sau amină e foarte pericu- 
tos. Căci toate capetele de lanţ se vor ocupa cu grupe de același 
el, şi mai reacționează dacă ai cu cine! 

Din păcate, șirul dușmanilor tot nu s-a terminat. Apa, mica 
moleculă ce rezultă din reacţia de policondensare, geloasă pe 
armonia conjugală a celor doi părinţi din a căror unire a ieșit, 
caută să-i despartă. Ca să evite toate acestea, policondensările 
trebuiau efectuate la temperaturi ridicate, în lipsa aerului și cu 
nenumărate precauţii în ce privește puritatea materiilor prime, 
și aceasta nu e de loc simplu. 

lată însă că doi cercetători, Witebecker și Morgan, realizează 
un procedeu simplu, ieftin şi rapid — policondensarea la inter- 
față. În locul acidului, ei au folosit un derivat al acestuia — clorura 
acidă CI OC (CH2), — COCI, substanţă ce reacționează mult 
mai rapid. Pe aceasta ei au dizolvat-o în benzen —un solvent 
foarte folosit. Amina ei au dizolvat-o în apă la care adăugaseră 
și hidroxid de sodiu (Na OH) și au turnat soluţiile într-un pahar. 

Cele două soluții s-au aşezat cuminţi în două straturi: ben- 
zenul deasupra, apa dedesubt. Dar nici n-au apucat să se liniş- 
tească apele, că pe suprafața ce desparte cele două straturi, sau, 
cum i se spune, la interfață, a apărut o peliculă de polimer. Curios 
din fire, Witebecker a prins-o cu două degete s-o scoată afară. 
Şi ce să vezi: năstrușnica peliculă s-a transformat în mina lui 
într-un fir de toată frumusețea care se lungea mereu și nu se 
mai termina, căci, pe măsură ce firul ieșea de la interfaţă, se 
formau noi macromolecule, pe care parcă o mină nevăzută le 
torcea într-un fir fermecat. 

Şi a tras elWitebecker, a tras și Morgan, pină ce s-a terminat 
tot acidul şi amina din pahar. Uimiţi de cele întimplate, au repe- 
tat experienţa, trecînd de data aceasta firul pe după un scripete. 

Ce se întîmpla? Moleculele de amină de la interfață căutau 
să pătrundă în benzen, unde dădeau peste clorura acidă, cu 
care reacționau, formînd legătura amidică și acid clorhidric. 

Fiind în benzen, unde moleculele de clorură acidă sînt mult 
mai numeroase, amina e prinsă la ambele capete, iar noua mole- 
culă, avind la capete grupe de clorură, este gata să înghită noile 
amine ce vin — totul depinzînd de cît de departe pătrund acestea 
în benzen —, și lanţul creşte mereu. În ce priveşte acidul clor- 
hidric, lui nu-i priește în benzen și fuge în apă, unde îl ia în pri- 
mire hidroxidul de sodiu, care-l transformă într-o substanță 
inofensivă, clorura de sodiu (sarea de bucătărie). Cînd a crescut 
prea mult, macromolecula fuge și ea la interfață, de unde am 
văzut ce se întimplă mai departe. 

Odată descoperită această metodă, aplicaţiile au apărut cu 
sutele. De exemplu, în locul clorurii acide lichide s-a folosit 
un gaz — fosgenul —, obținîndu-se o nouă clasă de mase plas- 
tice — policarbonații. Mult mai interesantă este utilizarea poli- 
condensării la interfață la realizarea copolimerilor ordonați. 

Un copolimer este un polimer care conţine mai mulţi com- 
ponenţi în lanț. Să presupunem trei asemenea componenți: 
A, B, C. Prin metodele obişnuite se pot obţine copolimeri cu 
așezare dezordonată: ABCCCBACBBAA... 

Dacă însă se tolosește meroda policondensării la interfață, 
componenţii se pot introduce pe rînd și ei în ordinea dorită, 
obținîndu-se, după dorinţă, cele mai felurite ordine cu proprie- 
tăți nepreţuite. 

Şi, dacă vorbim despre poliamide, gindul ne duce la surori- 
le lor mai mari — proteinele —, unde secretul constă tocmai în 
a aranja într-o anumită ordine cei 22 de aminoacizi ce le compun, 
iar proteinele înseamnă viața. Viitorul ne rezervă surprize şi în 


amo 
acest domeniu. gs 
Y 


În raporturile dintre plante și microorganismele pato- 
gene care le pot ataca se întîlnesc două forțe opuse. Pe 
de o parte, agentul infecțios își manifestă virulența, acţio- 
nînd asupra plantei pe care o parazitează prin enzimele și 
toxinele pe care le produce. Pe de altă parte, planta reac- 
ționează în prezenţa parazitului, căruia îi opune un întreg 
complex de mijloace de apărare. Dacă acest complex este 
mai puternic decit mijloacele de atac ale agentului patogen, 
atunci planta rezistă și rămîne sănătoasă. Dacă mijloacele 
de apărare ale plantei sînt mai slabe decit virulenţa parazi- 


tului, planta se îmbolnăvește. 


REZISTENȚĂ 
ŞI IMUNITATE 
ÎN LUMEA 


PLANTELO 


Cercetările asupra rezistenței și imunității plantelor față 
de boli au fost inițiate în primii ani ai secolului al XX-lea și 
au luat o mare amploare în ultimele decenii. 

Impulsul către cercetări în acest domeniu a pornit de la 
realizările obținute în zooimunologie, unde studiile au fost 
începute acum mai bine de un secol, pe baza descoperirilor 
marelui învățat L. Pasteur. Asupra imunității la animale şi om, 
cercetările s-au dezvoltat deosebit de repede și au căpătat 
aplicații practice de cea mai mare importanță în terapeutica 
bolilor infecțioase, la animale și la om, prin folosirea serurilor 
și vaccinurilor. La plante s-au obținut rezultate experimentale 
foarte interesante care dovedesc în mod neîndoielnic existența 
fenomenelor de rezistență și imunitate în lumea organismelor 
vegetale. În special se caută să se descopere care sînt pro- 
prietăţile şi procesele biologice prin care organismul vegetal 
se apără de îmbolnăvire. Cercetările întreprinse au dus la con- 
cluzia că la plante, ca și la animale, există reacții de rezistență 
și imunitate, așa că nici sub acest aspect plantele nu fac excep- 
ție de la legile biologice comune tuturor vieţuitoarelor. 

Dacă fenomenele de rezistență și imunitate sînt comune tu- 
turor organismelor, există însă deosebiri în ceea ce privește 
modul lor de manifestare la plante și la animale, deosebiri 
legate de diferențele de structură dintre organismele vegetale 
şi cele animale. Astfel, prezența membranelor celulare de 
natură celulozo-pectică la plante este un obstacol pentru 
microorganismele infecțioase, care, de la început, trebuie să 
dezvolte o activitate intensă în momentul pătrunderii lor în 
țesuturile vegetale. 

Lipsa la plante a unui lichid circulator care să irige întreg 
organismul, aşa cum sînt sîngele și limfa la animale, consti- 
tuie o altă deosebire care face ca reacțiile de imunitate la plan- 
te să fie localizate, pe cînd la animale au un caracter gene- 
ralizat. Faptul că la plante nu se găsește un sistem coordo- 
nator al tuturor funcțiunilor organismului, așa cum este siste- 
mul nervos la animale, determină, de asemenea, deosebiri 
importante. Datorită acestor particularități ale organismelor 
vegetale, reacțiile de rezistență și imunitate, deși aceleași în 
esența lor la plante ca și la animale, se deosebesc în ceea ce 
privește modul lor de manifestare. 

n ultimele două decenii, cercetările asupra rezistenței și 
imunității plantelor sînt orientate în special asupra cunoașterii 
proceselor biochimice care se petrec în organismul vegetal, 
ceea ce a dus la rezultate foarte interesante, punînd în evidență 

existența legăturilor dintre procesele de metabolism şi însu- 
șirile de rezistență ale plantelor față de boli. 

La plante, ca și la animale, există o rezistență naturală, sau 
imunitate naturală, și o imunitate ciștigată. 

Rezistența naturală a plantelor este o rezistență înnăscută, 
legată de particularitățile structurale, biochimice și fiziologice 
ale diferitelor specii și soiuri de plante. Ea poate fi pasivă sau 
poate fi manifestată în mod activ, în momentul cînd micro- 
organismul patogen a pătruns în plantă, adică imediat după 
infectare. 

Însușirile de care depinde gradul mai mare sau mai mic de 
rezistență a plantelor față de boli pot fi de natură anatomo- 
morfologică și chimico-fiziologică. Particularitățile structurale, 
de morfologie și anatomie a plantelor, le pot da acestora o 
formă de rezistență mecanică, importantă mai ales pentru 
faptul că împiedică într-o anumită măsură pătrunderea para- 
ziților în corpul plantelor. Astfel, grosimea țesuturilor de 
protecție, lipsa leziunilor de pe suprafața organelor plantelor, 
îngroşarea membranei celulelor epidermice şi încrustarea cu 
siliciu, dezvoltarea mai puternică a țesuturilor mecanice repre- 
zintă obstacole în calea paraziților, care, în aceste cazuri, 
pătrund mai greu în corpul plantelor. 

Un rol însemnat au însă proprietățile biochimice şi fizio- 
logice ale plantelor. În celulele plantelor au fost puse în eviden- 
ță substanțe care împiedică dezvoltarea paraziților, adică au 
o acțiune inhibatoare asupra lor. Printre acestea, mai ales 
fenolii şi substanţele antibiotice sînt cele mai importante. În 
plantele superioare există substanțe antibiotice denumite fi- 
toncide, care au fost găsite la numeroase plante, cum sînt 
ceapa, hreanul, usturoiul, muștarul, tomatele, frunzele de 
conifere, frunzele de mălin ș.a. 

Acestor fitoncide li se atribuie o acțiune importantă în fe- 
nomenele de rezistență naturală a plantelor. Rezistenţa natu- 
rală activă a plantelor trebuie însă privită ca o reacție de răspuns 
a plantei față de acțiunea agresivă a parazitului. În acest caz 
se desfășoară un complex de procese biochimice și fiziologice 
declansate de prezența și activitatea microorganismului pa- 
togen. In acest complex de procese, rolul principal îl are acti- 
vitatea sistemului de fermenți din celulele plantelor şi în special 
fermenții oxidanți. S-a dovedit printr-o serie de experiențe că 
soiurile de plante la care procesele de sinteză (anabolism) 
sînt mai intense în raport cu procesele de descompunere 
(catabolism) sînt mai rezistente la boli decît soiurile la care 


raportul dintre aceste procese este mai scăzut. La unele soiuri 
de plante s-a constatat că rezistența lor la îmbolnăvire se da- 
torește tocmai hipersensibilității celulelor vii în prezența para- 
zitului. Astfel, de îndată ce parazitul a pătruns într-o celulă 
vie, aceasta reacționează violent și moare. Se produce, de 
asemenea, şi moartea celulelor învecinate, iar parazitul, care 
nu poate trăi decît hrănindu-se din substanţa vie, piere, aşa 
că planta nu se mai îmbolnăvește. Așa se explică rezistența 
unor soiuri de cartof față de riia neagră, precum și rezistența 
unor soiuri de grîu față de rugină. 

Este cunoscută la animale şi la om rezistenţa pe care o mani- 
festă organismul față de microbi prin fagocitoză, fenomen 
deosebit de important descoperit de către savantul Mecinikov. 
Şi la plante există fenomenul de fagocitoză (digestia intra- 
celulară), dar are un rol mult mai limitat decît la animale în 
apărarea organismului față de infecţii. Prin digestie intra- 
celulară reacționează leguminoasele față de bacteriile fixa- 
toare de azot care pătrund în rădăcinile lor și tot un proces de 
fagocitoză se petrece în rădăcinile plantelor care trăiesc în 
asociație cu ciuperci, formînd micorize. 

În organismul uman, ca şi în cel animal, pătrunderea micro- 
bilor infecțioşi are drept urmare formarea în singe a unor 
substanțe numite anticorpi. care au un rol foarte important 
în rezistenţa la boală. S-a căutat să se descopere și la plante 
substanțe cu acțiuni asemănătoare. La plante însă nu se 
găsesc anticorpi adevăraţi, ci au fost puși în evidență așa- 
numiții pseudoanticorpi, care nu sînt specifici, dar care exercită 
o acțiune de aglutinare, de precipitare sau de lizare a bacte- 
riilor. Cercetările acestea, de acum trei decenii, au acordat 
pseudoanticorpilor un rol mult mai important decit îl pot avea 
de fapt, deoarece s-a dovedit că prezenţa lor nu poate împiedica 
îmbolnăvirea plantei, ci pot exercita numai o acțiune inhibi- 
toare asupra paraziților, încetinind mersul procesului infecțios. 

În afară de rezistența naturală a plantelor faţă de boli, există 
și la plante o imunitate ciștigată în urma unei infectări spon- 
tane sau artificiale pe care plantele au învins-o. Şi la plante, 


1 Atac de mană pe floarea-soarelui 

1b Plante puternic infectate alături de 
o plantă sănătoasă 

1 a Conidiofor și alăturii conidii 

2 Riia neagră a cartofului — manifesta- 
rea bolii pe un soi sensibil 

3 Atac puternic de tăciune pe un soi 
sensibil de porumb 


STERILIZAREA COSMICĂ 


În ciuda dificultăţilor existente incă, saltul definitiv al omului în 
Cosmos, caracterizat prin contactul nemijlocit al acestuia mai 
intii cu Luna și apoi cu alte planete, este o problemă de timp. Ca 
dovadă, se pun de pe acum probleme ştiinţifice importante în legă- 
tură cu formele de viață care, eventual, ar putea exista pe alte corpuri 
cereşti. Pină a da răspunsul definitiv la această pasionantă întrebare, 
aşa cum arată specialiștii in astrobiologie, sint necesare măsuri 
pentru micșorarea riscurilor de contaminare a noilor medii cu 
microorganisme de pe Păminl. 

Savanţii americani și sovietici își exprimă temeri că eventualele 
microorganisme care ar fi găsite pe Lună ar putea proveni nu dintr-o 
eventuală faună caracteristică lunară, ci din adaptarea la mediu a 
celor transportate de pe Pămint de vehiculele cosmice care s-au 
zdrobit sau au aselenizat lin în decursul cercetărilor preliminare 
efectuate. 

De aici necesitatea asigurării unei purități complete a tot ceea ce 
se mai expediază pe Lună şi pe Marte, obiectivul cosmic cel mai 
apropiat, în timp, după satelitul nostru natural. 

Se preconizează o sterilizare completă a întregului aparataj ex- 
terior şi interior pentru vehiculele spaţiale; o atenţie deosebită se 
dă planetei Marte, deoarece controversele cele mai pasionante, 
legate de existența unor forme de viaţă, sint tocmai în legătură cu 
această planetă. 

Pină în prezent, aşa cum s-a afirmat la o recentă conferință ştiin- 
țifică organizată în S.U.A., în problema sterilizării cosmice şansele 
de contaminare au fost reduse la 1 la 10000. Totuși sterilizarea 
completă este greu de obținut, deși se preconizează ca principală 
metodă asamblarea tuturor pieselor și dispozitivelor în camere 
«curate» și în condiţii de perfectă etanșeitate. Condiţiile de sterili- 
zare completă intră într-o oarecare coptradicție cu necesitățile mon- 
tajului fin, extrem de atent, și ale controlului necesar a se face diferi- 
telor dispozitive pină în ultima clipă și care necesită contactul ne- 
mijlocit al oamenilor. 

Se analizează, de asemenea, posibilitatea sterilizării complete 
«în mers», adică În spaţiul cosmic, după lansarea vehiculului spațial 
și plasarea lui pe orbita de zbor, prin acționarea unor dispozitive 
automate. Se speră că cercetările complexe, care sint în curs, vor fi 
încununate cu succes şi vor apropia ziua marilor călătorii pe alte 
corpuri cereşti, în condiţii astrobiologice corespunzătoare pentru 
cercetarea ştiinţifică. 


ca şi la animale, a tost pusă în evidență existența imunităţii 
la reintecţie, a imunităţii dobindite prin vaccinare sau prin 
inocularea în plantă a unui ser imunizat. Aceste forme de 
imunitate ciştigată la plante nu au însă aplicaţia practică pe 
care și-au găsit-o în terapeutica bolilor infecțioase la animale 
și om. Metoda serologică se folosește însă la plante nu pentru 
imunizare, ci pentru depistarea unor infecţii virotice sau bacte- 
riene mai puțin evidente. 

Imunitatea la reinfecţie, imunitatea vaccinală, ca și cea 
serologică, au la plante un caracter localizat, spre deosebire 
de animale,la care se realizează imunizarea întregului organism. 

În ceea ce privește plantele de cultură, preocuparea princi- 
pală este aceea de a obţine soiuri cît mai rezistente la cele 
mai periculoase boli, întrucît nu se poate asigura producția 
din punct de vedere cantitativ și calitativ dacă se cultivă soiuri 
de plante expuse la pierderi grele de pe urma atacului parazi- 
ților. Însuşirea de rezistență naturală se manifestă în întreg 
organismul, este specifică, proprie diferitelor specii sau soiuri 
de plante față de un anumit agent patogen și se transmite pe 
cale ereditară. Ea însă poate fi modificată prin intervenția omu- 
lui, în sensul dorit de acesta. Sporirea însușirii de rezistență 
a soiurilor de plante cultivate se obţine prin selecţie. La noi 
în țară s-au obținut soiuri de cartof rezistente la riia neagră, 
soiuri de griu rezistente la rugini, soiuri de floarea-soarelui 
rezistente la boli etc. Prin hibridare se poate, de asemenea, 
spori rezistența plantelor la boli. Astfel, hibrizii dubli de po- 
rumb obținuți în ţara noastră sînt mai rezistenți la tăciune şi 
la alte boli criptogamice. 

Manifestarea însuşirilor de rezistență a plantelor este mult 
influențată de condițiile mediului în care se dezvoltă, în special 
de condițiile de sol și climă. Cînd este vorba de plante de cul- 
tură, omul poate interveni dirijind aceste condiții în așa fel 
încît să fie cît mai favorabile pentru plantele cultivate și cit 
mai neprielnice pentru paraziți. Acest rol îl au metodele agro- 
fitotehnice perfecționate care se aplică în agricultura socialistă 
din țara noastră. 

Prin cultivarea de soiuri rezistente, prin buna prelucrare 
a solului cu mijloace mecanizate, prin aplicarea rațională a 
îngrășămintelor şi în general prin chimizarea agriculturii, 
prin însămînțarea și recoltarea la epoca optimă se asigură 
recolte tot mai bogate și sănătoase. 


„FORD TAUNUS 


Ing. RADU TUDOR 


CE ESTE 
NOU 
LA 


Cititorii noștri s-au familiarizat deja cu silueta elegantă a «Fordului Taunus» pentru a nu mai fi necesară p prezentare. 
În urmă cu citeva săptămini, curioșii şi pasionaţii examinau cu mirare niște «Taunus»uri deosebite parcate în față la O.N.T: 
«Carpaţi». Erau noile modele ce vor fi lansate în 1967. Ce este nou? 


În primul rînd, linia modificată 
a caroseriei şi dimensiunile spo- 
rite, apoi o suspensie îmbună- 
tățită, un motor de 1300 cm3 
pentru tipul 12 M, performanţe 
generale îmbunătăţite, scaune 
cu înclinare reglabilă. 

Tipul 12 M are faruri rotunde 
în față şi lumini ovale în spa- 
te, iar tipurile 15 M/ 15 MTS au 
numai faruri dreptunghiulare și 
în faţă şi în spate. 

Toate trei tipurile noi sînt echi- 
pate cu motoare V 4, ale căror 
caracteristici le dàm în tabelul 
alăturat. 

Noile tipuri vor fi echipate cu 
transmisie clasică complet sin- 
cronizată sau cu transmisia au- 
tomată «Taunomatic» (vezi «Şti- 
intă si tehnică» nr. 6/1966) 

lată pe scurt prezentarea celor 
trei tipuri în variantele de bază: 


FORD TAUNUS 12 M (4 uși 
sau 2 uşi) 

Dimensiuni: 

Lungime — 4 389 mm; lățime — 
1603 mm; înălțime — 1 400 mm. 
Ampatament — 2 527 mm; ecar- 
tament — 1 321 mm; distanță mi- 
nimă la sol — 165 mm. 

Greutate: 

Gol 850 kg; sarcină utilă 430 kg. 

Dimensiunea cauciucurilor: 
5.60 — 13, fără camere. 

Pantă maximă: viteza 1-a — 
38,2%, viteza a 2-a — 21,7%. 

Capacitatea rezervorului: 

| 


Trans misie: 4 viteze complet 
sincronizate. 


Frine: față — disc, spate — cu 
tambur. 

Motor: V 4, supape în cap, 
1305 cm3, 50 CP la 5000 rot/ 
minut, cuplu motor 9,5 kgm la 
2 500 rot./minut, raport de com- 
presie 8,2 : 1, echipament elec- 
tric standard 6 V, la cerere 12 V, 
sistem de răcire capsulat, cu 
lichid anticoroziv și antigel pe 
2 ani. 

Scaune: înclinare reglabilă în 
5 poziţii. 

Diametrul de viraj: 10,8 m. 

FORD TAUNUS 15M 

Dimensiuni: aceleași cu 12 M 

Greutate: 

Gol 865 kg; sarcină utilă 415 kg. 

Dimensiunea cauciucurilor, 
rezervorul, transmisia, frine- 
le, scaunele, diametrul de vi- 
raj: aceleași ca la 12M. 

Pantă maximă: viteza 1-a — 
40,4%; viteza a 2-a— 21,5%. 

Motor: V 4, supape în cap, 
1498 cm3, 55 CP la 5000 rot/ 
minut, cuplu motor 10,7 kgm la 
2 500 rot./minut, raport de com- 
presie 8:1 

FORD TAUNUS 15 MTS 

Aceleaşi caracteristici ca la 
cele două tipuri precedente, cu 
următoarele deosebiri: 

Greutate: 

Gol 870 kg; sarcină utilă 410 kg. 

Pantă maximă: viteza 1-a — 
45,5%, viteza a 2-a — 23,9%. 

Motor: V 4, supape în cap, 
1498 cm?, 65 CP la 5000 rot/ 
minut, cuplu motor 11,7 kgm la 
2 500 rot./minut, raport de com- 
presie 9:1. 


Cilindree 

Putere 

Viteză maximă 
Accelerația 0— 100 km/h 
Consum de combustibil 
Cifra octanică a 
benzinei 


NOTE 
DE . 
LECTURĂ 


I. M. ȘTEFAN 


O carte 
despre laseri 


Editura Academiei Republicii Socia- 
liste România a făcut un real serviciu 
informării științifice a tehnicienilor, medi- 
cilor, biologilor, fizicienilor și altor spe- 
cialiști din țara noastră publicînd lucra- 
rea Laserii de |. Cucurezeanu (1966, 
270 pag.). Este prima carte ce apare la noi 
pe această temă și una dintre cele mai 
complete cunoscute din literatura mon- 
dială. 

Tratînd un subiect de avangardă al 
ştiinţei, autorul s-a bazat pe un mate- 
rial documentar excepțional de vast, ca 
şi pe experiența Institutului de fizică 
atomică din țara noastră, unde, începînd 
din 1962, se studiază şi se construiesc 
laseri. 

După cum se știe, generatoarele și 
amplificatoarele cuantice de tip laser func- 
tionează în domeniul lungimilor de undă 
optice. Fasciculele de lumină pe care le 
emit au însuşiri cu totul remarcabile de 


coerență, monocromaticitate, intensitate 
şi dirijabilitate — și pe această bază la- 
serii au aplicații de o mare însemnătate 
în ştiinţele naturii, ca şi în tehnică. Princi- 
piul lor general de funcționare se bazează 
pe așa-zisul fenomen de «emisie stimu- 
lată», descoperit de A. Einstein încă în 
1917, dar crearea lor datează de mai puțin 
de un deceniu în urmă, mai precis din 
1958. 

Structura judicioasă a cărții ușurează 
înțelegerea problemei tratate. După un 
scurt capitol introductiv, care dă noțiuni 
privitoare la absorbția și emisia radiației, 
se prezintă. în capitolul următor, princi- 
piile de funcționare, realizările expe- 
rimentale şi aplicațiile posibile ale gene- 
ratoarelor şi amplificatoarelor care funcți- 
onează în domeniul microundelor (ma- 
seri). În continuare, cea mai mare parte a 
lucrării este consacrată laserilor — gene- 
ratoare şi amplificatoare cuantice care 
lucrează în domeniul optic (capitolele 
III şi IV). Se enunță principiile de func- 
ționare ale laserilor, se descriu diferite 
tipuri de laseri (cu mediul activ solid, 
lichid şi gazos), se prezintă pe larg şi 
sistematic aplicaţiile laserilor în spectro- 
scopie, interferometrie, comunicații, in- 
dustrie, chirurgie etc. În sfîrşit, un ultim 
capitol face o comparaţie între maseri 
şi laseri. 

Scrisă cu o mare claritate, lucrarea 
îmbogățește sensibil cultura tehnică a 
celui ce o studiază. 


Teoria 
matematică 
a informaţiei 


Lucrarea Teoria matematică a infor- 
mației (Editura Academiei Republicii So- 
cialiste România, 1966, 228 pag.) nu este 
prima care se publică pe această temă 
la noi, dar interesul major și imediat al 
problemei face apariţia ei foarte oportu- 
nă. Pentru cititorii preocupați de teoria 
informaţiei mai amintim citeva volume 
publicate: |. Constantinescu, D. Codrea, 
E. Nicolau: Teoria informației (Editura 
tehnică, 1958), A.M. laglom şi I.M. la- 
glom: Probabilitate și informaţie (Edi- 
tura didactică şi pedagogică, 1963), S. Gu- 


iaşu şi R. Theodorescu: Matematica și 
informația (Editura ştiinţifică, 1965). 

Apariția mai multor volume pe această 
temă în ultimii ani la noi este meritorie, 
mai ales dacă ne amintim că avem de-a 
face cu un domeniu destul de nou; data 
de naştere a teoriei informaţiei fiind con- 
siderat în general anul 1948, cînd Claude 
E. Shanon a dat măsura cantității de 
nedeterminare (informaţie) a unui cimp 
de probabilitate finit, obţinînd în acelaşi 
timp teorema fundamentală de codifi- 
care care îi poartă numele. 

Cartea este împărțită în două părți 
principale. și anume: o primă parte con- 
sacrată noțiunii matematice de entropie, 
în diferitele ei axiomatizări, și a doua 
parte consacrată teoriei transmiterii infor- 
mației, definindu-se și analizindu-se no- 
țiunile abstracte de sursă de informaţie, 
canal de transmisie, recepție, perturba- 
ție etc. 

Volumul se încheie cu o amplă biblio- 
grafie, extrem de utilă, mai ales în această 
arie puţin cercetată, dar de o mare impor- 
tanță pentru telefonie, telegrafie, radar, 
televiziune, teoria automatelor, mecanică, 
genetică, lingvistică, psihologie, muzică 
etc. 


VĂ MAI 
RECOMANDĂNM: 


— Romulus Cristescu și Gheorghe Mari- 
nescu: Unele aplicaţii ale teoriei distri- 
buţiilor (Editura Academiei Republicii So- 
cialiste România, 1966, 198 pag.). După o 
serie de noțiuni privind bazele teoriei distri- 
buţiilor, disciplină matematică recentă și de 
mare actualitate, cartea se oprește mai ales 
asupra aplicațiilor acestei teorii, utilizată 
de matematicieni, fizicieni, tehnicieni etc. 
Deosebit de interesante sînt capitolele pri- 
vitoare la aplicațiile în calculul probabilită- 
ţilor şi în sistemele dinamice liniare. 

— Radu lftimovici: O mare descope- 
rire: baccilul Koch (Consiliul pentru răs- 
pîndirea cunoștințelor științifice — Editura 
ştiinţifică, 1966, 118 pag.). Scris cu talent 
și totodată cu multă rigoare științifică, noul 
volum al dr. Radu Iftimovici tratează istoria 
cunoașterii și combaterii tuberculozei din 
cele mai vechi timpuri și pînă astăzi, încheind 
cu perspectiva eradicării acestui groaznic 
tlagel al omenirii 


Dispariţia diverselor specii şi chiar a grupuri întregi de animale 
este un fenomen natural, fiind o condiţie firească a evoluției lumii 
vieţuitoarelor. Paleontologia, care se ocupă cu studiul viețuitoa- 
relor dispărute de pe suprafața pămîntului, este plină de astfel 
de exemple. 

Aceste dispariții se datoresc schimbărilor pe care le-a suferit 
pămîntul în decursul timpului și, odată cu el, condiţiilor lui de viață. 
Dar nu toate animalele au dispărut în egală măsură în decursul 
vieţii planetei. Acestea au pierit în funcție de amploarea transfor- 
mărilor din diferitele regiuni ale globului și în măsura în care ele 
au putut sau nu să țină pasul cu transformările ivite. 

După apariția omului, a început să se resimtă și influența -sa 
asupra întregii naturi, deci și asupra animalelor. Cu cît omenirea 
se ridică pe scara evoluției, influenţa ei asupra lumii vieţuitoarelor 
se resimte tot mai mult. Așa se explică cum datorită omului au 
dispărut o serie întreagă de specii, fie prin schimbarea naturii 
în care acestea trăiau, fie prin influența directă asupra lor, vinîn- 
du-le, pescuindu-le etc. 

Cu timpul însă, omul, devenind conştient de efectele negative 
la care poate duce distrugerea iraţională a vieţuitoarelor, utile 
atît din punct de vedere economic, cit și faunistic sau ştiinţific, 
a început nu numai să le protejeze, dar chiar să caute să refacă o 
serie dintre animalele dispărute. 


UTILITATE SAU CURIOZITATE? 


lată o întrebare al cărei răspuns, dacă ar fi dat numai după o 
privire sumară a ilustraţiilor din pagini, ar înclina spre curiozi- 
tate, spre senzațional, spre crearea unor specii complet necunos- 
cute naturii, care să stîrnească interesul publicului din parcurile 
zoologice. Dar chiar și numai atit şi ar fi suficient pentru a constitui 
o importantă realizare științifică. Or, dacă adăugăm la aceasta 
ceea ce este cel mai important — utilitatea economică și științifică 
pentru crearea de noi rase de animale —, ni se dezvăluie adevă- 
ratele proporții ale acestei activități. Pentru a exemplifica, ne 
vom referi numai la un singur fapt. Se cunoaște importanța econo- 
mică a bovinelor, atît pentru carnea lor gustoasă, cît și pentru 


ANIMAL 
„CREAT 


derivatele care se obțin din laptele lor. Or, aceste animale, nere- 
zistînd condiţiilor grele de climă, nu pot fi crescute în toate regiu- 
nile globului. 

În vederea obținerii de bovine rezistente, susceptibile de a fi 
crescute în țări cu climat inospitalier, zoologii au practicat diferite 
încrucișări, cum ar fi aceea dintre bovine și bizoni, din care a rezul- 
tat un hibrid căruia i s-a dat numele de «cattalo» (din limba engleză: 
Cattle = bovine; Buffalo = bizon). Hibridul, de la care se spera 
mult, nu a dat însă rezultatele scontate. Descendenții obținuți 
de la acest hibrid nu erau viabili, iar puţinele exemplare care trăiau 
posedau puternice caractere sălbatice, ceea ce le făcea greu de 
domesticit și crescut. Dacă această încercare a constituit practic 
un eșec, nu același lucru se poate spune însă despre o altă expe- 
riență, care prin proporțiile și utilitatea ei economică a stîrnit un 
interes deosebit. Este vorba de încrucișarea dintre boul european, 
sensibil și puţin rezistent, cu zebul — animal puțin pretenţios, care 
rezistă bine în regiunile cu climat aspru. Din această încrucișare 
zoologii au reușit astăzi să obțină un hibrid ce întruneşte calitățile 
ambilor părinți: carne gustoasă și producție de lapte sporită, 
moștenite de la bovinele europene, asociate cu o mare rezistență, 
caracteristică zebului. Astfel, a fost creată o nouă specie, care poate 
fi crescută convenabil în regiunile înalte, unde de obicei trăieşte 
zebul. Desigur, apariția noului hibrid nu a avut loc fără greutăți. 
Studiile în legătură cu fixarea calităților acestui tip intermediar 


continuă și ele se desfășoară pe scară largă în Brazilia, Mexic și Texas, 
ţări pentru care hibridul bovinăx zebu prezintă un mare interes. 


DIN_STEME ȘI EFIGII, $ 
BOURUL COBOARĂ ÎN PARCUL DE LA HELLABRÜM 


Cu siguranță că refacerea unei specii de animale dispărute cu 
secole în urmă prezintă una dintre cele mai însemnate și intere- 
sante realizări ştiinţifice. Într-adevăr, este o muncă tenace, inge- 
nioasă și meticuloasă, în care curiozitatea, împletită cu spiritul 
ştiinţific al savantului, ne dă în final, pornind de la descendenţii 
îndepărtați, în cazul nostru blindele bovine, o specie cu totul 
nouă, asemănătoare cu strămoșii îndepărtați: bourul masiv, robust, 
semeţ și fioros. Această importantă realizare științifică pare să fie 
ceva neobișnuit, împotriva firii, omul învingînd natura şi-a impus 
o incursiune în istoria evoluţiei speciei, oprindu-se la strămoșul 
căutat. 

Prin ce mijloace, prin ce metode a fost refăcut bourul a cărui 
imagine era prezentă de ani doar în tablouri cu scene de vină- 
toare, în efigiile și stemele unor vechi state? 


RADU DIMITRIE 
directorul ştiinţific al Grădinii zoologice 
Bucureşti 


E. DE. OIM 


Calea pe care au urmat-o oamenii de știință în atingerea țelului 
a fost metoda încrucișării. Munca a fost deosebit de grea, căci a 
incrucișa cu succes specii sau rase mult deosebite, care să dea 
urmași cu caracterele dorite de om, nu este un lucru simplu. 
Adesea o viață de om nu este de ajuns pentru aceasta. 

În afară de rasele productive, pe care omul le obține fără a încru- 
cișa forme prea îndepărtate, în cazul refacerii speciilor dispărute 
se merge mult mai departe. Aici s-a ținut seama de ceea ce afirma 
însăși Darwin, şi anume că din încrucișarea raselor mult per- 
fecționate apar adesea exemplare foarte asemănătoare speciei de 
origine din care ele provin. De asemenea, ţinerea anumitor ani- 
male în condiţii naturale de viaţă un timp îndelungat duce la 
revenirea spre caracterele sălbatice ale speciei. 

Aceste principii au fost folosite de om atunci cînd s-a inițiat 
refacerea bourului, animal dispărut pe la începutul secolului al 
XVII-lea. Pentru refacerea formei ancestrale s-au stabilit cu multă 
meticulozitate caracterele acestui animal, folosindu-se picturile 
vremii, relatările scriitorilor și ale vînătorilor, precum și studierea 
scheletelor aflate în muzee sau recent descoperite. Căutindu-se 


aceste caractere la rasele de vite domestice, care, după cum se 
ştie, îşi au originea în mare măsură în bourul sălbatic, precum 
și la speciile de bovine îndeaproape înrudite, s-a reușit a se crea 
prin diferite încrucișări un animal care să reproducă imaginea 
fidelă a bourului stins de peste trei secole de pe suprafața pămîn- 
tului. La reușita acestei experiențe s-a adăugat creșterea exem- 
plarelor obținute prin încrucișări în condiții cît mai naturale, 
ştiut fiind că acestea favorizează revenirea la caracterele primitive. 
Astăzi, în Parcul zoologic Hellabriim se poate vedea o astfel de 
cireadă reconstituită de bouri. 

Dar tot în acest parc se mai poate admira o herghelie de tarpani, 
cai sălbatici care în secolul al XVI-lea se mai găseau destul de 
numeroși in Vosgi. Pentru reconstituirea tipului originar s-au 
încrucișat caii pitici Konics din Polonia, care provin direct din 
specia sălbatică, cu cai pitici Shetland și cu calul Prjewalski, pe 
care l-a descoperit savantul rus Prjewalski în stare sălbatică în 
Asia centrală, în 1881. S-a obţinut astfel o turmă de cai sălbatici 
mult asemănători tarpanului. 

Exemple de refacere a speciilor dispărute mai pot fi enumerate. 
Ceea ce trebuie să se rețină însă este faptul că această refacere nu 
trebuie înțeleasă ca absolută, ci numai în linii mari, în special 
în ceea ce privește exteriorul animalului. Oricînd, din noianul 
indivizilor unei astfel de turme pot apărea unele exemplare care 
să reamintească vreunul dintre strămoșii care au stat la baza 
încrucişărilor atunci cînd s-a refăcut specia dispărută. 


NOII FAVORIȚI Al GRĂDINILOR ZOOLOGICE 


Operele literare ale antichităţii sint bogate în descrierea unor 
animale legendare cu chip de hibrizi dintre cei mai neobişnuiți: 
centauri, minotauri, licorni și sirene — creații fantastice ale mito- 
logiei. Dar iată că natura pare, într-un anumit fel, să aducă pe 
lume unele exemplare ce nu sînt departe de ceea ce fantezia anti- 
chității a plăsmuit în veacuri. Priviţi animalul cu coarne din foto- 
grafia 5. Cu ce se deosebeşte el oare de fantasticul licorn (cal cu 
coarne)? Desigur, cu nimic altceva decît numai prin aceea că acest 
animal are figura de măgar. El reprezintă un hibrid rezultat din 
încrucișarea, în stare liberă, spontană, dintre gazelă şi un măgar. 
Hibridul găsit în stare sălbatică și capturat de către o expediție 
prezintă un interes științific deosebit, el fiind considerat ca ceva 
împotriva firii, împotriva naturii. 

In Grădina zoologică din Haushin (Japonia) s-au născut doi 
«leoponi». Este vorba de doi hibrizi care au primit acest nume 
datorită faptului că mama lor a fost o leoaică, iar tatăl leopard. 
«Zebroiduly Grădinii zoologice din Stuttgart impresionează prin 
calitățile sale de animal vioi, dinamic. Și nici nu-i de mirare să fie 
așa, deoarece el este un hibrid care a moştenit calităţile tatălui 
său — calul arab — și, bineînțeles, îmbrăcămintea dungată a 
mamei sale — zebra Grevy. 

Desigur exemplele ar putea continua şi fiecare dintre ele ar 
prezenta un interes științific aparte. 


(CONTINUARE ÎN PAG. 36) 


În imaginile de mai jos vă prezentăm o suită dintre cele mai originale fotografii reprezentind pe unii dintre noii favoriți ai grădinilor zoolo- 
gice: 1 — Gloria este numele unui interesant hibrid felin, rezultat din încrucișarea unui mic oselot (tata) cu o pisică abisiniană; 2 — Fotografia a 
fost luată în parcul zoologic din Leningrad și reprezintă un hibrid rezultat din încrucișarea unei vaci cu un elan; 3 — La grădina zoologică din 
București au fost realizați hibrizi intergenerici, prin încrucișarea poru mbelului de casă și turturica rizătoare; 4 — Forma ciudată a acestui animal 
a rezultat din încrucișarea unui berbec cu o capră; 5 — Fotografia ni-l înfățișează pe unul dintre hibrizii cei mai originali: un măgar cu coarne. 
Încrucisarea a avut loc în mod spontan între un măgar și o gazelă. ÎN TITLU: un hibrid între leu și tigru. 


ROMÂNIA 
PITOREASCĂ 


Pe plan naţional, regiunea Hunedoara se 
remarcă nu numai prin bogăția și varietatea 
resurselor sale naturale, prin produsele sale 
industriale de o importanţă economică deose- 
bită pentru dezvoltarea continuă a patriei 
noastre, ci și prin multiplele posibilități oferite 
de frumusețea, varietatea și particularitățile 
peisajelor sale naturale care atrag, încîntă și 
recreează totodată pe orice vizitator și care 
se îmbină de minune cu utilul cunoașterii 
nenumăratelor obiective de interes general 
turistic, atit istorice și arheologice, cit şi 
culturale, sociale şi mai ales economice. 


Cunoașterea directă și amănunțită a tuturor frumuseţilor na- 
turale, a numeroaselor și variatelor vestigii ale trecutului, precum 
şi măreţia realităților zilelor noastre, contribuie din plin la edu- 
carea patriotică a tineretului patriei noastre, a tuturor oamenilor 
muncii. Şi aceste adevărate mărturii grăitoare le vom întilni 
pretutindeni pe unde am drumeţți pe frumoasele plaiuri hunedo- 
rene: pe valea Cernei şi în ţinutul pădurenilor, prin Ţara Hațegului 
sau Valea Jiului, spre vestigiile dacice din Munţii Orăştiei, pe 
valea Mureșului, ori dincolo, la nord de acest riu ce-și duce încet 
spre vest unda domoală, prin Munţii Zarandului, prin cunoscuta 
și renumita Țară a Moților, a acestor harnici băieși, scormoni- 
tori neobosiţi ai măruntaielor pămîntului, în căutarea aurului şi 
argintului. În țara acestor renumiți meşteri lemnari, ciubărari, 
rotari, olari, spătari, cosași etc., care în trecut cutreierau drumu- 
rile țării pe jos cu «marfă» în spinare sau cu căruța pentru a-și 
realiza, în schimbul unor cantități de porumb și griu, produsele 
lor tradiționale, de unde și zicala: «A plecat moțul în țară /Cu 
linguri și cu ciubară». 


POPAS LA POALELE CETĂȚII DEVA 


Drumul cel mai favorabil de acces spre Munţii Zarandului şi 
cu cele mai multe și mai diferite mijloace de transport începe la 
Deva, orașul de la poalele cetății. Sosind aici cu trenul, mașina, 
autobuzul sau chiar cu avionul, Deva se va dovedi o gazdă plă- 
cută, primitoare şi nu ne vom îndura s-o părăsim înainte deao 
cunoaște mai îndeaproape, de a admira frumusețea sa arhitec- 
tonică și diferitele ei vestigii ale trecutului sau de a privi cu nesat 
încîntătoarea panoramă ce ni se înfățișează de sus, de la înăl- 
țimea ruinelor cetăţii. 

În acest oraş străvechi vom admira mai ales partea centrală 
a lui, cu noile sale blocuri mari și zvelte, cu o linie arhitectonică 
modernă, precum și celelalte cartiere de locuinţe, nou construite, 
ca și monumentalele clădiri ale Palatului administrativ (sfatul 
popular regional) și comitetului regional de partid, situate amin- 
două în apropierea micului dar minunatului parc de la poalele 
cetăţii, ca și statuia eminentului om politic şi de stat dr. Petru 
Groza, situată în partea centrală a orașului. Pentru a ne docu- 
menta asupra trecutului glorios şi a prezentului înfloritor al 
regiunii, vom parcurge, rind pe rind, sălile bine amenajate și 
ştiinţific prezentate ale Muzeului regional, situat în incinta parcu- 
lui şi adăpostit în așa-numita «Magna Curia», valoros monument 
arhitectonic din secolul al XVI-lea, muzeu ce dispune de o secție 
de istorie, una de științe naturale, cu o bogată secție de mine- 
ralogie, apoi de o arhivă istorică şi o bibliotecă documentară. 

n drum spre cetate, la intrarea în parc, vom remarca silueta 
impunătoare a statuii lui Decebal, ultimul rege al Daciei, evo- 
cind bărbăţia și hotărîrea vitejilor noştri strămoși. După numai 
citeva minute de traversare a aleilor parcului, adevărate tunele 
de verdeață, vom ajunge la poalele dealului cetății. Citeva alei 
marcate cu culori diferite, urcînd în serpentine printre arbori 
seculari, la adăpostul unei umbre groase, atit de potrivită în zilele 
toride ale verii, ne vor conduce sus, spre ruinele secularei cetăți 
a Devei, construită pe la mijlocul secolului al XIII-lea, avind deci 
un bogat trecut istoric. 

De aici, de la înălțimea de aproape 200 m deasupra vetrei ora- 
șului, vom putea admira în voie splendida panoramă a orașului 
Deva, ce se așterne la poalele acestui colos de piatră, precum 
și pitoreasca vale a Mureșului, cu salba sa de sate şi cu lanuri 
bogate de grîu ori porumb și grădini de pomi fructiferi. 

Privind spre est, în fața noastră vor apărea cunoscuta măgură 
a Uroiului şi siluetele Munţilor Sebeșului, spre sud-vest și sud 
— Munţii Poiana Ruscăi, iar în zilele senine chiar Munţii Rete- 

ce frumoasă-i 
tara mea! 


pă 5) Ai 


) 
fisia o Bulzesti j 
de” Si Dabroţi \ . 
“o Grohot B hi ani j 
Buceş 


persan „Alei 
Vré . Zdrapti strå Rija 


zatului şi, în sfîrşit, spre nord — cei care ne așteaptă și unde 
ne vom îndrepta pașii — Munţii Zarandului. 

Pentru particularitățile sale, dealul cetății, împreună cu parcul 
din jur, a fost declarat monument al naturii, căci aici întîlnim 
mai bine de 1 450 specii de diferite plante și arbori, precum şi 
limita nordică de răspindire, în țara noastră, a viperei cu corn. 

Priveliştile incîntătoare admirate de pe dealul cetății vor dăinui 
mult timp în mintea noastră, iar pentru a le fixa pentru totdeauna, 
parai fotografic, sputnic permanent al turistului, va fi foarte 

inevenit. 


LA DRUM PRIN ÎMPĂRĂȚIA AURULUI 


O șosea minunată, modernizată în ultimii ani, ce se desprinde 
ceva mai la vest de Deva, din drumul naţional ce duce la Arad, 
trecînd Mureșul pe podul de la Șoimuș, ne duce spre nord, în 
principala zonă auriferă a patriei noastre. 

Prima mărturie scrisă despre mineritul aurului pe plaiurile 
noastre o găsim la Herodot, care scria că prin anul 513 î.e.n. 
Darius, regele perșilor, pornește război împotriva agatirşilor de 
pe malurile riului Maris (Mureşul), cu scopul de a le răpi aurul, 
întrucît această ramură a sciților se desfăta în aur și avea bogate 
podoabe din acest metal preţios. 

Dacii s-au ocupat, de asemenea, foarte intens de mineritul 
aurului, faima bogatelor mine de aur exploatate de daci deter- 

minînd chiar pe împăratul Traian să pornească război împotriva 
lui Decebal. Armatele romane, descoperind în anul 105 e.n. 
comoara regelui dac Decebal, au transportat la Roma mai bine 
de 150 000 kg de aur. În timpul ocupaţiei Daciei de către romani, 
mineritul aurului ia o foarte mare dezvoltare, zonele miniere 
cele mai intens exploatate în cei 166 de ani de stăpinirea romană 
fiind: Ruda-Brad, Roșia Montană, Zlatna, Almaş, Stănija etc. 
Diferitele instrumente miniere găsite și galeriile săpate cu dalta 
constituie o dovadă a intensei exploatări a acestor zăcăminte 
aurifere. «Treptele romane» din mina Ruda, tablele cerate găsite 
la Roşia Montană etc. reprezintă, de asemenea, dovezi grăitoare. 

Producţia de aur în perioada ocupării romane a fost de cca. 
3 000 kg anual, ceea ce înseamnă că în toată perioada de ocu- 
paţie s-au scos cca. 500 000 kg de aur și 950 000 kg de argint. 
Aşadar, începutul mineritului aurului în țara noastră se împle- 
tește la începutul istorie! poporului român. 

Ulterior, exploatarea aurului a continuat fără încetare, mai 
intens sau în ritm mai încetinit, fenomen caracteristic epocilor 
trecute. 


«Munţii noștri aur poartă, 
Noi cerşim din poartă-n poartă». 


Aşa spuneau motii acestei regiuni în trecut, cînd aurul, această 
însemnată bogăție a subsolului, încăpea pe mina marilor pro- 
prietari şi exploatatori ai trudei grele a «băieșilor», iar majori- 
tatea moților erau nevoiți să cutreiere drumurile țării în căutare 


Deva: 
Statuia lui Decebal 


de lucru sau pentru a-și vinde produsele din lemn sau ceramică 
confecționate de ei înşişi. Cu totul alta este însă viața astăzi și 
altele sint condiţiile de muncă ale minerilor din această regiune, 
ceea ce vom putea observa la orice pas străbătind această fru- 
moasă regiune. În afara măgurilor întilnite atit pe dreapta, cît 
şi pe stinga drumului, de pe înălţimea cărora, ca urmare a unor 
scurte popasuri, ni se deschid privelişti încîntătoare, atit spre 
depresiunea Bradului, cit și spre valea Mureșului, aici întîlnim 
numeroase peșteri şi chei strimte, cum sint peșterile de la Cră- 
ciuneşti (Balogul, Groapa Lupului, Zidul de Sus), care au splen- 
dide stalactite și stalagmite, precum şi cele de la Băița, peșteri 
ce pot fi vizitate cu ușurință. Tot aici vom putea vizita şi moderna 
carieră de la Crăciuneşti, de unde este aprovizionată cu calcar 
siderurgia hunedoreană. Şoseaua urcă în serpentină pină la 
Vălişoara, după care coboară, tot în serpentină, ducindu-ne pînă 
la Brad — oraș raional. Așezat pe malul Crișului Alb, la 37 km 
depărtare de Deva, după ce am trecut în prealabil prin Băița, 
el este un vechi tirgușor de munte și însemnat centru minier. 
Un important obiectiv de vizitat la Brad îl constituie valorosul 
muzeu geologic, ale cărui minunate exponate ne vor indica 
variatele forme de apariție ale aurului în natură. Pe lingă expona- 
tele de aur și argint nativ, în: muzeu există, de asemenea, o bogată 
colecție de minerale, precum și unele piese legate de exploa- 
tarea, în antichitate, a aurului. 


PRIN CÎTEVA LOCURI ISTORICE MEMORABILE 


Mai departe spre est, iar apoi spre nord-est, drumul ne va 
duce spre Crişcior, Barza şi în continuare spre Abrud, zonă 
bogată în exploatări aurifere, în păduri de fag și stejar, precum 
și în grădini cu pomi fructiferi. Vom putea vizita în această zonă 
o serie de localități care ne amintesc de pagini glorioase din 
istoria poporului nostru. Astfel sînt: satul Mihăileni, unde și-a 
avut la un moment dat cartierul Avram lancu în timpul revoluției 
din 1848, sau mai sus comuna Blăieni, în hotarul căreia, pe dealul 
Paltinilor, s-au întîlnit Horia, Cloșca şi Crișan și s-au legat ca 
«frați de arme». 

Ca frumuseți naturale vom întilni aici doline, minunate căderi 
de apă și interesante peșteri, iar de pe virfurile munţilor ni se 
vor deschide privirilor panorame de neuitat. 

De la Brad spre vest, pe valea Crișului, ne vom putea deplasa 
fie pe şosea, fie cu trenul pe calea ferată Brad-Arad. În drum 
vom vizita localitatea Mesteacăn, în a cărei biserică a avut loc 
prima adunare a țăranilor răsculați la 1784 în timpul răscoalei 
lui Horia, Cloșca și Crișan; vom trece, de asemenea, prin Tebea — 
veche așezare minieră și istorică, unde vom putea vedea gorunul 
lui Horia, sub care se găsește mormîntul lui Avram lancu. La 
numai 2 km vest de Țebea, pe aceeași şosea, se află Baia de Criș, 
localitate care încă de pe vremea dacilor și romanilor era un 
centru de exploatare a aurului. La nord de Baia de Criş vom 
întîlni aici sate specializate în rotărit, dogărit şi în olărit, cum 
sint: Leauţi, Dobroţi, Obirșia, Tirnăvia etc. 

Într-un frumos cadru natural, ceva mai departe spre vest, 
sînt situate băile Vaţa de Jos, cunoscută localitate balneară, 
cu ape minerale sulfuroase și cu instalaţii de băi reci şi calde 
si bazin de înot, sezonul de băi fiind din iunie pînă în septembrie. 


SUS, LA MUNTELE GĂINA 


Şi, în sfîrşit, încă o atracţie deosebită din această parte a re- 
giunii o constituie Muntele Găina, acest platou înalt de 1484 m, 
de unde ni se deschid perspective de neuitat. Acesta este cu- 
noscut însă mai bine prin așa-numitul «Tirg de fete», care are 
loc anual în duminica de la mijlocul lunii iulie, zi tradițională, 
cînd se întîlnesc moții crișeni cu cei arieșeni. Aici sus au loc 
frumoase serbări, cîntece și jocuri,ca și unele schimburi de 
produse, căci e și tirg în acea zi. 

«De obicei se merge în așa fel ca noaptea să se poposească 
la poalele muntelui sau în apropierea platoului de pe culme, 
urmind ca în zorii zilei să se urce înălțimea o dată cu pilcurile 
localnicilor crișeni, îmbrăcaţi în straie de sărbătoare, cu lăutari 
în frunte și în sunetul de chemare al fetelor ce suflă în tulnice. 

În noaptea premergătoare tirgului, nimeni nu doarme, căci 
focurile aprinse pe culmi oferă o privelişte unică. În ajun de tirg, 
ca și în ziua tirgului, muntele freamătă de sunetele tulnicelor, 
de jocul buceșenilor și bulzeștenilor, al celor de la Cimpeni, 
Vidra și Abrud». (O. F/oca, 1965). 


. 


Viața nouă a erei minunate a socialismului pulsează din plin 
şi pe aceste frumoase meleaguri ale țării. Autobuzele îşi înmul- 
tesc în permanenţă numărul și itinerarele pretutindeni prin Ţara 
Zarandului, inclusiv pe unde Horia a bătut drumul pe jos spre 
curtea din Viena. 

lar noi, satisfăcuți de cele văzute şi admirate în drumeţie prin 
această parte a țării, pentru a nu ne întoarce pe același drum, 
vom merge mai departe spre nord, pătrunzind mai adînc prin 
Țara Moților, pe la Abrud, Cimpeni, Albac, Baia de Arieș etc., 
prin valea Arieșului în drumul său spre est, oferindu-ne alte 
privelişti încîntătoare și de neuitat, pe care, desigur, vom dori 
să le mai revedem şi să le admirăm. 

Cu titlu de curiozitate au fost efectuate multe încrucișări de 
către zoologi în scopul obținerii unor hibrizi deosebiți; chiar și 
în natura liberă, după cum am văzut, au loc adesea hibridări între 
specii diferite. Omul are însă posibilitatea să încrucișeze și specii 
sau genuri care în natura liberă nu vin în contact, fie că acestea 
nu trăiesc în aceleași regiuni geografice, fie că se găsesc în medii 
ecologice diferite sau sînt din punct de vedere al obiceiurilor 
foarte deosebite între ele. Prin astfel de metode s-au obținut 
hibrizi din încrucișarea leului cu tigrul, a leului cu pantera, a 
leului cu jaguarul. Ursul polar poate da, de asemenea, hibrizi cu 
ursul Grizzly, cu ursul brun şi negru. Otariile se pot încrucișa 
cu focile, cîinii cu lupii, cămilele cu dromaderii, mistreţii cu porcul 
domestic etc. În Grădina zoologică din București s-a obținut un 
hibrid la maimuțe, și anume între un pavian cenușiu și unul cu 
manta. Hibrizii obținuți din aceste încrucișări constituie elemente 
de atracție în diferitele grădini zoologice. 

Unii dintre astfel de hibrizi sînt fecunzi mai departe, alţii sînt 
mai mult sau mai puțin sterili, iar majoritatea sînt complet sterili. 
Geneticienii au fost totdeauna pasionaţi de a cunoaște legile mis- 
terioase care guvernează actul complex al hibridărilor. Posibili- 
tatea obținerii de hibrizi între specii sau genuri diferite, pe lingă 
dovada unei adînci cunoașteri din partea aceluia ce le efectuează, 
oferă posibilitatea elucidării multor probleme filogenetice adesea 
foarte puțin cunoscute și care pot constitui criterii de bază în 
stabilirea înrudirii dintre viețuitoare. 


CINE A FOST STRĂMOȘUL PORUMBEILOR 


Autorul rîndurilor de față, urmărind probleme de genetică. 
a efectuat diferite hibridări la păsări şi, pe lîngă hibrizi, între 
diferite specii de fazani şi de rațe sălbatice a obtinut hibrizi între 
diferite specii şi genuri de columbide. Astfel, dintre  hibrizii 
interspecifici s-au obținut mbrizi între turturele sălbatice și guguș- 
tiuci, apoi între porumbelul domestic și porumbelul de scorbură 
sălbatic și între porumbelul popesc sălbatic și porumbelul de casă. 

Ca hibrizi intergenerici a obținut între porumbelul de casă și 
turturica rizătoare, porumbelul de casă și guguștiuc, între hibrizi 
(guguștiuc x turturică rizătoare) şi porumbelul de casă, între 
porumbelul de scorbură și turturica rizătoare etc. 

Hibridările între genuri sînt cu atît mai interesante cu cît — 
pe lingă deosebirile mari ce există între acestea în ceea ce pri- 
veşte aspectul, mărimea taliei, obiceiurile, cîntecul etc. — durata 
dezvoltării embrionare este mult diferită între ele. S-a constatat 
că această dezvoltare este în funcție de genul la care aparținea 
femela. Chiar și hibrizii intergenerici se asemănau ca aspect exte- 
rior şi talie cu femela, adică semănau turturelei cînd femela a fost 


turturică și porumbelul cînd femela era porumbiță. 

Din încrucișările între porumbelul domestic și cel de scorbură 
sălbatic s-au obținut hibrizi cu aspectul porumbelului de stîncă 
sălbatic, sursa prezumtivă a raselor domestice de norumbei. 
Fecunditatea in conrinuare a hibrizilor obținuți poate pleaa — 
contra a ceea ce se cunoaște astăzi — că nu numai porumbelul 
de stincă sălbatic e singurul strămoș al raselor de porumbei domes- 
tici, ci mai pot fi şi alte specii. 

Hibridările oferă o mare satisfacție acelora care se ocupă cu 
ele, căci prin acestea omul creează forme noi, care nu există în 
natură și pe care nici clasificarea zoologică nu le poate încadra 
undeva. 

Natura rezervă în această privință încă multe necunoscute. 

zone! de locuit. Odată cu construcția noilor cartiere se modernizează 
legătura lor cu orașul. Cartierul Țiglina a adus cu sine lărgirea și 
corectarea traseului Căii Brăilei din Galaţi; ansamblul Drumul 
Taberei din Bucureşti s-a realizat în paralel cu strada al cărei nume 
îl poartă. Întregul centru nou al Sucevii poate fi dat ca exemplu 
pentru modul cum reconstrucția unui oraş poate aduce după sine 
lichidarea unor moşteniri grele și in domeniul circulației. 

Circulaţia de tranzit, care străbate oraşul, constituie și ea un 
obiect de studiu. Urbaniștii preconizează dirijarea ei pe căi ocoli- 
toare, astfel incit să nu perturbe activitatea orașului. Ploieștiul bene- 
ficiază de pe acum de o derivație a șoselei, denumită, în termeni 
de specialitate, arteră de rocadă. Bucureștiul dispune de un traseu 
inelar care indepărtează de centrul orașului circulaţia grea; acest 
traseu trebuie insă lărgit și completat. Pentru Cluj s-a prevăzut 
un drum care să continue şoseaua națională dinspre Turda direct 
către Oradea, fără a mai traversa orașul. 

Separarea de fluxuri este însă necesară nu numai între tranzit și 
fluxul local, ci şi între circulaţia vehiculelor şi a pietonilor. O ase- 
menea separare, realizată in centrul Timişoarei, printr-o succe- 
siune de parcuri, permite pietonilor să străbată orașul fără a inter- 
secta străzi aglomerate. În general, noile cartiere prevăd — la nivelul 
microraionului însă — trasee independente pentru vehicule şi pietoni. 
Aici principiul separării circulaţiilor a devenit un fapt obişnuit. 
Înconjurat de străzi care Îi asigură deservirea, microraionul nu este 
străbătut de căi carosabile, oferind un spațiu central, bogat plantat, 
rezervat în exclusivitate traseelor pietonale. 


Apendicele, excrescenţă aflată la capătul părții drepte a intestinului gros, este, în aparenţă, 


atit de inutil organis mului încît mulți chirurgi s-au obișnuit să-l extirpe siste matic, uneori chiar cînd 
nu este strict necesar. În ultima vreme, specialiștii afirmă din ce în ce mai frecvent că apendicele 
protejează organismul împotriva a numeroase boli, printre care și cancerul. 

O asemenea opinie este susținută și de doctorul Howard Bierman, directorul institutului 
pentru studierea cancerului de la Universitatea Lo ma Linda din California. Argumentul: din 350 de 
bolnavi suferinzi de tu mori grave sau leucemie, procentul celor cărora le fusese extirpat apendicele 
este de două ori mai mare decit procentul celor care n-au fost operați de apendicită. 

O altă statistică făcută independent de cea de mai sus de către Centrul medical Cedars-Sinai 
arată că din cei 549 decedați de cancer 35% erau operați de apendicită. Un alt cancerolog,dr. James 
R. Mc. Vay,a observat, la rindul său, acest feno men fără însă a-i căuta explicații sau a propune soluții. 
Tot mai mulți medici consideră că părerea după care apendicele nu ar mai avea nici un rol în orga- 
nism este greșită, deoarece pornește de la ideea de a-l considera nu mai în legătură cu aparatul diges- 
tiv. Nu meroasele țesuturi limfatice pe care le are apendicele au un rol foarte important în meca- 
nis mele de apărare ale organis mului. Exemplul timusului este semnificativ. Nu mai cu cîțiva ani în 
urmă medicii erau convinși că rolul acestei glande situate la baza gitului se termină o dată cu sfir- 
șitul creșterii organis mului, deoarece ulterior ea își micșora, treptat, volumul pînă aproape la dis- 
pariție. Astăzi însă se acceptă unanim că, deși atrofiată, ea constituie una dintre verigile importante 
ale lanțului imunologic pe care organismul îl opune agresorilor patogeni. 

Nu s-ar putea ca și apendicele să reprezinte un caz analog? Nu este pentru prima dată cînd 
evoluția biologică și adaptarea la condițiile exterioare a organismului uman transformă evolutiv 
un organ devenit inutil, transferindu-i și atribuindu-i noi funcții vitale. 

Ipoteza nu este încă pe deplin verificată, dar prudența chirurgilor a început să se facă simțită. 
Toţi cancerologii acordă, în actualul stadiu de luptă împotriva flagelului, o importanță specială 
mecanis mului imunologic natural. Dacă adăugăm la aceasta opinia multor medici că operațiile de 
apendicită au devenit o modă și că doar unul din 10 cazuri este justificat, înțelegem de ce în pre- 
zent nu se mai operează apendicele fără discernămint. 

Pentru radioamatorul constructor care vrea să progreseze, 
un voltmetru electronic reprezintă o unealtă indispensabilă cu 
ajutorul căreia va executa măsurători de tensiuni de radio sau 
audiofrecvență la reglarea montajelor pe care le efectuează. Prin 
utilizarea tranzistoarelor, montajul este foarte simplu, compact 
şi cu performanțe comparabile sau chiar mai bune decît ale unui 
voltmetru electronic cu tuburi. 

În scopul măririi stabilității s-a adoptat montajul echilibrat în 
punte (fig. 1), iar tranzistoarele sînt în conexiune cu colectorul 
comun. Cînd puntea este la echilibru, tensiunea pe diagonala 
CD este nulă. In consecință, și curentul prin instrumentul indica- 
tor mA va fi nul. Curentul care trece prin punte debitat de sursa 
de alimentare Bat este limitat de către rezistența Rg, care are şi ro- 
lul de a mări stabilitatea și de a produce o funcţionare echili- 
brată a montajului. Într-adevăr, curentul pe diagonala AB este 
limitat la aproximativ 3,5 mA. Curenţii prin ramurile ACB și ADB 
sînt egali în cazul echilibrului punţii, adică atunci cînd nu se efec- 
tuează o măsurătoare. În timpul măsurătorii, puntea se dezechi- 
librează, spre exemplu, micșorindu-se rezistența tranzistorului 
T; prin mărirea polarizării negative aplicate pe baza lui, dar men- 
ţinîndu-se deocamdată constantă aceea a tranzistorului Tą. 
Curentul prin T2 crește, iar potenţialul punctului C devine mai 
negativ (față de masă). În acelaşi timp, potentialul negativ al punc- 
tului B tinde să crească. Dacă polarizarea bazei tranzistorului T3 
se menţine constantă (printr-un divizor potenţiometric), polariza- 
rea efectivă a bazei tranzistorului T, se reduce și astfel curentul 
prin Ta,și deci prin ramura ADB,scade. În acelaşi timp, potenţialul 
punctului B scade, apropiindu-se de valoarea de echilibru. 
Astfel, curentul prin rezistența Re se va menţine aproximativ 
la aceeași valoare ca și în cazul echilibrului punţii, și acest efect 
este cu atit mai pronunţat cu cit rezistența Re este mai mare. O 
valoare prea mare a rezistenței Re reduce însă prea mult curentul 
total, ceea ce atrage necesitatea utilizării fie a unui instrument 
indicator prea sensibil, fie a unei surse de alimentare cu o ten- 
siune prea mare. Valoarea adoptată în montaj (Rs = 22000) 
reprezintă un compromis economic, folosind un instrument 
indicator cu un curent maxim de 1 mA și o sursă de 9 V. realizată 


Baterie 


fie prin conectarea în serie a două baterii pătrate de 4,5 V, fie 
printr-o baterie miniatură de 9 V. 

Pentru mărirea sensibilităţii voltmetrului electronic s-au folosit 
încă două tranzistoare amplificatoare în montajul cu colectorul 
comun. Se observă din fig. 2 că emitorul tranzistorului T4 este 
conectat direct la baza tranzistorului T2. Astfel, curentul emito- 
rului lui T, este egal cu curentul bazei lui T2. Dacă factorul de am- 
plificare în curent al tranzistorului T: estef,, amplificarea de curent 
totală care se obține pe o ramură a punţii va fi de Bori mai mare. 
Situaţia este aceeași ca în cazul în care în locul tranzistorului 
Ta cu factorul de amplificare în curent Bzs-ar fi folosit un tranzis- 
tor echivalent cu B= f+ x A2.Astfel, folosind două tranzistoare 
obișnuite cu factorul de amplificare în curent de 30—40, se obține 
prin acest montaj (Darlington) o amplificare în curent de peste 
1000, adică pentru o variaţie de curent de 0,5 mA. pe o ramură a 
punţii este necesară o variaţie a curentului de bază de 0,5/LA. 
Teoretic deci ar trebui să se obțină la intrarea voltmetrului între 
bornele 1 şi 2 o sensibilitate de aproximativ 2 MQ/V. În realitate, 
luînd în considerare curentul care curge prin divizorul de ten- 
siune R2Rapentru polarizarea bazei lui T4, cit şi faptul că nu avem 
posibilitatea de a alege tranzistori identici si cu curenti initiali 


foarte mici, rezistența de intrare devine considerabil mai mică 


(pe scara cea mai sensibilă, de ordinul cîtorva zeci de kiloohmi). 


De aceea este necesar să se introducă o rezistenţă în serie Rs, 
care să crească rezistenţa de intrare a voltmetrului electronic și 
practic; rezistenţa de intrare va fi dată de mărimea acesteia. 

În montajul realizat (fig. 3), la masă s-a conectat baza tranzis- 
torului T4 pentru ca la intrarea voltmetrului electronic să nu apară 
tensiunea continuă de polarizare a bazei lui T+, care ar fi influențat 
fie un eventual circuit de măsurat, fie funcţionarea diodei detec- 
toare pentru folosirea la tensiuni alternative. 

Dispunind de un comutator simplu de 1x8 contacte, comutarea 
scărilor de măsură se realizează ca în fig. 3, primele 4 poziţii 
permițind măsura în curent continuu, iar ultimele în curent alter- 
nativ. Dioda se montează într-o sondă pentru a putea fi conectată 
cît mai direct la circuitele de măsurat în radiofrecvenţă. Conden- 
satorul C2 este de 10—50 nF, de gabarit cît mai redus, cu izolație 
ceramică și putind rezista la cel puţin 250 V tensiune de lucru. 
Este indicat un condensator ceramic disc sau plachetă, de tipul 
celor folosiți în blocul de UUS la receptori. În audiofrecvenţă 
capacitatea condensatorului Ca este nesatisfăcătoare, de aceea, 
prin introducerea sondei în locașul sâu, se conectează în paralel 
cu el un condensator C, de 0,54F cu izolament de hîrtie. 

Sonda, ca și locașul in care se introduce, este prevăzută cu un 
vîrf (test) provenit de la o banană, căruia trebuie să i se potrivească 
o piuliță și o bucșă. Construcţia sondei este arătată în fia. 4. Se 
va folosi corpul de aluminiu al unui condensator electrolitic ieșit 
din uz. La un capăt se fixează prin presare (ştemuire) o plăcuță 
din polistiren de 2—3 mm grosime, pe care se montează virful 
și bucșa. La celălalt capăt se fixează o altă plăcuţă izolantă pe 
care se nituiește o cosă la care se lipesc un capăt al rezistenţei 
R, și conductorul central al cablului coaxial al sondei. Tresa de 
ecranare a cablului se va lipi la o cosă nituită pe corpul de aluminiu. 
Tot aici se sudează şi «catoda» diodei. 

Montajul voltmetrului se face pe o plăcută izolantă a cărei mă- 
rime este în funcţie de mărimea pieselor folosite, şi mai ales a 
comutatorului. În plăcută se vor da găuri de 1—1,5 mm diametru, 
prin care se vor trece conexiunile pieselor. 

n serie cu miliampermetrul indicator se montează o rezistență 
reglabilă (de tip miniatură) cu valoarea cuprinsă între 100 și 1 0002. 
Cu ajutorul ei se reglează sensibilitatea pe scara cea mai sensibilă. 

În timpul construcţiei se vor ajusta unele valori ale rezistențelor. 
Astfel se va găsi valoarea exactă a rezistenţei R pentru ca să se 
obțină poziţia de zero a instrumentului cu cursorul potenţiome- 
trului Ra plasat în treimea inferioară a cursei sale. În acest mod, 
instrumentul va putea fi folosit ca voltmetru cu zero la mijloc, 
foarte util la reglarea, spre exemplu, a unui discriminator din- 
tr-un receptor pentru modulație de frecvenţă. 

Avind un comutator cu 9 poziţii, se poate mări domeniul de 
măsură în curent continuu pină la 500 V prin înscrierea unei rezis- 
tențe de aproximativ 100 MO. 

Condensatorul C3 filtrează eventualele tensiuni alternative pa- 
razite, oprindu-le să ajungă pe baza tranzistorului Ti. Pentru a se 
amortiza balansu! acului instrumentului, în cazul că acesta nu 
este el însuşi amortizat, se poate conecta în paralel pe bornele 
lui un condensator de 50— 100 F. 

Transistoarele sint toate de acelaşi tip, amplificatoare de 
AF cu disipație mică, 50 — 200 mW, spre exemplu de tipul EFT-351, 
iar dioda trebuie să suporte tensiunea inversă de cel puţin 300 V. 
Cu o diodă obişnuită de recepție se va renunța la scara de 100 V 
tensiune alternativă de radio sau audiofrecvenţă. 


CONVORBIRI 
CU 


CITITORII 


Tov. CORNELIU HUGO, București 
DESPRE CĂLDURA INTERNĂ A 
PĂMÎNTULUI 


Referindu-ne la întrebarea dv., ne vom 
opri asupra originii căldurii interioare a 
planetei noastre. 

Se ştie că Pămintul are o anumită canti- 
tate de căldură; o parte o primește de la 
Soare, iar alta reprezintă căldura sa pro- 
prie internă. 

Cercetările efectuate în acest domeniu 
au arătat că temperatura Pămintului crește 
în adincime în mod gradat. Astfel, la adin- 
cimea de 500 m temperatura era în regiunea 
Caspicei de Nord de 42,2*C, iar la 3 000 m de 
108,3*C. La noi în ţară, la Anina, de exem- 
plu, la 1000 m adincime temperatura este 
de 50°C. S-a constatat că în Europa trebuie 
coborit în medie cu 33 m pentru ca tempera- 
tura să crească cu un grad. În America 
această treaptă geotermică este de 40m, 
iar în zonele vulcanice este de pînă la 10 m, 
ca urmare a influenței lavei. 

Admiţind însă o asemenea creștere a 
temperaturii, ar însemna ca în centrul Pă- 
miîntului aceasta să aibă o valoare de circa 
190 000°C, ceea ce ar depăși cu mult tem- 
peratura Soarelui (6 500%), lucru imposibil. 
Ipotezele emise de diferiți oameni de știință 
ne arată că, începind cu limita inferioară 
a învelișului granitic al Pămîntului, crește- 
rea temperaturii este foarte înceată, în 
centrul acestuia ea neputind depăși tempe- 
ratura Soarelui. Astfel, specialiștii admit 
că această temperatură ar fi de 3000— 
4 000C. Căldura aceasta îşi găsește origi- 
nea în dezintegrarea spontană a elemen- 
telor. Cercetările întreprinse de specia- 
lişti au permis să se creadă că descompu- 
nerea elementelor și transformarea unui 
element cu greutate atomică mare în altul, 
cu greutate atomică mai mică, se fac 
întotdeauna cu punerea în libertate a unei 
foarte mari cantități de energie calorică 
şi de diferite radiații. Elementele radioactive, 
prin dezintegrare, se transformă în plumb 
și atomi de heliu. 

Studiile efectuate au dus la constatarea 
unei diferențieri în ceea ce privește radio- 
activitatea rocilor, cele sedimentare fiind 
mai slab radioactive. Ele au confirmat întru 
totul complexitatea proceselor radioactive 


și rolul deosebit de mare pe care-l au aces- 
tea în procesele geochimice, ceea ce a 
dus la ideea că originea căldurii interne a 
Pămintului trebuie căutată în aceste pro- 
cese. 

Radioactivitatea este, așadar, o proprie- 
tate a Pămîntului, care trebuie să fie consi- 
derată ca un factor important în explicarea 
căldurii interne a Pămîntului. Nu este deci 
vorba despre o ardere obişnuită, cum re- 
marcați dv. în scrisoarea pe care ne-aţi 
adresat-o. Pe lingă aceasta, procesul de 
dezintegrare radioactivă ne dă posibilita- 
tatea să aflăm virsta rocilor şi chiar a 
întregului Pămînt. 

Pentru o şi mai completă lămurire, vă 
recomandăm să consultați manualele de 
geologie din școli, precum și lucrarea «Geo- 
logie generală» a profesorului dr. Grigore 
Răileanu, apărută în Editura tehnică. 


TOV. NUTA |. OCTAVIAN, Craiova. 

Credem că aţi primit scrisoarea noastră. 
V-am răspuns la două întrebări pe care ni 
le-aţi adresat, iar acum folosind spațiul 
pe care ni-l oferă rubrica de față, tov. 
lector univ. Şt. Boldor va lămuri și cea 
de-a treia problemă care vă interesează. 


DE CE SE SCHIMBĂ CULOAREA 
CAMELEONULUI? 


Unul dintre animalele care au reținut în 
mod deosebit atenția oamenilor încă din 
antichitate este cameleonul. Într-adevăr, 
atit aspectul ciudat al acestui animal, cit 
mai ales însuşirea pe care o are de a-și 
schimba culoarea corpului, au îndreptățit 
interesul pe care i l-au purtat foarte mulți 
dintre oamenii de știință. 

Cameleonului îi este propriu fenomenul 
homocromiei (schimbarea ocazională a cu- 
lorii corpului), fenomen, de altfel, destul de 
răspindit în lumea animală. 

Înainte însă de a explica modul cum se 
produce acest fenomen, este bine să vedem 
mai întîi în ce constă el. 

Homocromia este unul dintre cele mai 
interesante şi mai răspindite mijloace de 
protecţie naturală. Ea este fenomenul care 
exprimă concordanța dintre coloraţia cor- 
pului și colorația mediului ambiant, fapt 
care face ca animalele să se confunde cu 
fondul pe care se află. Unele animale au 
însuşirea de a-și schimba coloritul de pro- 
tecție în funcție de anumiţi factori. Așa, de 
exemplu, simpla succesiune a anotimpuri- 
lor poate provoca la unele animale modi- 
ficări în coloritul blănii. O formă de protecţie 
perfecționată este homocromia schimbă- 
toare ocazională, care exprimă posibilitatea 
pe care o au unele animale de a-şi schimba, 
mai mult sau mai puțin repede, coloritul 
de protecţie după împrejurările în care se 
află. 

Modificarea culorii corpului se datorește 
prezenței în pielea acestor animale a unor 
celule pigmentare, denumite cromatofori. 


Aceștia sînt celule stelate, puternic rami- 
ticate, cu formă caracteristică diferitelor 
specii și care conțin în interiorul lor gra- 
nule de substanţă colorată, denumită pig- 
ment. 

Schimbările de culoare sint rezultatul 
contracţiei sau destinderii cromatoforilor 
diferit colorați, în urma unor comenzi pri- 
mite pe cale nervoasă. Contracţia lor pro- 
voacă stringerea pigmentului în centrul 
celulei, deci paloarea pielii, iar dilatările 
determină împrăștierea pigmentului în pre- 
lungirile cromatoforului respectiv, ceea ce 
face ca pielea să apară colorată. 

Cel mai cunoscut animal care posedă 
însuşirea de a-şi schimba culoarea după 
cea a fondului pe care se găsește este 
cameleonul. 

Ascuns prin frunzișul tufelor sau al arbo- 
rilor, cameleonul stă agăţat pe ramuri, 
confundindu-se cu frunzișul sau cu scoarța 
ramurilor pe care se găsește la un moment 
dat. Pielea sa este în general verde sau 
verde-cenuşie, gălbuie, uneori aproape al- 
bă, brună-închisă, uniformă sau cu pete. 

În ceea ce priveşte explicarea fenomenu- 
lui homocromiei schimbătoare la cameleon, 
părerile autorilor au fost diferite. Din nume- 
roasele teorii ne oprim asupra aceleia care 
se bazează pe ideea transportului unor 
«straturi» la suprafața pielii. 

Concepţia despre «straturi» vine de la 
faptul că celulele pigmentate (cromato- 
torii) sînt dispuse în trei straturi. Cromato- 
forii roșii formează stratul cel mai profund, 
cei negri se găsesc în pătura intermediară, 
iar cromatoforii galbeni alcătuiesc stratul 
superficial. 

Schimbările de culoare se produc sub 
influența condiţiilor externe (a variațiilor 
de temperatură și lumină, foamea, setea, 
nevoia de repaus) sau a unor factori interni 
(frica, minia), care determină tulburări ner- 
voase. În aceste condiţii are loc o mobili- 
zare a cromatoforilor, care, fiind foarte 
mobili, trec dintr-un plan în altul. 

Dacă în stratul superficial pătrund celule 
cu pigment galben sau negru, tegumentul 
se colorează în gălbui sau alburiu și res- 
pectiv în brun sau negru. Culorile interme- 
diare sint rezultatul unei întrepătrunderi 
mai mult sau mai puțin complete a croma- 
toforilor diferit colorați. 

Culorile pot înregistra o gamă largă de 
variaţii, cuprinsă între portocaliu și verde- 
gălbui sau alburiu, cu toate nuanțele de 
trecere între aceste culori: cenușiu, cenu- 
șiu-albăstrui, cenușiu-verzui, cenuşiu-brun, 
pină la negru sau brun-ruginiu. 

Toate aceste variaţii de culoare au însă 
anumite limite. Este greșită părerea că 
pielea cameleonului poate prezenta toate 
culorile obiectelor înconjurătoare. Cel mai 
des ea este verzuie, mai mult sau mai puţin 
asemănătoare frunzelor din jurul său. 

În general, modificarea culorii la came- 
leon nu se face uniform pe toată suprafața 
corpului. Unele regiuni (ca fața internă a 
picioarelor), avind cromatofori puţini, înre- 
gistrează doar variaţii foarte slabe de cu- 
loare, iar altele, lipsite complet de cromato- 
fori (ca banda cuprinsă între bărbie și baza 
cozii, ca și fața internă a labelor), nu se 
pigmentează niciodată. 

Deplasindu-se în cadrul mediului său de 
viață, în locuri cu un colorit variat, came- 
leonul, grație capacității sale de a-şi modi- 
fica culoarea după împrejurări, poate scăpa 
mai ușor de dușmani. Aceasta face ca 
homocromia schimbătoare ocazională să 
fie considerată ca o adaptare probatoare. 

Dr. SORIN STĂNESCU 


Sintem de la o vreme obișnuiți de știință 
cu spectacolele fascinante a tot felul de «lumi»: 
speologii ne dezvăluie lumea adincurilor; emulii 
lui Cousteau — «lumea tăcerii», lumea funduri- 
rilor mării şi oceanelor; glaceologii — lu mea ghe- 
țurilor veşnice din Antarctica și așa mai departe. 
lată că acum savanții din lumea întreagă își în- 
dreaptă privirile spre o altă «lume», nu mai puțin 
misterioasă și fascinantă, lumea viselor. Dar nu 
mai este vorba de psihologi care ne revelează 
aspectul subiectiv, descriptiv al desfășurării visu- 
lui, ci de fiziologi și neurologi care, dimpotrivă, 
se străduiesc să obiectiveze și să localizeze acea- 
stă facultate curioasă a creierului nostru. 

EXPLORATORI ÎN LUMEA VISELOR 
ELECTROENCEFALOGRAFUL ÎN URMĂRI- 
REA VISELOR 

CONCLUZII CERTE: ORICE OM VISEAZĂ 


VISUL, O NECESITATE A VIEȚII 
EXISTÄ UN CENTRU AL VISULUI ÎN 
CREIER? 


PRIVILEGIUL DE A VISA ÎL AU NUMAI 
PĂSĂRILE $! MAMIFERELE 


ocupă de cînd lumea. Din erele mitologice pînă spre vremurile 

noastre «tălmăcirea viselor» a fost preocupare permanentă 
pentru omenire. Mai ales din secolul al XIX-lea și pină astăzi 
numeroși psihologi au iscodit în fel şi chip, prin numeroase 
experiențe ingenioase, desfășurarea visului și dependenţa lui 
de lumea exterioară, de simțuri și de memorie. 

Şi la noi în țară au fost astfel de cercetători; îmi vine în minte 
pe binecunoscutul, pe acea vreme psihiatru român, dr. Nicolae 
Vaschide, care, la Paris, scoate și o carte «Somnul și visele» şi, 
spre zilele noastre, lon Biberi, cu a sa «Funcţiile creatoare ale 
subconștientului». Cercetătorii ultramoderni folosesc însă cu 
totul alte mijloace şi pe cu totul alte căi. 


PĂTRUNDENM ÎN LABORATORUL VISELOR 


Cei viselor nu e de loc o îndeletnicire nouă. Ea ne pre- 


Două camere. Una, capitonată, obscură, cufundată într-o 
tăcere adincă. Un pat îmbietor, iar pe pat un voluntar cu capul, 
ochii şi pieptul plin de electrozi — «tentaculele» electroencefalo- 
grafului,electrocardiografului, pneumografului... Cealaltă cameră, 
separată de prima printr-un geam gros de cristal, cuprinde 
aparatele de înregistrat și cercetătorul care priveghează. Uneori, 
din cînd în cînd, cel adormit este trezit cu regularitate şi întrebat. 
Se compară răspunsurile cu diagramele, cu cronometrul. Şi se 
trag concluzii. Concluzii neașteptate, senzationale chiar. 


lată cum arată «laboratorul viselor». În prim plan, 
cercetătorul urmărește electroencefalograma şi prin- 
tr-un geam, mişcările celui adormit. 


Electroencefalograma pisicii în cele trei faze: faza 
de trezire (A), faza de somn «lent» (fără vise) (B) și faza 
paradoxală (somn cu vise) (C). 


1. La nivelul scoarței cerebrale. Se observă marea ase- 
mănare între traseul fazei de trezire și cel al stării de vis. 

2. La nivelul circumvoluțiunii hippocampului, apariția 
în timpul unui vis a unui ritm anarhic. 

3. Contracţiile musculaturii cefei. Se observă relaxarea 
specifică stării paradoxale (de vis). 

4. Contracţiile musculaturii ochiului. Se observă marea 
lor amplificare în timpul visului. 

5. Pneumograma (mișcările respiratorii). Se observă 
un traseu neregulat în timpul visării. 

(După prof. dr. Jouvet). 


Se ştie că electroencefalograful (E.E.G.) culege, amplifică și 
înregistrează microcurenții electrici generaţi de celulele nervoase 
ale creierului. Aspectul electroencefalografic se schimbă după 
cum omul este treaz sau adormit. Dar chiar în timpul somnului, 
de-a lungul celor șapte-opt ore de somn, se observă diferite 
modificări caracteristice. 

Experiențele cele mai importante au fost făcute în jurul anului 
1953 de către prof. dr. Nathaniel Kleitman de la Universitatea 
din Chicago, împreună cu elevul său, dr. Asernsky. De 
altfel, încă din 1920, Kleitman s-a supus singur uneia din 
primele experiențe asupra rezistenţei la nesomn, cînd a reușit 
să rămînă treaz 180 de ore. Mai tirziu, în 1938, însoţit de dr. Ri- 
chardson, elevul său, s-a coborit în Peştera Mamutului ca să 
studieze dacă ritmul somn-trezire rămine nemodificat atunci 
cînd omul trăiește «în afara timpului». 

Prima descoperire senzaţională a fost făcută de el întimplător 
(cîte mari descoperiri n-au fost întimplătoare!) pe cind cerceta 
fazele de profunzime ale somnului pe un mare număr de voluntari, 
în special la cei care afirmau cu tărie că nu visează niciodată. 
El a observat că toți cei adormiti, fără excepţie, prezentau la un 
moment dat mișcări ale ochilor, care păreau a urmări anumite 
imagini. Treziţi brusc în acest interval, toți își reaminteau că visau 
tocmai, chiar și aceia care pretindeau că nu visează niciodată. 

Aceste mișcări ale globilor oculari păreau a se repeta la inter- 
vale regulate și apăreau totdeauna cu puţin înainte de trezire. 
Pentru a le detecta cu mai multă precizie, Kleitman a plasat un 
număr de electrozi fini în jurul ochilor și a înregistrat micro- 
curenti contractărilor lor alături de înregistrările electroencefalo- 
grafice. 

Într-adevăr, mişcările iuți ale globilor oculari, fenomen botezat 
de el cu inițialele R.E.M. (rapid eye movements), apăreau simul- 
tan cu visul și cu variațiile potențialelor electrice produse de con- 
tracția mușchilor oculari la suprafața ochiului. Aceste două 
fenomene corespundeau în același timp însă cu modificări carac- 
teristice ale curbelor E.E.G. (electroencefalografice), care revelau 
o anumită fază specială, un anumit tip de somn, deosebit de cel 
precedent, fază în care se desfășura fenomenul denumit vis. 

Kleitman făcea așadar, dintr-o dată, două mari descoperiri. 
Orice om visează, fără excepţie, de mai multe ori pe noapte şi 
visul se trădează prin mișcări rapide caracteristice ale globilor 
oculari (R.E.M.). Un număr impresionant de experiențe făcute 
cu sute de voluntari în «laboratorul viselor» au confirmat în mod 
strălucit aceste concluzii. 


VISURILE SÎNT NECESARE VIEȚII 


La această concluzie senzațională a ajuns Kleitman 
împreună cu un alt elev al său, dr. W. Dement. Acesta a reușit 
să stabilească noi date foarte importante privind desfăşurarea 
viselor. Astfel, el a stabilit un adevărat ciclu al viselor. 

Omul visează, în medie, de patru-cinci ori pe noapte și la ore 
fixe. Primul vis se produce cam la şaptezeci de minute de la ador- 


mire, deci cam după o oră de somn «lent» (cu unde E.E.G. delta, 
fără vise) și durează cam zece minute. Urmează apoi încă o oră 
și jumătate de somn «lent» fără vise, apoi douăzeci de minute 
de vis, o oră jumătate de'somn lent, douăzeci și cinci de minute 
de vis, o oră și jumătate de somn lent și iarăși, în sfirșit, treizeci de 
minute de vis. Trezirea apare în general în ora care urmează. 

Electroencetalograma este și ea caracteristică: îndată ce apare 
visul, undele lente ale ritmului delta ale somnului cedează locul 
unor unde rapide care se apropie de ritmul a/fa al stării de veghe. 
Așadar, fazele «somnului cu vise» sint supuse unui ritm perfect 
ordonat, ultimul vis fiind de patru ori mai lung decit primul. 

Atitudinea celui care visează este cu totul caracteristică și, 
deși se apropie cu cea din starea de trezire, ea este foarte departe 
de aceasta. Corpul devine deodată imobil, musculatura se re- 
laxează, în special cea a cefei. Singurii, globii oculari se mișcă 
cu repeziciune, urmărind de sus în jos sau de la dreapta la stinga 
scenele imaginare ale visului. Kleitman îl aseamănă unui «spec- 
tator ce se duce de mai multe ori pe noapte spre un anumit teatru 
misterios». Această activitate de vis, «onirică», constituie o fază 
particulară de somn caracteristică stării de vis și a fost denumită 
«fază paradoxală», 

În concluzie, nu există somn adevărat fără fază paradoxală 
și nici vise în afara acestei faze paradoxale. 

În vis, somnul este mai profund ca de obicei, și cel care doarme 
este mai greu ue trezit atunci cînd visează decit cînd doarme fără 
vise. Se ştia că omul nu poate trăi fără să doarmă. Dr. Dementa 
mers mai departe. El a supus opt voluntari la experienţa de «lipsire 
de vise», adică i-a lăsat să doarmă atita timp cit nu visau, dar îndată 
ce la E.E.G. apăreau curbele caracteristice stării de vis îi trezea 
imediat, de fiecare dată. Cu fiecare noapte, «tentativele» creie- 
rului de a intra în starea de vis se întețeau, se înmulțeau, ca și 
cum ar fi căutat cu orice preţ să viseze. După trei zile de «gonire 
a viselor», voluntarii, deveniți anxioși, iritabili și deprimaţi, au 
început să cedeze unul cite unul. Pină la urmă, nimeni nu a reușit 
să depășească o săptămină de somn fără vise! Ba mai mult, în 
următoarele nopți făceau faze de «somn cu vise» de două ori 
mai multe decit de obicei, pentru a recupera astfel «stocul» de 
vise de care au fost lipsiţi! 

Necesitatea absolută de a visa a fost însă demonstrată de 
experienţe și mai edificatoare,de către prof. dr. Michel Jouvet 
de la Facultatea de medicină din Lyon (Franţa). El a supus, încă 
din 1959, la experienţe radicale de «lipsire de vise» nu oameni, 
ci... pisici. Acestea prezentau curbe E.E.G. oarecum asemănă- 
toare omului. Bazat pe faptul că în momentul stării de vis survine 
o bruscă relaxare musculară, Jouvet așază pisica supusă expe- 
rienței în mijlocul unei piscine, pe o piatră,care îi permitea să 
rămină în picioare, dar să nu se și culce. Ea putea dormi stind 
«pe vine», dar nu şi visa, pentru că relaxarea bruscă a mușchilor 
ar fi făcut-o să se întindă şi să-și piardă echilibrul, căzind în apă. 
Astfel, îndată ce începea să viseze, pisica era nevoită, de frica 
apei, să se trezească. Readormind, povestea se repeta din nou. 
Ceea ce s-a întimplat cu voluntarii doctorului Dement s-a întim- 
plat și cu pisica. După o săptămină, nevoia de a visa a devenit 
atit de imperioasă încit animalul nu se mai ferea să cadă în apă! 
O mulţime de întrebări «de ce» și «cum», mai ales «cum», au fră- 
mintat, cum era şi firesc, minţile cercetătorilor. Aceasta cu atit 
mai mult cu cît «stocul» de vise este totdeauna repartizat în mai 
multe «tranșe», totdeauna discontinui, chiar în faza de recuperare 
a viselor. Amintim că în faza de recuperare somnul «cu vise» cu- 
prinde pină la 60% din somnul total și, oricît de lungă a fost «lipsi- 
rea de vise», acest procentaj n-a fost niciodată depășit. În recu- 
perare, intervalele dintre fazele de somn (îndesite) diminuă, dar 
nu dispar niciodată. Asta ca și cum creierul, «obligat» să viseze cu 
orice preț, ar avea nevoie de un anumit timp de recuperare pentru a 
«prepara» anumite «ingrediente» strict necesare desfășurării 
activităţii onirice (de vis). Într-adevăr, vom vedea mai departe 
că există anumite substanţe biochimice necesare visului. Aceasta 
însă a dus la întrebarea legitimă: «unde» se petrece acest lucru. 

Desfășurarea unei nopți de somn. Nuanţele de roșu 
marchează profunzimea stării de somn «lent», iar golfu- 
rile albe stările de vis, care apar după un anumit ritm. 
Sus, în gri deschis, apare traseul efalogratic. 
Dunga neagră indică curba temperaturii corpului, iar 
diagrama de jos, în gri închis, mișcările corpului. 


CIRCUMVOLUȚIUNEA 
HIPPOCAMPULUI 


NS 7 J É Fi 

E. ORMATIA 
REGIUNEA RETICULATĂ PONTINĂ 

CENTRULUI VISELOR 


(Sus) Proiecţia circumvoluțiunii hippocampului pe schema 
feţei inferioare a creierului uman, formație «arhaică» ce ar fi răs- 
punzătoare de capacitatea noastră de a visa. (Jos) Schema cre- 
ierului de pisică. Se observă zona în care este plasat «centrul 
viselor» (săgeata), la nivelul «punţii». Influxurile sale ar lua calea 
«For mației reticulate» pontine pentru a ajunge la circumvolu- 
țiunea hippocampului. 


UN CENTRU AL VISELOR ÎN CREIER 


Acest lucru avea să-l lămurească pr f. Jouvet. Încă între pri- 
mul și al doilea război mondial, Von Economo și mai ales Hess 
crezuseră că au descoperit un «centru al somnului» întins pe o arie 
redusă din jurul apeductului lui Sylvius din creier. Acest centru 
a fost contestat însă de Pavlov, iar cercetările lui Magoon și 
Morutzzi din 1949 au arătat că nu există un veritabil centru al som- 
nului, ci doar două structuri nervoase antagoniste, ocupind o 
întreagă regiune a trunchiului cerebral şi care influențează scoar- 
ţa. Acest sistem activator al scoarței își are aşadar originea în 
aşa-numita «formaţie reticulată». Prof. Jouvet îşi îndreaptă privi- 
rile către anumite structuri ale creierului foarte vechi pe scara 


filogenetică, în special asupra unei mici circumvoluțiuni, a «hippo- 


campului» (pentru că seamănă la contur cu acest animal fabulos), 
situată pe fața internă a lobului temporal. Înconjurată de «aria 
limbică», ea constituie «archi-pallium-ul», adică vechiul «mantou» 
sau vechiul cortex, prin opoziţie cu neocortexul care acoperă 
toată partea exterioară a Ee ONE brale; Din punct de 
vedere embriologic, ea este prima care apare în același timp 
cu structura nervoasă care va da naştere mai tirziu trunchiului 
cerebral, adică părții posterioare a creierului. Experimentind pe 
65 de pisici cu electrozi implantaţi, cărora li s-a scos scoarța 
cerebrală — adică părţile mai «tinere» ale creierului — și nu li 
s-a conservat decit părţile «străvechi», prof. Jouvet a observat 
la E.E.G. că acestea nu mai adorm niciodată, ci numai... visează! 
Undele lente ale somnului profund au dispărut; singure au per- 
sistat numai traseele mișcărilor rapide ale ochilor și cele ale 
fazei paradoxale, toate acestea însoțite de caracteristica relaxare 
musculară profundă. 

Executind numeroase stimulări electrice elective, el ajunge să 
observe că excitarea unei anumite minuscule concentrări de sub- 
stanță cenușie, situată în sînul părții «străvechi» a «formaţiei 
reticulate» de la nivelul «nunții», declanșează imediat apariția 

viselor! Corpul pisicii devine moale, globii oculari își încep miş- 
cările caracteristice, iar electroencefalograma relevă trasee ca- 
racteristice. 

O nouă concepție asupra somnului îşi face astfel loc. În locul 
unui somn unic, prof. Jouvet propune acceptarea a două feluri 
de somn: un «neo-somn», depinzind de sistemul de relaţie cu 
mediul exterior, și un «archeo-somn», comandat de către minus- 
culul nucleu de substanță cenușie, de mărimea unui bob de 
mazăre, de care am vorbit mai sus. Acest nucleu, funcţionind ca 
un adevărat «centru al visului», ar fi capabil să întrerupă și el 
activitatea mecanismului de deșteptare. 

Visul ar fi aşadar o activitate arhaică depinzind de căi nervoase 
distincte de cele ale somnului; aceste căi ar împrumuta o cale 
care le este proprie, la nivelul creierului mijlociu. Mulţi au ridicat 
întrebarea dacă nu cumva în interiorul encefalului nu ar exista, 
din punct de vedere funcţional, un «al doilea creier», vestigiu al 
unei foarte vechi activități, care ar continua să funcţioneze cînd 
«primul creier» ar fi în stare de repaus. 

Marele interes stirnn ae acest «centru al viseivr» a tost, după 
cum era şi firesc, foarte mare. Echipa din Lyon a prof. Jouvet 
a căutat să aprofundeze şi mai mult această curioasă descoperire. 
Astfel, în 1960, el a reprodus experienţele de «lipsire de vise» 
la pisici, distrugind prin electrocoagulare acest «centru al viselor». 

n prima zi, animalul a trăit normal. E.E.G. nu mai arăta nici cel 
mai mic semn al stării de vis. Însă pisica nu mai putea visa nici- 
odată! Începînd însă din a treia zi, animalul a început să se com- 
porte anormal, să devină neliniștit, cu privirile fixe, pupilele dila- 
tate, pradă a diverse halucinații. La sfîrşitul a cîtorva săptămîni 
pînă la cel mult trei luni, animalul a murit. El n-a putut supra- 
viețui fără să viseze! 

Mergind mai departe pe această cale, Jouvet a reușit să desco- 
pere în nucleul cenușiu răspunzător de apariţia viselor două 
mici centre: unul răspunzător de coborirea tonusului muscular, 
celălalt răspunzător de mişcările caracteristice ale ochilor şi ale 
înregistrărilor electroencefalografice. Distrugind prin electro- 
coagulare primul, aceasta nu suprimă visul, ci numai atonia 
musculară. În această situaţie, pisica îşi «trăiește» visul executind 
cu toți mușchii aceleași mișcări pe care, în chip imaginar, le face 
în vis! Distrugind cel de-al doilea centru al nucleului, cercetătorii 
suprimă posibilitatea apariţiei visului. Distrugind acești centri, 
ei au observat că distrug în realitate anumite enzime. 


DE CE TREBUIE SĂ VISĂM? 


Într-adevăr, la ce servesc visele? lată punctul culminant al 
tuturor cercetărilor. 

Odată cu descoperirea «centrului viselor» a putut fi pătruns 
și secretul unor mecanisme biochimice care susţin activitatea 
onirică. Astăzi se ştie că unii acizi aminaţi, în special serotonina, 
unele enzime (fermențţi) şi noradrenalina intervin în această 
activitate onirică. În ce fel? Aceasta rămîne de văzut. Aflind > 
«cum», vom afla si «la ce» servesc visele. 

Bazar pe teoriile cercetătorului suedez Holgar Hyden, care 
socotește că stocarea informaţiilor noi de către memorie s-ar 
face prin sintetizarea unor proteine noi, prof. Jouvet este de 
părere că și activitatea viselor necesită prezența unor anumiţi 
acizi aminaţi. Experimental, el a putut astfel suprima complet 
visul, la pisici, timp de mai multe zile, după o singură injecție cu 
un inhibitor al mono-amino-oxidazelor, enzime care intervin în 
catabolismul, în «arderea» acizilor aminaţi. 

Aceasta ar putea fi cazul și cu activitatea de visare a creierului 
nostru: asta ar necesita acumularea unor acizi aminaţi, a căror 
degradare, în prezența unor anumite enzime, ar furniza energia 
necesară activităţii onirice. 

intervalele de somn «lent» (fără vise) ar servi ca răgaz pentru 
sintetizarea acizilor aminaţi şi a enzimelor care să-i degradeze. 
Astfel. cercetătorii lyonezi au reusit după voință să mărească 

Departamentul de fotogrametrie al binecunoscutei firme 
germane VEB Karl Zeiss (Jena—R.D.G.) a pus în funcțiune 
mașina electronică ELCOP destinată reproducerii fotografiilor 
aeriene. Particularitatea acestei maşini electronice este aceea că 
ea «indulcește» (atenuează) contrastele prea puternice ale nega- 
tivului, datorită iluminării neuniforme a solului, ca urmare a 
neregulanității terenului, a norilor etc., precum și diferiților coefi- 
cienți de reflexie a părților fotografiei. Imaginea este considerabil 
ameliorată, iar detaliile sint mult mai bine reliefate. 

În agregatul ELCOP, negativul şi hirtia sensibilă, plasate una 
deasupra celeilalte, sint «măturate» punct cu punct de un fascicul 
de raze catodice a cărui lărgime poate fi reglată înțre 3 și 7 mm. 
Intensitatea fasciculului electronic variază automat în raport cu 
gradul de compensare cerut atunci cind se întilneşte o zonă a 
filmului prea opacă sau prea transparentă. Gradul de compensare 
a contrastului este reglabil progresiv pină la un maximum, în 
funcţie de caracteristicile negativului şi ale hirtiei folosite. Maşina 
poate analiza bobine de film, clișee separate sau plăci; presiunea 
pe hirtie poate fi reglată între 0 şi 0,3 kg/cm?. Mașina cintărește 
166 kg, măsoară 66 cm în lungime, 80 cm în lăţime şi 112 cm în 
înălțime, fiind alimentată de la curent alternativ de 220 V la 50 sau 


60 Hz. 
(Din „INTERAVIA"“) 


ÎN PREGĂTIRE: UN ALT 


Cu cîțiva ani în urmă, specialiștii: apreciau ca valori limită 
pentru marile avioane de transport o greutate totală de 130—150 
de tone, un număr de pasageri sub 250, respectiv o greutate 
utilă sub 20 de tone. Această concepție a fost total modificată 
prin apariția avionului-gigant sovietic «An-22 Anteu», avind 
greutatea totală de 250 de tone (din care 80 de tone încărcătură 
utilă), capabil să transporte 720 de pasageri cu 740 km/oră, 
la 11 km altitudine. Recent compania Boeing a anunţat pregă- 
tirea unui nou avion denumit B-747, care va avea greutatea de 
decolare de 308 tone și va fi propulsat de patru turboreactoare 
cu dublu flux Pratt șiWhitney JT 9 D, de 18,6 tone forță de trac- 
țiune. Partea inferioară a fuzelajului va fi ocupată de cabina 
pasagerilor, lată de 6,1 metri (cu peste 2 metri mai mare decit 
actualele Boeinguri). În varianta turism pot fi transportaţi 
pînă la 490 de pasageri, adică cu 230 de pasageri mai puțin 
decit «An-22». În partea de sus a fuzelajului, la nivelul cabinei 
echipajului, s-au amenajat saloane pentru pasageri, iar sub 
podeaua cabinei principale, în 26 de conteinere, pot fi introduse 
15 tone de încărcătură utilă (bagaje etc.). S-a prevăzut un 
sistem automat de încărcare-descărcare. 

În varianta de transport, Boeing-747 va putea transporta 


În aproape toate laboratoarele medicale din lume con- 
ținutul de hemoglobină din sînge se determină prin com- 
pararea culorii lui cu un etalon. Totuși metoda aceasta nu 
prezintă o precizie deosebită și depinde de luminozitatea 
încăperii, de gradul de oboseală a ochiului, de particula- 
rităţile vederii laborantului etc. 

Noul aparat numit «hematocrit», construit de o între- 
prindere de mecanică fină din Budapesta, permite să se 
obţină analize mult mai exacte ale sîngelui. 

El este o centrifugă care la 10 000—12 000 de turații pe 
minut separă hemoglobina de celelalte componente ale 
singelui. Procentul conținutului ei poate fi citit imediat 
pe scala gradată a aparatului. Pentru efectuarea unei 
analize este necesară o singură picătură de singe. 


(După «TEHNIKA MOLODIOJI») 


75 DE TONE PE UN CAUCIUC 


În anumite transporturi rutiere, fie că este vorba de 
transportul unor sarcini foarte mari, fie că transportul 
se face pe un teren foarte slab, sînt necesare cauciucuri 
din ce în ce mai mari. Acesta este cazul construcției de 
drumuri sau baraje și al exploatărilor miniere sau petro- 
liere. Realizarea celor mai mari cauciucuri utilizate pînă 
în prezent — 3 m diametru — ridica o serie de probleme 
de fabricație și manipulare. 

Pentru realizarea unor cauciucuri mai mari, firma 
Goodyear a pus la punct un nou sistem de cauciucuri din 
elemente «prefabricate» care se asamblează direct pe 
șantierul unde se vor utiliza. Machetele de 1,65 m diametru 
realizate și experimentate au dus la concluzia că se vor 
putea realiza prin această metodă cauciucuri de 15 m 
diametru. 

Cauciucul machetă este alcătuit din 112 benzi de cauciuc 
turnat ranforsate cu fire de nylon. Aceste benzi sînt dispuse 
după «un traseu geodezic) după curbe în formă de S. Pe 
aceste benzi se află din loc în loc plăci în relief, care for- 
mează profilul necesar oricărui cauciuc pentru tracțiune 
și rezistență la uzură. Pentru montarea cauciucului se 
întrețes benzile și se fixează extremităţile lor pe geanta 
roții cu buloane. Pe baza datelor experimentale obținute 
prin experimentarea machetelor, se apreciază că un ase- 
menea cauciuc de 15 m diametru va Putea suporta o sarcină 
de 75 de tone, presiunea pe sol nedepășind 0,70 kg/cm, 
adică mai puțin decit la un caudiuc de autoturism. 


GIGANT AL AERULUI 


97,4 tone de încărcătură utilă, în conteinere înalte de 2,44 m şi 
cu o lungime între 3 şi 12 m. Primul aparat va fi livrat beneficia- 
rului, compania Pan-American, în septembrie 1969, deci la 
4 ani după prezentarea lui «An-22» la Expoziţia de aviație și 
astronautică de la Paris din 1965. 

Conform declaraţiilor direcției companiei, punerea lor în 
serviciu nu va pune probleme tehnice deosebite. Se are în 
vedere atit uşurarea accesului pasagerilor în cabină cu ajutorul 
a patru uşi mari şi a două culoare între fotolii, precum și faptul 
că trenul de aterizare are 10 roţi, deci se vor putea utiliza pistele 
actualelor aeroporturi. 

Cu rezervoarele pline, B-747 va putea decola de pe o pistă 
lungă de 2 800 m și la temperatura ambiantă de 30°C. La regimul 
normal de croazieră, aparatul va atinge viteza corespunzătoare 
numărului Mach egal cu 0,9. În varianta turist, avind în plus 
o încărcătură de 2 300 kg, aparatul va avea o independenţă 
de zbor de 9 300 km. 

Directorul general al companiei Pan-American, Juan A. 
Trippe, a declarat că, prin introducerea în serviciu a acestui 
avion comercial, se vor putea reduce tarifele de transport 
pentru pasageri și mărfuri pe principalele linii ale rețelei aeriene. 


Avionul clasic avea elice şi motor cu pistoane. Apoi în construc- 
ţia avionului a pătruns motorul cu reacție și a dispărut elicea. 
De curînd, un inventator german, dr. Reinhold Kaletsch, a rein- 
trodus în construcția avionului elementul rotativ, proiectind un 
avion cu decolare verticală, la care aripile se rotesc în jurul fuze- 
lajului. Se ştie că la avionul clasic forța ascensională se realizează 
prin acţiunea fluxului de aer de mare viteză pe aripile avionului, 
deci este necesară realizarea unei viteze mari la sol pentru deco- 
lare. La noul rotoplan nu se mai pune în mişcare întregul avion, 
ci numai aripile portante montate în cruce pe un rotor al cărui 
ax este format chiar de fuzelajul avionului. Acest rotor este antre- 
nat de turboreactoare montate la capetele brațelor rotorului. 
Pentru a realiza o forță ascensională optimă, unghiul de calaj al 
aripilor circulare este reglabil continuu (cu o comandă mecanică 
simplă), în funcţie de curentul de aer de întimpinare. 

Desigur, pînă în prezent s-au realizat o serie de avioane experi- 
mentale cu decolare verticală prin adăugarea unor turboreactoare 
speciale pentru decolarea verticală sau prin modificarea direcţiei 
jetului turboreactoarelor principale. Rotoplanul propus de dr. Ka- 
/etsch rezolvă mai simplu problema avionului de mare viteză, cu 
decolare verticală. În calea realizării rotoplanului se mai ridică 
o serie de dificultăți tehnice, cum ar fi problema lagărelor rotorului 
şi a solicitării importante a braţelor rotorului. Forța ascensională 
acționează oscilant, în același sens cu forța centrifugă sau în 
sens opus, astfel încît solicitarea braţelor rotorului în timpul 
unei rotații poate ajunge pînă la dublul valorii forței portante 
maxime. 

Spre deosebire de avioanele clasice cu turboreactoare, la acest 
rotoplan întreaga cantitate de combustibil, cit şi trenul de ateri- 
zaj trebuie să se încadreze în gabaritul fuzelajului. O comparație 
cu avioanele turboreactoare de distanță lungă Boeing-707 scoate 
în evidență imediat avantajele rotoplanului: la o greutate maximă 
de decolare de 146 de tone, un Boeing-707 necesită o pistă de 
3,4 km lungime. Pentru a putea decola la viteze de 230 kmļoră, 
acest gigant are aripi cu o suprafaţă de 280 m? și un sistem complex 
de hipersustentație care amplifică portanţa la decolare şi la ateri- 
zare. Desigur, în zbor, suprafața necesară a aripilor ar fi mai mică, 
deoarece la 900 km|oră portanţa este mult mai mare decit la vitezele 
de decolare și aterizare. Deci aripile trebuie să asigure portanțe 
acceptabile într-un domeniu foarte mare de viteze şi de aici rezultă 
necesitatea unei serii de compromisuri. 

La greutate de decolare egală, rotoplanul ar avea nevoie de o 
suprafață a aripilor de două ori mai mică decit Boeing-707 şi ar 
putea decola şi ateriza pe o pistă foarte mică, cu foarte mare sta- 
bilitate, datorită efectului giroscopic"al rotorului. 

La un diametru al rotorului de 12 m şi o turație de 300 rotiminut, 


IDEI NOI 
PENTRU 
DECOLAREA 
VERTICALĂ 


viteza fluxului de aer pe aripi este de 900 km/oră, ceea ce cores- 
punde cu viteza de zbor al lui Boeing-707 și va determina valori 
foarte bune ale portanței. În zbor, datorită suprafeței mai mici 
a aripilor, se reduce rezistenţa, ceea ce determină o viteză de 
croazieră mai mare, o rază de acțiune mai mare sau o reducere a 
cheltuielilor de energie la vitezele uzuale în prezent. 

Decolarea rotoplanului decurge în felul următor: pilotul pune 
în mişcare şi aduce la turația nominală mai întii un rotor şi apoi 
al doilea, aripile rotoarelor avind unghiul de atac zero. Apoi, pilotul 
dă un unghi pozitiv aripilor rotoarelor şi rotoplanul se ridică 
vertical de la sol. În sfirşit, pilotul porneşte turboreactoarele 
pentru zbor orizontal mărind treptat forţa de tracţiune și, în același 
timp, frinează și opreşte rotoarele. 

Se pune problema în ce măsură este asigurată portanța în 
momentul opririi rotoarelor. Se încearcă rezolvarea problemei prin 
rotirea cu 90°a aripilor rotoarelor față de axul longitudinal al fuze- 
lajului, în perioada de tranziție dintre ascensiunea verticală și 
zborul de croazieră. Prin acest reglaj s-ar obține poziția optimă 
aerodinamică a aripilor rotoarelor atit la decolarea verticală, cit 
și în regimul de tranziţie și în zbor orizontal. 


În schemă. Fluxurile 
aerodinamice la deco- 
lare verticală (1), tran- 
ziție (2) și zbor de croa- 
zieră.(3) 

În titlu: stinga — solu- 
ţia çu aripi rigide elip- 
tice. Dreapta — aripi 
portante cu înclinare 
reglabilă. 


Da a e a aM 


RADIAȚIA 
COSMICĂ 
ȘI 
UNIVERSUL 
FIERBINTE 


ORIZONT 
> E 


În urma încercărilor între- 
prinse încă din anul 1962 de 
firma «B.F. Goodrich» în com- 
binaţie cu F.D.L., au fost reali- 
zate anvelope autorepliabile 
pentru aviație, la care volu- 
mul se reduce la 1/2 sau 3/4 
din cel obișnuit cînd trenul 
este escamotat și revin. la 
normal, umflîndu-se automat, 
cind avionul se pregăteşte 
pentru aterizare. Aceste an- 
velope, destinate noilor tipuri 
de avioane, pot fi utilizate și 
de cele actuale, în special în 
scopul folosirii de anvelope 
mari, fără ca această îmbună- 
tățire a caracteristicilor de 
decolare-aterizare să necesite 
un loc mărit de escamotare. 
Încercările efectuate au avut 
în vedere cicluri complete, 
de la decolare la aterizare, 
incluzînd escamotarea trenu- 
lui cu restringerea pneurilor, 
scoaterea acestuia cu umfla- 
rea anvelopelor și totul în 
diverse variante de sarcini 
utile luate la bordul avionului. 


(Din „INTERAVIA”) 

ŞTIATI CĂ TREBUIE SĂ VISĂM? 


(URMARE DIN PAG. 41) 


sau să suprime visul fără să influențeze somnul, administrind 
fie «stimulatori» care să accelereze aceste sinteze, fie «inhibitori» 
care să le oprească. 

Printre substanțele «inhibitoare» s-au aflat și unele somnifere 
care au vădit astfel o dublă acțiune: favorizează somnul, dar 
în schimb suprimă visele! Acest lucru ar trebui să dea de gindit 
acelora care abuzează de somnifere, pentru că riscă un mai 
mare dezechilibru nervos! 

Așadar, somnul «lent» ar permite elaborarea unor substanțe 
necesare codificării cibernetice și clasificării informaţiilor pri- 
mite de memorie, iar «visul» ar permite tocmai clasarea defi- 
nitivă a acestor informaţii înscrise sub forma unor proteine noi. 
Acest lucru ar putea permite să înțelegem de ce în vise reapar 
unele informaţii culese în timpul zilei și de ce ele sînt uneori 
deformate, amestecate cu cele ale unor evenimente anterioare. 

Această ipoteză ar explica de ce nou-născuții și copiii mici 
visează de două ori mai mult decit persoanele mari: aceasta pen- 


AVION 
DIN 


RĂȘINI 
SINTETICE care posedă înalte proprietăți meca- 


În jurul întrebării care este temperatura spațiului intergalactic 
s-au dus multe discuții. Pînă acum acest spațiu se considera rece. 
De aici și concluzia că el era tot la fel şi în epoca îndepărtată a marii 
densități, ceea ce, desigur, a provocat greutăți în elaborarea teoriei 
privind naşterea elementelor. 

Primele date privind această problemă a temperaturii spațiului 
intergalactic le-au obținut în mod cu totul întimplător doi colaboratori 
ai unei firme telefonice din S.U.A. pe cind făceau o serie de experiențe 
închinate unui cu totul alt scop. Ei urmăreau elaborarea unui sistem 
de legătură cu ajutorul sateliților pe lungimea de undă 7,3 cm, iar 
pentru realizarea acestui lucru trebuiau să studieze cu atenție toate 
problemele legate de propagarea undelor de această lungime. 

S-a dovedit că, după eliminarea zgomotelor de pe Pămint și din 
atmosferă, a celor din regiunile apropiate ale spațiului cosmic, de 
la antenă şi de la aparatura folosită, mai există încă un fond inexpli- 
cabil de radiaţii venind din toate părțile. Cercetătorii au ajuns la 
concluzia că acest fond se produce de la o radiație care umple egal 
întreg spațiul cosmic. 

Radiația pe lungimea de undă de 7,3 cm este rezultatul emisiei 
hidrogenului aflat la aproximativ 3* peste zero absolut. Această 
radiaţie poate fi socotită un rest din radiația care umplea Universul 
în epoca marii densități și care s-a răcit apoi din cauza deplasării 
spre roşu, ca urmare a expansiunii metagalaxiei. 


Societatea franceză «Wassmer Avia- 
tion» a prezentat de curind avionul 
WA 50, primul avion din lume la a cărui 
construcție, concepută de inginerul 
Maurice Collard, s-au utilizat drept ma- 
terial de bază răsșinile sintetice. 

Avionul cintărește 570 kg, atinge o 
viteză de 260 km/oră și poate transporta 
4 persoane (raza de acțiune: 1 000 km). 

Materialul de bază este din rășină 
izoflatică stratificată cu fibre de sticlă, 


nice, o bună rezistență la tracțiune, la 
șoc etc. 

Problemele legate de întreținerea 
avionului sînt mult mai reduse decit la 
avioanele obișnuite. 


(Din «CHEMIE ET INDUSTRIE») 


tru că au un stoc uriaș de informaţii noi de clasat. Dar acestea nu 
sint decit ipoteze, simple ipoteze. Unul dintre elevii prof. Jouvet, 
dr. Klein, studiind E.E.G. la broasca țestoasă, a constatat cu 
uimire că aceasta nu prezintă faze paradoxale, deci nici activitate 
onirică. Într-adevăr, el a constatat că animalele inferioare nu 
visează! Facultatea de a visa apare de-abia de la păsări, și acolo 
numai crimpeie foarte scurte. Așadar, visul apare ca un semn 
al evoluţiei speciilor. Prin urmare, «activitatea onirică» este nece- 
sară vieții ca și respirația,ca și hrana. 

Este probabil ca ea să intre în acţiune chiar și înainte de naștere, 
pentru că chiar şi la embrionul de pasăre s-au observat mișcări 
oculare caracteristice, chiar înainte de ieșirea din ou, iar o «acti- 
vitate onirică» asemănătoare o găsim și la unii orbi din naștere! 
Desigur că nu știm încă totul despre vise și, cu toate aceste 
noi și senzaţionale date, știm încă foarte puţin «de ce» trebuie să 
visăm. Cele ce am văzut nu sînt decit o scurtă privire și aceea nu- 
mai prin perspectiva neurofiziologică. 

Este tot atit de probabil că trebuie să visăm și din necesități 
de ordin psihologic, așa cum au întrezărit, printre alții, Freud 
şi Jung. 

Morfeu, zeul viselor, fiul Somnului și al Nopţii, mai are încă 
să ne înveţe... 


Semințele de cereale iradiate cu un flux de 
electroni încolțesc cu 5—6 zile mai devreme, 
STIMU- iar legumele cu 10 — 12 zile mai devreme. Con- 

tinutul de zahăr în aceste plante se dovedește, 
LATOR în medie, cu 20% mai ridicat, iar 'productivitatea 
ELEC- sporește cu aproape 25%. 
Savantii unguri, stabilind acești factori, au 
TRONIC construit un stimulator electronic pentru ira- 
dierea semintelor de care se interesează în 
prezent unele firme străine. 


EINSTEIN 
ȘI STELELE... 
JUCĂUŞE 


În 1988 se va produce un foarte important eveniment 
astronomic care va adăuga o nouă verificare teoriei 
relativităţii. Este vorba de ocultarea a două foarte mici 
stele una de către cealaltă: steaua 40-Eridani-A, din apro- 
pierea noastră (la numai... 16 ani-lumină), va eclipsa o 
stea de mărimea 15 depărtată la o mie de ani-lumină. 
Dar stelele nu sînt fixe? Pentru un observator terestru 
da, însă în decurs de secole se pot observa ușoare depla- 
sări, iar după milenii aspectul constelaţiilor este aprecia- 
bil schimbat. Astfel, eclipsarea amintită este perfect 
explicabilă. Or, Einstein a arătat că, într-o astfel de ocul- 
tare, steaua apropiată va crea un etect de lentilă pentru 
razele stelei îndepărtate: lumina acesteia din urmă va 
fi curbată trecînd prin cîmpul gravitațional al astrului care, 
în raport cu observatorul terestru, se interpune pe traiec- 
torie. În decursul anilor, cît va dura eclipsarea, luminozi- 
tatea aparentă a stelei îndepărtate va fi intens mărită. 
Acest fenomen va fi posibil, a declarat prof.W.A. Feibel- 
man de la Universitatea din Pittsburg, care a precizat și 
data amintită, numai dacă cele două stele vor fi riguros 
aliniate, admițindu-se o toleranță maximă sub 4 zecimi 
de secundă! 

(Din «SCIENCE ET VIE») 


CUM 
SE VA MERGE 


PE LUNĂ? 


Forța de gravitație fiind pe Lună de șase ori mai puțin 
intensă decît pe Pămînt, nu cumva deplasarea pe solul 
selenar va fi atît de uşoară încît realmente cosmonauțţii 
vor «pluti»? La această întrebare, revista «Science et vie» 
răspunde citind declaraţiile a doi savanți, profesorul 
italian Margaria și astronomul leton Simion Ainbinder. 
După părerea psihologului italian, reducerea greutății nu 
va simplifica lucrurile. La fiecare pas, corpul cosmonautului 
va reveni mai lent, astfel încît cadența mișcării nu va de- 
păși 20 de pași pe minut (adică cca. 1,5 km/oră). Mişcarea 
va cere, desigur, un efort mai mic. Se pare că cel mai bun 
mijloc rapid de deplasare vor fi salturile, cosmonautul 
devenind un fel de... cangur al Lunii! 

Astronomul Ainbinder nu este de aceeași părere, el 
socotind că deplasarea pe Lună va fi dificilă, și anume din 
motivul că tălpile încălțămintei cosmonautului se vor... 
lipi de sol! Neexistînd atmosferă, între corpuri nu se va 
forma acea peliculă de aer care le împiedică să adere unele 
de altele. Astronomul leton apreciază apariția unor forțe 
de adeziune de ordinul a 40 kgf, ceea ce ar impune folo- 
sirea unor lubrifianți solizi pe tălpile încălțămintei cosmo- 
nauţilor. Părerile fiind contradictorii, rezultatul va fi dat 
de debarcarea omului pe Lună, operație grandioasă care 
se apropie cu... pași repezi! 


fotografia 
în 


culori 


Ing. EUGEN VĂLEANU 


ALB-NEGRU SAU COLOR? 


Avantajele fotografiei în culori față de fotografia alb-negru 
sînt considerabile. De aceea, ne-am propus ca în trei articole să 
vă explicăm compoziția peliculei color, condiţiile sensitometrice 
şi să dăm cîteva indicaţii practice cu privire la prelucrarea negativă, 
pozitivă, reversibilă, și la utilajul necesar etc. 

Dacă la fotografia artistică alb-negru imaginea reală ne-o putem 
imagina uneori destul de aproximativ cum arată de fapt în reali- 
tate pe baza cunoștințelor acumulate anterior (cerul e albastru, 
norii sînt albi, pomii sînt verzi, pielea e roză etc.), la fotografia 
tehnică-știinţifică fantezia nu ne mai ajută pentru redarea natu- 
rală a culorilor, deoarece obiectele nu ne sînt toate cunoscute. De 
exemplu, în biologie, la recunoașterea plantelor, animalelor, a 
țesuturilor etc., culoarea poate deveni singurul element prin 
care le putem deosebi. 

În cercetarea științifică, în popularizarea științei și în procesul 
de învățămînt, fotografia, diapozitivul și filmul colorat aduc un 
aport cu totul deosebit. 

Cine nu ar dori să vadă Pămiîntul în culori pe diapozitive, foto- 

grafii sau film, de la diferite distanțe pînă la 
înălțimi cosmice? Nu mai vorbim de alte 
planete, cum ar fi Luna sau Marte, despre 
care nu avem nici o idee cum arată. 

Atita timp cît lumea care ne înconjură e 
colorată așa de variat, oare nu e păcat s-o 
mutilăm în imagini monocrome? 

Din păcate, materialele respective mai 
prezintă încă o serie de dificultăți în ceea 
ce privește prețul de cost ridicat și prelu- 
crarea destul de greoaie datorită imperfec- 
ţiunii procedeelor fotografice în culori (în 
comparaţie cu alb-negru). 

Redarea absolut fidelă a culorilor cere 
multă atenţie, răbdare, condiții optime de 
lucru şi materiale neexpirate din termenul 
de garanţie care variază între 14 și 16 luni. 

În fotografia artistică nu se cere întotdea- 
una redarea perfectă a culorilor, admițin- 
du-se unele nuanțe de culori dominante 
care accentuează efectul artistic, de exem- 
plu roz pentru portrete, roșu pentru apus 
de soare, verde pentru peisaj cu verdeață, 
albastru pentru peisaj marin etc. 


PUȚIN ISTORIC 


Fotografia în culori, ca şi fotografia alb- 
negru, nu s-a inventat de către un singur 
om, ci e rezultatul unor îndelungi obser- 
vații şi cercetări ale căror începuturi le 
găsim încă din anul 1810, aproape cu 30 de 
ani înainte de comunicarea făcută de Daguer- 
re la Academia de "ştiinţe din Paris. Totuși 
procedeul cu 3 straturi, care se folosește și 
azi.a fost pus la punct abia în 1935. Primele 
pelicule reversibile au apărut în comerț în 
1935 («Kodachrome») şi în 1937 («Agfa- 
color»). 

Mult timp s-a ținut secretă prelucrarea 
acestor materiale, însă, cu timpul, între- 
prinderile producătoare s-au convins că 
prin publicarea reţetelor şi a modului de 
prelucrare crește considerabil consumul de 
materiale fotografice. 

Astăzi stau la îndemîna oricui aceste 
materiale, iar prelucrarea lor nu mai con- 
stituie un secret. Utilajul, aparatura și 
materialele necesare în acest scop se găsesc 


la magazinele de specialitate. 

Dificultăţile inerente începutului se înlă- 
tură treptat, cu timpul, printr-un studiu ma; 
aprofundat și cu multă răbdare, aducînd 
mai tirziu satisfacția reușitei. 

În cele ce urmează vom arăta condiţiile 
reușitei cu explicaţiile sensitometrice ele- 
mentare strict necesare pentru lămurirea 
fenomenelor, cît și indicaţii practice în 
ceea ce privește modul de lucru. Nu ne 
vom referi la problemele de fotocompo- 
ziţie, care sînt aceleași ca şi la fotografia 
alb-negru și prezintă în plus doar un singur 
element nou, adică culoarea, care uneori 
ridică valoarea artistică a unor teme care în 
alb-negru poate nu ar avea nici o valoare 
emotivă. 


CE SÎNT MATERIALELE COLOR? 


Materialele color cu 3 straturi au în 
realitate mai multe straturi suprapuse pe 
același suport, dar numai 3 sînt (principale) 
mai importante (fig. 1). Acestea conțin săruri 
de argint (halogenuri de argint) dispersate 
uniform în gelatină și sînt sensibilizate fieca- 
re în parte pentru un grup restrîns de culori. 

Pe lîngă sărurile de argint, fiecare strat 
mai conţine cîte o substanță care absoarbe 
radiațiile (pentru care a fost sensibilizat 
stratul), formînd cu revelatorul un colorant 
de culoare complimentară radiaţiilor pentru 
care a fost sensibilizat. Deci la fotogratiere 
se formează pe fiecare strat cite o imagine 
argentică latentă (invizibilă), iar la develo- 
pare şi cîte o imagine pigmentară (decolo- 
rant) în culori complimentare. 

n operaţiile care urmează, înălbire; și 
fixare, se îndepărtează imaginile argentice 
rămînînd numai imaginile de coloranţi — 
una galbenă la suprafată, purpurie la mijloc 
şi azurie pe suport. De asemenea, dispare 
şi stratul galben filtrant și cel antihalo (verde 
sau gri de pe suport). 


CE APARAT 
TREBUIE SĂ FOLOSIM? 


Fotografierea pe materiale color nu 
impune caracteristici speciale pentru apa- 


CLASIFICAREA MATERIALELOR 


Materiale 


Destinația 


pentru fotografiere la lumină de zi și lampă fulger 


pentru 


Reversibile—pentru lumină de zi 
—pentru lumină artificială 


lumină artificială (afară de blitz) 


—pentru copierea diapozitivelor și prelucrarea reversibilă 


Pozitive 
obținem diapozitive 


— pelicula pentru copierea imaginilor negative ca să 


— hîrtie specială pentru copiat și mărit 
— hirtie reversibilă pentru copiat și mărit după diapo- 


zitive color 


CORESPONDENTELE FILTRELOR 


CTB 8 
CTB 8+2 


CTB 12 
CTO 12 
CTO2 
CTO 4 


Ikolor B 

Ikolor F 


Ikolor A 

ratul fotografic sau un anumit format, întru- 
cît produsele tricrome se fabrică în ace- 
leași dimensiuni ca și materialele alb-negru, 
adică în casete de 35 mm (film «Leica»), 
rolfilme 6/9 şi ptanfilme de la 6,5 x 9 pînă 
la 24/30 cm. 


CE FILM FOLOSIM? 


În ceea ce privește sensibilitatea generală 
a materialelor color, aceasta este într-o 
gamă mai redusă decit la materialele alb- 
negru și variază între 14 și 21* DIN pentru 
materialele ORWO și 14 și 20° DIN pentru 
«Agfa-Gevaert» — R.F.G 

Firma «Kodak» produce o gamă mai 
largă, însă sensibilitatea generală nu diferă 
de a produselor germane. O clasificare a 
materialelor color după întrebuințarea lor 
ne va lămuri mai bine asupra produselor. 

Toate materialele fotosensibile in general, 
și cele color în special,sînt sensibilizate mai 
mult pentru un anumit domeniu al spectru- 
lui exprimat prin temperatura de culoare? 

Din tabel se observă că unele filme sînt 
destinate pentru lumină de zi, iar altele 
pentru lumină artmicială. Arcul voltaic, lampa 
electronică fulger și unele tuburi fluo- 
rescente au compoziția spectrală asemănă- 
toare cu lumina de zi, bogată în radiații cu 
lungime de undă mai scurtă: verde, albastru, 
indigo violet şi chiar ultraviolet, pe cînd în 
general celelalte surse de lumină artificială 
sînt mai bogate în radiații cu lungime de 
undă mai lungă: galben, portocaliu, roșu 
şi chiar infraroșu. 

Dacă vrem să fotografiem pe un film 
destinat pentru lumină artificială la lumină 
de zi, trebuie să adăugăm un filtru care să 
rețină o parte din radiaţiile ultraviolete, 
violete şi albastre, care ar da o dominantă 
în negativ. Devarece filtrul absoarbe și el o 
cantitate de lumină, timpul de expunere 
trebuie prelungit de 2—3 ori. La filtrul 
roșu deschis se deschide o diafragmă pină 
la o diafragmă și jumătate, în funcție de 
coeficientul filtrului. 

La filmele pentru lumină artificială se 
folosește filtrul «Agfa» K 19 în cazul că 
lucrăm la lumină de zi, iar la cele pentru 
lumină naturală «Agfa» K 69 la lumină 
artificială 

Corespondenţele acestor filtre sînt date 
în tabelul de jos pentru produsele altor 
fabrici. 

Tendinţa actuală este de a se produce un 
film color universal atît pentru lumină 
artificială, cît şi pentru lumină naturală, 
fără utilizarea unor filtre speciale. Firma 
«Agfa Leverkusen» produce un film color 
CN 17 «Universal», însă la indicaţiile de 
utilizare menționează că e pentru lumină de 
zi, pentru lampă electronică sau lămpi cu 
lumină albăstruie. 

Din practică se constată că chiar dacă nu 
folosim filtrele menţionate debalansările de 
culoare nu sînt prea exagerate şi se pot 
corecta la copierea pe hirtie. Puțin mai 
neplăcută este influența radiațiilor ultra- 
violete, care apar la înălțimi mari. 


1 Pentru materialele negative și reversibile, cifra 
notată din simbol reprezintă sensibilitatea în 
grade DIN 5 

2 Temperatura de culoare se exprimă în grade 
Kelvin și Mired, gradele Kelvin fiind suma gradelor 


1 
Celsius+273= K 'Mired. = 
grade K 
1 


Lumina me- 
000 000 
5 500: 


die de zi are 5 500°K, ceea ce revine 


182 Mired sau 18,2 Decamired. 


(După «OGONIOK») (După «HOBBY») 


Pentru ca să nu sufle. 


(După «OGONIOK») 

(După «TERMESZET ÉS TÁRSADALOM») 


(După «IUNI! TEHNIK») 


Schemele acționării și a forțelor 
aerodinamice pe aripile rotoplanului. 
În stinga, regimul de decolare; A— 
forța portantă, RA — moment de rotire 
a aripilor; E — barele excentricului; R 
— fuzelaj; RL — lagărul roturului; F— 
aripi; EL — lagărul excentricului; T — 
brațele aripilor. Poziţiile 1 și 3, unghiuri 
de atac pozitive maxime, portanța 
dirijată în sus; 2 și 4, unghiuri de atac 
nule, pe aceste aripi nu apare forță 
portantă. În dreapta, regimul de zbor 
orizontal: deplasînd lagărul excentric 
EL lateral, apar unghiuri pozitive de 
atac la aripile din dreapta și stînga, 
deci și cîte o forță portantă trasver- 
sală Q. Dacă aparatul este echipat cu 
două rotoare, se va obține o depla- 
sare laterală a întregului fuzelaj (citiți 
la pag. 43). 


PREȚUL 
3 LEI 


e Construcţia de mașini și cercetarea 
științifică 

e Robototehnica: Este posibilă mode- 
larea omului? 

„Să ne concentrăm eforturile spre 
rezolvarea problemelor privind crea- 
rea de noi tipuri de mașini și utilaje și 
perfecționarea celor pe care le fabri- 
căm, elaborarea și aplicarea proce- 
deelor tehnologice moderne, utiliza- 
rea de noi aliaje cu caracteristici supe- 
rioare, realizarea de noi materiale elec- 
troizolante, semiconductoare, con- 
ductoare și magnetice. Să contribuim 
activ la ridicarea indicilor tehnici-eco- 
nomici și a calității produselor, la per- 
fecționarea metodelor de calcul și a 
soluțiilor constructive. Să găsim noi 
căi și mijloace pentru creșterea pro- 
ductivității muncii și reducerea pre- 
tului de cost. 


(Din „CHEMAREA CONSFĂTUIRII LUCRĂTORILOR 
DIN INDUSTRIA CONSTRUCȚIILOR DE MAȘINI") 

CONSTRUCŢIA 
DE 


ŞI CERCETAREA ŞTIINŢIFICĂ 


Prof. dr. ing. DRĂGĂNESCU MIHAI 


președintele Comisiei de științe tehnice pentru siderurgie, 


În perioada 30 mai — 1 iunie a avut loc prima consfătuire 
a lucrătorilor din domeniul construcției de mașini, electroteh- 
nicii, electronicii și automaticii din România. Această consfă- 
tuire a avut loc în condiţiile puternicului avînt al întregii econo- 
mii naționale, și în special al construcției de mașini, care exer- 
cită o influenţă hotăritoare asupra întregii economii. În anul 
1970, producţia industriei constructoare de mașini va fi, conform 
Directivelor Congresului al IX-lea al P.C.R., cu 75% mai mare 
decit în 1965, ceea ce reprezintă o creștere de 40 de ori față de 
1938 și un ritm mediu anual de creștere de 15%. 

Această consfătuire a reprezentat o analiză profundă şi 
multilaterală a stadiului actual de dezvoltare a industriei cons- 
tructoare de mașini și a sarcinilor pe care le pun Directivele 
Congresului al IX-lea al P.C.R. în faţa lucrătorilor acestei 
industrii. În etapa actuală, cînd ţara noastră dispune deo indus- 
trie constructoare de mașini puternică și multilaterală, o impor- 
tanță deosebită pentru dezvoltarea pe mai departe a acestei 
industrii o au legătura permanentă cu cercetarea ştiintițică, 
organizarea științifică a producţiei, diversificarea continuă a 
producției prin realizarea de noi sortimente de maşini şi apa- 
rate și gruparea lor în familii de produse, lupta pentru calitatea 
maşinilor românești. 


LINII DE DEZVOLTARE 


Pentru toată industria constructoare de mașini, o importanță 
deosebită prezintă parcul de mașini-unelte, atit ca înzestrare 
numerică, cît și în ceea ce priveşte calitatea şi complexitatea 


Construcţia de mașini și cercetarea științifică — 3; Epopeea unui popor 


construcții de mașini, electronică și electrotehnică a 


Consiliului Naţional al Cercetării Ştiinţifice 


lor. De aceea, dezvoltarea producției de mașini-unelte — o 
creştere de 3,3 ori în decursul cincinalului, atingînd 16000 
buc Jan în 1970 — reprezintă una dintre liniile principale de 
dezvoltare a construcției noastre de mașini. 

Fabricile noastre de maşini-unelte îşi vor diversifica mult 
producția simultan cu creșterea complexității, valoarea medie 
unitară a mașinilor-unelte produse crescind în decursul cinci- 
nalului de peste 2 ori față de 1965. De la 72 de tipodimensiuni* 
produse în 1965 se va ajunge la peste 130 de tipodimensiuni în 
1970. Un număr tot mai mare din mașinile produse vor fi înzes- 
trate cu sisteme de acţionare hidrostatice, cu sisteme electro- 
nice de comandă şi programare, astfel încît să corespundă 
nivelului tehnicii mondiale. 

O atenție deosebită se va acorda fabricației de strunguri 
automate, de maşini de alezat şi frezat cu comandă program, 
de mașini de frezat roți dințate, de mașini de rectiticat univer- 
sale, de maşini speciale pentru prelucrarea rulmenţilor, cît și 
unei game largi de mașini-unelte de presare-forjare. 

La nivelul ultimului an al cincinalului, 94% din necesarul de 
mașini-unelte al economiei (80% exprimat valoric) va fi asigurat 
din producția internă. În peisajul nostru industrial se vor înce- 
tățeni mașinile-unelte speciale și agregatele, liniile transfer 
concepute și realizate în România; o mare parte a parcului de 
mașini-unelte va fi de fabricație românească modernă şi de 
bună calitate. 

Se ştie că nivelul tehnic și calitatea maşinilor produse sînt 


* Tioodimensiune — o mărime (cu dimensiuni caracteristice) dintr-un 
anumit tip de mașină-unealtă (de exemplu strungul universal 2000 x 250 mm). 

Tiparul executat la Combinatul poligrafic »Casa Scînteii» — Bucureşti 


condiționate în mare măsură de echipamentul electric. Cu 
toate că producţia industriei electrotehnice a crescut de peste 
4 ori în anii şesenalului. această ramură a industriei a rămas 
în urmă față de necesități și reprezintă în actualul cincinal un 
sector de efort principal, ritmul ei de dezvoltare depășind 
16% anual. Tot în acest cincinal se încheagă o industrie elec- 
tronică, structurată conform necesităților țării noastre. Se 
extinde fabricaţia de dispozitive semiconductoare şi piese 
radio, de receptoare de radio și televiziune, de aparataj de 
telecomunicații, se va dezvolta în mod deosebit fabricaţia de 
aparataj electric de măsură şi control, de aparataj electric 
pentru automatizări și de aparataj electronic industrial. În 
sectorul electrotehnic propriu-zis se vor realiza numeroase 
produse noi; alături de cunoscutele locomotive diesel-electrice, 
pe liniile noastre ferate vor apărea puternice locomotive elec- 
trice de 6 580 CP. În fabrici noi, modern utilate,se va realiza 
un sortiment bogat de aparataj electric de medie şi înaltă 
tensiune, pînă la 400 kV, destinat în special rețelelor energetice, 
iar la Pitești o gamă largă de motoare electrice (micromotoare 
şi motoare electrice mici cu carcasă în aluminiu). 

Fabricaţia de autovehicule va căpăta un avint deosebit, 
producția de autocamioane ajungînd la 37 000 de bucăți în 
1970 si prin începerea fabricației de autoturisme în România. 
O fabrică modernă instalată în peisajul feeric al regiunii Argeş, 
in colaborare cu alte 40 de fabrici româneşti, va realiza, în pro- 
porție de 96% în ţară 50 000 de autoturisme pe an. 

O dezvoltare deosebită va căpăta și producţia de utilaj ener- 
getic, realizînd în țară asemenea agregate complexe de înaltă 
tehnicitate cum sînt turbinele hidraulice de mare putere și 


Uzina de mașini electrice București. Încă un retuș înainte ca mo- 
toarele electrice să intre la uscat în moderna instalație de uscat 
cu raze infraroșii. 


generatoarele electrice aferente; aceasta va însemna o contri- 
buție importantă la realizarea Directivelor Congresului al 
IX-lea al P.C.R. pentru dezvoltarea energeticii în următorii 
10 ani. 

Se vor organiza în ţară un grup de uzine specializate, dotate 
cu o bază puternică de proiectare, pentru fabricarea de linii 
tehnologice complete destinate atit echipării industriei noastre, 
cît şi exportului. Bineînţeles, o dezvoltare corespunzătoare vor 
primi toate ramurile construcției de mașini, cît şi producţia 
de piese de schimb care să asigure necesităţile interne. 


SARCINILE CERCETĂRII ȘTIINȚIFICE 


Se știe că o caracteristică a epocii noastre este dezvoltarea 
în ritmuri fără precedent a ştiinţei, care pătrunde în toate dome- 
niile economiei, transformindu-se tot mai mult într-o nemij- 
locită forță de producție. Pentru realizarea marilor sarcini 
expuse mai sus, se impune axarea activității industriei cons- 
tructoare de maşini pe utilizarea cuceririlor stiintei. 

Desigur, pentru dezvoltarea acestei importante ramuri a 
tehnicii moderne este necesară atit cercetarea fundamentală 
cît şi cea aplicativă, cu legătură imediată și directă cu producția. 
După cum se știe, cercetarea aplicativă are drept obiect asimi- 
larea produselor noi, introducerea unor procese tehnologice 
noi, îmbunătăţirea calității produselor din fabricaţia curentă 
și perfecționarea proceselor tehnologice clasice. 

Cercetarea aplicativă se desfășoară în institutele și centrele 
de cercetări ale Ministerului Industriei Construcţiilor de Mașini, 
în laboratoarele uzinale, la catedrele de învățămînt superior 
sau în institutele Academiei Republicii Socialiste România. 

Cercetări fundamentale în acest domeniu etectuează unele 
colective de cercetători din institutele Academiei și din insti- 
tutele de învățămînt superior. 

Cu cercetările și proiectările de mașini-unelte — aceste 
mijloace de înaltă tehnicitate de care are nevoie orice ramură 
a industriei moderne — se va ocupa un institut special profilat 
care va funcţiona pe lingă Fabrica de mașini-unelte și agregate 
Bucureşti. Acest institut va colabora strîns si cu Centrul de 
mecanica solidului al Academiei Republicii Socialiste România 
şi cu fabrica pe lingă care lucrează. 

Institutul va dezvolta în mod deosebit mașini-unelte speciale, 
agregate, linii transfer și va perfecționa continuu maşinile- 
unelte clasice din producția curentă și prevăzută a se asimila. 

În perspectivă, institutul se va ocupa și de tipuri cu totul noi 
de mașini-unelte care utilizează prelucrări prin electroero- 
ziune, prin ultrasunete, prin fascicule cu electroni, cu ajutorul 
laserelor etc. 

Stăpiînirea procedeelor și proceselor tehnologice complexe 
care intervin în fabricaţia autovehiculelor și motoarelor cu 
ardere internă — mașini de înaltă complexitate — necesită o 
cercetare aprofundată care afectează cele mai variate domenii 
ale producției, deoarece la realizarea unui autovehicul modern 
colaborează zeci de uzine. 

Pentru dezvoltarea construcției și tehnologiei autovehicu- 
lelor românești se va construi, în strînsă legătură cu industria 
noastră de automobile și tractoare, un institut de cercetări 
special afectat acestui domeniu. 

În București, legat de dezvoltarea industriei electronice, 
vor apărea un institut de cercetări electronice profilat pe pro- 
bleme de electronică industrială și două centre de cercetări, 
unul pentru dispozitive semiconauctoare și piese componente 
radio și altul pentru aparatură radio şi televiziune, primul centru 

pe lingă moderna uzină realizată în ultimii ani la Băneasa, iar 
al doilea pe lingă Uzina «Electronica». 

În cadrul institutului se vor face cercetări în domeniul mate- 
rialelor electronice moderne (de exemplu, ferite, materiale 
electroizolante etc.), al aparatelor electronice pentru măsu- 
rarea mărimilor electrice și neelectrice, al aparaturii electro- 
nice medicale, al aparaturii electronice pentru procese tehno- 
logice din industrie (generatoare de putere pentru încălzire 
cu curenți de înaltă frecvenţă etc.). 


Cercetările în domeniul electronicii se vor desfăşura simul- 


Fabrica de 
mașini-unelte 
şi agregate 
București, pe 
lingă care va 
funcționa un 
institut de cer- 
cetare special 
profilat pentru 
cercetarea și 
proiectarea 
mașinilor-unel- 
te 


tan şi în învățămîntul superior, la București, la facultatea de 
electronică, și la Timișoara, la catedra de electronică și auto- 
matică, cît și în cadrul institutelor Academiei, la I.F.A., la 
Institutul de fizică și Institutul de energetică din București. 

Pentru perfecționarea și elaborarea proceselor tehnologice 
specifice construcției de mașini se dezvoltă în mod deosebit 
Institutul de cercetări tehnologice, iar pentru sectorul electro- 
tehnic Institutul de cercetări și proiectări electrotehnice din 
București. 

Baza cercetărilor în domeniul aparaturii de înaltă tensiune 
va fi asigurată prin realizarea laboratoarelor speciale de mare 
putere de rupere şi de înaltă tensiune din cadrul Uzinei «Electro- 
putere» — Craiova. 

La aceasta trebuie să adăugăm o rețea puternică de labo- 
ratoare uzinale care asigură baza de cercetări în uzine. Se 
creează astfel toate condiţiile pentru ca producția în acest 
important sector al economiei naţionale să fie efectiv susținută 
de activitatea de cercetare ştiinţifică; sprijinul şi impulsul dat 
de cercetarea ştiinţifică, al cărei tablou l-am prezentat în linii 
mari mai sus, va ridica toată construcția noastră de mașini 
pe o treaptă superioară, asigurînd realizarea importantelor 
sarcini care rezultă din consfătuirea din mai 1966, și anume 
diversitatea și calitatea mașinilor românești, reducerea impor- 
tului, creșterea exportului, trecerea la fabricarea de instalații 
complexe. 


CADRE PENTRU CONSTRUCȚIA DE MAȘINI 


Un factor esenţial în realizarea vastului program de cerce- 
tări, cît şi a producției,il reprezintă oamenii — cadrele calificate 
de muncitori, tehnicienii, inginerii, cercetătorii. 

Participanţii la Consfătuirea lucrătorilor din industria cons- 
trucțiilor de mașini din mai 1966 au subliniat importanţa muncii 


de concepţie în această importantă ramură. În acest sens se 
consideră necesar ca, în toate uzinele, tehnicienii și maiștrii 
să preia răspunderi tot mai mari, iar inginerii să treacă tot mai 
mult în sectoarele de concepție și cercetare. 

Cerinţele mai sus indicate ridică probleme deosebite de pre- 
gătire a cadrelor la toate nivelele. Creșterea numerică şi îmbu- 
nătățirea pregătirii muncitorilor și tehnicienilor din industria 
construcțiilor de maşini se asigură prin înfiinţarea liceelor 
tehnice și prin extinderea şi perfecționarea continuă a şcolilor 
profesionale. 

Pentru cercetarea științifică este deosebit de importantă 
pregătirea cadrelor cu studii superioare. În domeniul construc- 
tiei de mașini, al automaticii, al electronicii, institutele de învă- 
țămînt superior vor da industriei şi cercetării științifice în timpul 
cincinalului peste 2 000 de specialişti. 

Cu 30 de ani în urmă pregăteam un singur tip de inginer elec- 
tromecanic cu 5—6 specializări, în prezent institutele politeh- 
nice pregătesc ingineri specialiști în mecanică, tehnologia 
construcției de maşini, electrotehnică, electronică, energetică, 
automatică, ingineri fizicieni, ceea ce exprimă adîncirea şi 
specializarea învățămîntului superior, mergind în pas cu indus- 
tria şi cercetarea noastră științifică, la nivelul tehnicii moderne. 

Pentru perfecționarea continuă a cadrelor de ingineri şi men- 
ținerea lor la nivelul tehnicii moderne, în continuu progres, 
se prevăd forme de învățămînt speciale, cum sînt cursurile 
postuniversitare şi cursurile de împrospătare a cunoștințelor. 


* 


Rindurile de mai sus au încercat să prezinte succint şi în 
cîteva exemple avintul și contribuția cercetării ştiinţifice la 
dezvoltarea construcției de mașini conform Directivelor Con- 
gresului al IX-lea al P.C.R. și la ridicarea pe o treaptă supe- 
rioară a acestei ramuri importante a industriei româneşti. 


PONTAJUL ELECTRONIC 


O societate de asigurări din Paris și-a instalat un sistem electronic de pontaj care înregistrează automat ora 
şi minutul sosirii şi plecării salariaţilor de la serviciu. Sistemul este format din două telepontatoare instalate la in- 
trare-ieşire și din șase teleinregistratoare amplasate pe etaje. Fiecare salariat are un carton prevăzut cu fotografia 


sa și cu perforări de identificare, pe care este obligat să-l prezinte, cînd intră sau cînd pleacă, telepontatorului. Acesta 
îi «pipăie» perforările, îi «vede» fotografia şi transmite la etajul respectiv informaţia necesară — ora și minutul 
trecerii salariatului. La sfirșitul lunii, teleînregistratoarele emit fişe, care cuprind totalizarea orelor lucrate și a celor 
absentate pentru fiecare salariat în parte. Costul acestei instalații a depăşit volumul investiţiilor făcute pentru echi- 
parea imobilului cu instalaţiile de telefonie, iluminat și încălzit, dar conducerea societății speră să-și recupereze 
cheltuielile în următorii zece ani. 


(DUPĂ «ELECTRONIQUE INDUSTRIELLE») 


mizegetusei lui Decebal, de la Grădiștea Muncelului, ale 

cărei ruine au fost scoase la lumină în ultimele decenii prin 
amplele săpături conduse de C. Daicoviciu. La un moment împă- 
ratul roman este întimpinat de o solie de germani cu aspectul 
celor de la Adamclisi, însoțiți de daci și de călăreți sarmați. Sint 
burii și ceilalți aliaţi ai lui Decebal care reînnoiesc propunerile 
amenințătoare. Împăratul ține mina pe o lance, în semn că res- 
pinge demersul. Nu bănuiește că rostul soliei era de a-l induce 
în eroare, făcindu-l a crede că singurii aliaţi ai lui Decebal se află 
aici» prin apropierea Sarmizegetusei, unde intervenţia lor n-ar 
fi fost de natură să-l neliniştească, relieful terenului anulind efica- 
citatea efectivelor masive. Îi vine apoi o solie chiar din partea lui 
Decebal, cu cerere de pace. Solia este însă compusă numai din 
oameni de rind, capi!/lati, umili, lipsiţi de răspundere politică. 
Traian îşi dă seama de data aceasta că e vorba de un subterfugiu 
și că cererea de pace nu e sinceră, drept care o respinge. Totuși 
se lasă înşelat de aparente, trăgind concluzia că regele dac e 
la mare strimtoare și caută să mai răsufle. În consecință, înte- 
țește înaintarea, fără a-i trece prin minte că nu făcea decit să se 
supună cu precizie calculelor psihologice ale regelui dac. 

Vedem soldaţi romani trecînd prin vad rîuri torențiale de munte, 
daci retrăgindu-se luptînd, turmele dacilor ucise și lăsate să 
putrezească spre a nu servi urmăritorilor, apoi asistăm la condu- 
cerea spre captivitate a unei femei dace distinse. E sora lui Dece- 
bal, pe care generalul Laberius Maximus, printr-o lovitură de 
surpriză prin altă parte a munților, o luase prizonieră, o dată cu 
cucerirea unei cetăţi dace, poate aceea de la Piatra Roşie. Împă- 
ratul trăiește din plin sentimentul victoriei. E drept că iarna se 
apropie şi că operaţiile trebuie să se întrerupă înainte ca obiec- 
tivul principal, Sarmizegetusa, să fi fost atins. Dar armata romană 
se află în însăși inima apărării adversarului, ocupind poziţii 
importante, de pe care în primăvară va putea relua ofensiva cu 
toți sorții unei biruințe desăvirşite. 

Cînd, deodată, totul se schimbă. Ca un trăsnet îi vine lui Traian 
vestea că burii și daco-sarmaţii, pe care îi credea pe aproape, 
au trecut Dunărea în mase enorme, departe, tocmai prin Moldova, 
Muntenia și Dobrogea, atacind slabele garnizoane romane de pe 
dreapta fluviului, năpustindu-se asupra provinciilor balcanice, 
spre sud şi spre vest. Acum se trezeşte împăratul roman din 
beţia talsei sale victorii și-și dă seama câ s-a lăsat Jucat de isteţi- 
mea regelui dac. Situaţia sa a devenit pe neașteptate extrem de 
gravă. Tot dispozitivul de război i-a fost dat peste cap. Nu-i rămîne 
decit să se adapteze la noile împrejurări cît mai iute cu putinţă. La- 
să în Dacia, pe poziţiile cucerite, forțele necesare pentru a le men- 
ține, iar cu grosul armatei se intoarce în grabă la Drobeta. Din 
fericire pentru el, principalul element de care depindea reușita 
planului lui Decebal, gerul, nu s-a manifestat cu asprimea obiş- 
nuită. Tocmai în acel an, iarna a fost blajină. Se vede din modul 
dezastruos în care Columna îi arată pe călăreții daco-sarmați 
trecînd Dunărea: gheața subțire s-a rupt sub greutatea lor, unii 
luptă din greu cu valurile și chiar se duc la fund, alţii ajung la 
mal istoviți și amețiți. Vedem apoi cum armata romană se îmbarcă 
pe corăbii și cum acestea plutesc la vale pe apa liberă de ghețuri. 

Traian debarcă într-un port din Moesia: fie la Novae (Şiștov), 
fie la Sexaginta Prista (Ruse) și fără întirziere pornește el însuși 
în fruntea cavaleriei romane spre a da piept cit mai repede cu 
năvălitorii. Întilnește cavaleria catafractarilor sarmați, îmbrăcați 
în zale cu cai cu tot, și o pune pe fugă. Pe urmă, în fața pasului 
Șipka, nu departe de Tirnova actuală, surprinde o importantă 
armată în timpul nopții (după cum indică pe Columnă imaginea 

alegorică a zeiței Semele-Luna, precum şi dacii dormind lingă 
căruțele lor), şi, după o luptă crîncenă, o nimicește. Era forța 
daco-sarmată menită să treacă Balcanii şi să intercepteze legă- 
turile cu Orientul. Biruința lui Traian a venit tocmai la timp ca să 
salveze un punct nevralgic al comunicațiilor sale. Numaidecit 
pune să se zidească, pe însuși cimpul de luptă, cetatea Nicopolis 
ad Istrum, al cărei nume înseamnă «cetatea victoriei». Planul 
lui Decebal, compromis prin capriciile neprevăzute ale naturii, 
începe să dea greș. 

Totuşi inițiativa operaţiilor e încă în min regelui dac, iar pers- 
pectivele de succes i se menţin. Dinspre Moldova, de-a lungul 
Dobrogei, se îndreaptă spre sud o nouă armată buro-daco-sar- 
mată, cea mai masivă și mai puternică. Traian se grăbeşte să-i 
iasă în cale. Întilnirea are loc pe platoul de la Adamclisi, unde se 
dă cea mai mare și mai cruntă bătălie din toate cite sînt arătate 
pe Columnă. Din partea romanilor participă însuși împăratul, 
cu toate trupele: garda pretoriană, infanteria de legionari și 
auxiliari. cavaleria auxiliară. artileria de catapulte si baliste. 
Se văd movile de cadavre ale armatei buro-daco-sarmate şi e 
sinqura scenă unde artistul Columnei s-a văzut silit să treacă 
peste scrupulele orgoliului roman și sa reprezinte soidați romani 
răniţi. Pină la urmă, armata aliaţilor este zdrobită, împăratul își 
adună soldaţii, lăudindu-i pentru bravură și împărțindu-le premii, 
lagărele gem de mulțimea prizonierilor. Aceasta este bătălia cea 
înverşunată despre care vorbește Cassius Dio și care pînă acum 
greșit a fost localizată la Tapae. Nu acolo, în defileul Bistrei, 
unae lupra Tusese scurtă și prea puţin singeroasa, ci aici, in 
Dobrogea, a fost numărul soldaţilor romani răniți atît de mare 
încît bandajele nu mai ajungeau, iar împăratul însuși a trebuit 


1. O solie dacă cerind pace împăra- 
tului Traian. 

2. Șarja cavaleriei maure și a roma- 
nilor pe cai fără friu și fără șea. 

3. Împărțirea ultimelor provizii de 
apă între apărătorii Sarmizegetusei 
asediate. 

4. În spatele solilor daci, care cer 
pace, mindrul rege Decebal rămine 
dirz în picioare, neresemnat în fața 
primei înfringeri. 


să-şi rupă veșmintele pentru a face tişii de legat ranile. Și tot 
aici a poruncit el să se ridice în cinstea celor morți un Altar, pe 
care să li se facă slujbe de pomenire în fiecare an. Temeliile acestui 
Altar se văd și azi la faţa locului, numai la 200 m departe de Trofeu, 
cu un plan pătrat, avind laturile lungi de cîte 12 m. Din resturile 
‘descoperite prin săpături în jurul său s-a dedus că avea la origine 
o înălțime de 6 m, cu o formă paralelipipedică şi că pereţii săi, 
de jur-imprejur, erau acoperiţi cu o inscripţie din care s-au găsit 
începutul cu dedicaţia: /n Honorem et Memoriam fortissimorum 
virorum qui pugnantes pro Re Publica morte occubuerunt («in onoa- 
rea şi memoria vitejilor bărbaţi care luptind pentru Stat și-au 
găsit moartea»), precum și o parte din lista de nume a ostașilor 
căzuți. S-a calculat că numărul lor total era de 3 800, cifră foarte 
ridicată în raport cu efectivele acelor timpuri, ceea ce ne dăo 
idee despre caracterul deosebit de crincen al bătăliei. În fruntea 
celor căzuți e pomenit un praefectus castrorum, ofiţer superior 
care comanda rezervele şi care intervenea în luptă numai în 
cazuri disperate, cînd linia romană începea să şovăie. Este evi- 
dent că la Adamclisi a fost un asemenea caz, cînd situaţia a fost 
salvată numai cu sacrificiul acelui brav ofițer din al cărui mau- 
soleu, construit separat din ordinul împăratului, se mai văd teme- 
liile, de formă rotundă, în imediata apropiere a Trofeului. 

Bătălia de la Adamclisi a însemnat momentul culminant al 
războiului. Acolo s-a prăbusit cu desăvirșire planul genial al lui 
Decebal. Victoria romană a fost scump plătită, iar Traian a scă- 
pat de înfrîngere ca prin urechile acului. Se înțelege importanța 
extraordinară pe care el a acordat-o acelui loc, unde a ridicat 
nu mai puţin de trei monumente: Trofeul, Altarul, Mausoleul, la 
care e de adăugat și cetatea cu numele semnificativ de Tropaeum 
Traiani, pe care a întemeiat-o în apropiere. Acolo, la Adamclisi, 
e singurul loc de pe tot vastul teatru al celor două războaie dacice 
unde el a pus să se ridice un Trofeu. 

Campania din Moesia Inferioară, din iarna și primăvara anului 
102, era încheiată. A treia campanie începe, pe relieful Columnei 
de la Roma, cu îmbarcarea armatei romane pe corăbii spre a se 
întoarce, pe Dunăre în sus, în munții din Dacia. Mai înainte însă, 
figurează o scenă ciudată, cu prizonieri romani torturați de femeile 
dace, care le ard trupurile cu făclii. Este o aluzie la o înfrîngere 
pe care o suferiseră trupele lăsate de Traian în munții Sarmize- 
getusei, în timp ce el se afla la Dunărea de Jos. Decebal, potrivit 
planului său, de îndată ce îl văzuse pe împăratul roman plecat 
spre a face față diversiunii din Moesia Inferioară, luase contra- 
ofensiva pe frontul său din munți, obţinînd o biruință zdrobitoare, 
dar de importanţă locală. Romanii capturați au fost chinuiţi și 
jertfiți ritual, potrivit unei tradiţii, pe care artistul Columnei o 
denunță indignării publice. În legătură cu această scenă se vede 
imediat, prezentindu-se înaintea lui Traian, care tocmai se îm- 
barcă pe corabia de întoarcere, un fugar roman, evadat din cap- 
tivitate şi travestit în haine dace, care îi raportează împăratului 
cele întimplate în lipsa lui în vest. Acesta însă e departe de orice 
îngrijorare. După Adamclisi e stăpîn pe situaţie. Iniţiativa răz- 
boiului a trecut cu totul în mina lui. Soarta lui Decebal e pecet- 
luită: va mai rezista el cîteva luni, cu multă vitejie, în cursul celei 
de-a treia campanii, dar, după ce își va vedea munții întăriţi 
căzind unul după altul în mîna romanilor, iar însăși Sarmizege- 
tusa ameninţată prin manevra de învăluire a cavaleriei maure, 
condusă de Lusius Quietus, va cere pace, de data aceasta fără 
ocol, printr-o solie de nobili pileati, declarindu-se gata să accepte 
orice condiţie i se va impune, numai să i se lase domnia și să i se 
redea sora captivă. Columna arată cu o solemnă amploare scena 
capitulării mindrului rege, care rămîne în picioare, în timp ce un 


lung cortegiu de daci care îl precedă cade în genunchi în fața 
împăratului roman. 

Biruința lui Traian era, desigur, foarte importantă, dar departe 
de iluziile radicale cu care împăratul roman pornise războiul. 
Se așteptase la un succes rapid și deplin şi în realitate a trebuit 
să ducă, timp de doi ani fără întrerupere, trei campanii dintre 
cele mai grele, pe un spațiu enorm, cu riscul celor mai grozave 
primejdii; iar acum, nemaiputind cere armatei sale istovite un 
plus de sforțări în pragul unei alte ierni care se apropia şi care 
poate nu i-ar mai fi fost atit de favorabilă ca cea precedentă, era 
nevoit să se mulțumească a-i acorda istețului său dușman o 
pace care îi lăsa acestuia cea mai mare parte din țară, cu princi- 
palele sale bogății și cu posibilităţile unor noi ameninţări pentru 
viitor. E drept însă că deocamdată libertatea de acțiune a regelui 
dac era extrem de îngrădită. Condiţiile pe care trebuia să le ac- 
cepte erau foarte aspre: dărimarea cetăților dace, predarea maşi- 
nilor de război, restituirea inginerilor și dezertorilor romani care 
îi ajutaseră pe daci în construirea cetăților şi în instruirea trupelor, 
interdicția de a-și recruta alții, obligația de a nu încheia alianțe 
decit cu aprobarea Romei. lar pentru a-l sili să respecte stipu- 
laţiile pactului, o garnizoană romană era fixată permanent în 
interiorul Daciei, în șesul Hațegului, pe locul viitoarei colonii 
Ulpia Traiana Sarmizegetusa, deosebită de Sarmizegetusa Regia, 
capitala dacă din munții Orăștiei, care, demantelată, răminea 
mai departe în deplina stăpinire a regelui dac. 

Desigur, o asemenea pace nu putea reprezenta o soluție defi- 
nitivă a conflictului dintre cei doi adversari, ci numai aminarea 
unei răfuieli supreme, în vederea căreia se pregăteau și unul şi 
celălalt. Traian își reorganiza forțele şi-şi consolida poziţiile, 
construind drumuri şi cetăţi în stinga Dunării. Eminentul său 
arhitect Apollodor din Damasc zidea un pod măreț peste fluviu, 
la Drobeta. Decebal vedea cu disperare apropiindu-se momentul 
cînd o nouă armată romană, pornind de pe baze cu mult mai 
prielnice decit înainte, îl va ataca pentru a-l suprima pe el și 
statul său. În faţa primejdiei nu-i mai răminea decit o cale: să se 
reînarmeze, să-și refacă cetăţile și să bruscheze situația, luînd 
el inițiativa ostilităților, pentru ca, pe baza primelor succese 
obținute, să-și recapete prestigiul şi să-și atragă din nou aliaţi. 
În împrejurările date, perspectivele acțiunii sale erau foarte 
îndoielnice, dar trebuia încercat orice. 

Şi astfel, spre începutul anului 105, iarna, în anotimpul cel mai 
favorabil pentru el, Decebal atacă garnizoana romană din preajma 
sa. Columna îi arată pe romani rezistind cu eficacitate. E probabil 
că dacii vor fi obținut oarecare izbinzi, dar departe de victoria 
răsunătoare pe care ar fi avut dreptul s-o spere de la surpriza 
loviturii lor. Traian, care se afla în Italia, fiind anunțat despre 
reinceperea războiului, se îmbarcă în grabă, într-un port al Adria- 
ticei, poate Brundisium (Brindisi), şi trece la Dyrrhachium (Dur- 
rës), pentru ca de acolo să ajungă călare, cît mai repede, în Dacia. 
În așteptarea lui, pentru a ciștiga timp, Longinus, comandantul 
garnizoanei romane din șesul Hațegului, încearcă să intre în 
tratative cu regele dac, care însă îi întinde o cursă și-l ia prizo- 
nier, căutînd apoi să profite de preţioasa captură pentru a-i pune 
condiţii lui Traian. Împăratul şovăie, voind să-și salveze genera- 
lul, dar acesta îl scoate din încurcătură printr-o eroică sinucidere. 
Atunci, regele dac, hotărit să nu se dea în lături de la nici un mij- 
loc, tocmeşte trădători romani pentru a-l asasina chiar pe Traian, 

PE PLANETE UNDE DOMNESC CONDI- 
ŢII CARE EXCLUD PREZENȚA OMULUI, 
LA PUPITRUL DE COMANDĂ AL UNOR 
UZINE COMPLEXE, LA CONDUCEREA 
UNOR AGREGATE CARE NECESITĂ REAC- 
ŢII FOARTE RAPIDE, POVESTIRILE DE AN- 
TICIPAŢIE PREVĂD PREZENȚA ROBOȚI- 
LOR, AUTOMATE COMPLEXE, CAPABILE 
SĂ SE DESCURCE ÎN SITUAŢII NEPREVĂ- 
ZUTE, SĂ IA HOTĂRIÎRI PE CARE CON- 
STRUCTORUL NU AVEA CUM SĂ LE SU- 
GEREZE COMPORTAREA ACESTOR RO- 
BOŢI VA SEMĂNA FOARTE MULT CU 
COMPORTAREA OAMENILOR... 

DE LA FANTEZIE LA REALITATE CALEA 
ESTE ÎNSĂ SPINOASĂ, PRESĂRATĂ CU 
NENUMĂRATE PROBLEME CARE SE CER 
SOLUŢIONATE. CÎTEVA DINTRE ACES- 
TEA ÎȘI PROPUNE SĂ PUNĂ ÎN LUMINĂ 
ARTICOLUL DE FAŢĂ. 


CALCULATOARELE electronice numerice (numite și cifrice 
sau digitale) au fost adesea poreclite «creieri electronici». Oare 
nu este îndreptăţit acest nume odată ce ele știu să rezolve pro- 
bleme de matematică superioară, știu să găsească soluția optimă 
în organizarea producţiei unei întreprinderi sau ramuri indus- 
triale, știu să facă traduceri dintr-o limbă în alta, să joace șah, 
să compună muzică şi cite altele? Oare dacă le-am mări sufi- 
cient de mult capacitatea de memorizare nu ar începe realmente 
să «gindească», aidoma nouă, nu ar căpăta conştiinţă? 

Răspunsul este — păstrind structura actuală a acestor calcu- 
latoare — categoric nu! De ce? 

Pentru că, deși de neînlocuit într-o serie de domenii, aceste 
calculatoare sînt practic incapabile să rezolve clase foarte impor- 
tante de probleme, fără de care activitatea creierului uman nici 
nu s-ar putea imagina. Să examinăm citeva dintre acestea: 


N-AS PUTEA SPUNE CATEGORIC... 
AM IMPRESIA CĂ... 


G. Polya povestește în cartea sa «Matematica și raționamentele 
plauzibile» o întîmplare: Doi prieteni care s-au întîlnit pe neaștep- 
tate într-un oraș străin au hotărit să trimită o carte poștală unui 
al treilea prieten. Nu erau însă cu totul siguri de adresă. Amindoi 
țineau minte orașul şi strada însă nici unul nu ţinea minte numă- 
rul casei. Unul din ei găsește o soluție interesantă — să se gin- 
dească fiecare, independent, la numărul casei şi să-l noteze 
după ce crede că și l-a amintit. Confruntind rezultatele, constată 
că amindoi şi-au adus aminte de același număr. Au scris pe 
cartea poștală această adresă și ea a ajuns la destinaţie. Adresa 
era corectă. 

Un astfel de raționament, des întîlnit în viaţa de toate zilele, 
este aproape cu desăvirșşire imposibil de efectuat pentru un cal- 
culator (sau, ceea ce e același lucru, pentru două calculatoare 
interconectate). Aceasta deoarece calculatoarele sau «știu» 
precis un anumit lucru sau nu-l ştiu de loc. În viaţa de toate zilele 
întîlnim însă foarte multe propoziţii despre care nu putem afirma 
totdeauna cu certitudine dacă sînt adevărate sau false. De exem- 
plu: Gheorghe este timid, această pictură de Picasso este fru- 
moasă, oraşul X seamănă cu o caracatiță, culoarea albastră 
este cea mai plăcută, la munte e mai bine decit la mare etc. Ne 
întîlnim uneori cu situația paradoxală că o persoană pe care o 
cunoaştem superficial sintem tentaţi să o caracterizăm pe un 
ton foarte sigur, din cîteva cuvinte, dar pe măsură ce cunoștința 
se adinceşte, pe măsură ce datele de care dispunem devin tot 
mai multe și mai contradictorii, caracterizarea se dovedeşte 
din ce în ce mai dificilă (Gheorghe cel timid se poate comporta 
curajos într-o anumită împrejurare). În astfel de cazuri nu trebuie 
pierdut din vedere că a afirma categoric ceva despre un lucru 
înseamnă, în accepțiunea curentă, a nega implicit contrarul, 
ceea ce poate duce la sărăcirea fenomenului descris. Nu trebuie 
pierdut din vedere că, dincolo chiar de exemplele de mai sus, 
cunoașterea, mai ales în domeniile biologic şi social, trebuie 
făcută bazindu-ne pe metoda dialectică. Calculatoarele electronice 
numerice nu cunosc însă logica dialectică, ele lucrează după 
legile logicii formale, care n-au suferit modificări esenţiale de la 
Aristotel și Chrysippos încoace, care pleacă de la premisa că 
putem atașa fiecărei propoziţii calificativul de «adevărat» sau 
«fals». Calculatoarele nu cunosc îndoiala. 


LA CE E BUNĂ INTUIȚIA? 


Dacă am vrea să explicăm cuiva (de exemplu) cum se leagă 
șireturile la pantofi, vom constata că ne este aproape imposibil 
să facem acest lucru folosindu-ne exclusiv de cuvinte, însă 
avînd un pantof la îndemină lucrurile vor deveni foarte simple. 
Din acest exemplu, aidoma cu care se pot aduce nenumărate 
altele, rezultă că oamenii posedă și o altă cale de transmitere şi 
stocare a informaţiei decit prin cuvinte, formule, numere. 

Auzi adesea pe unii afirmind despre persoane pe care le văd 
pentru prima dată: «e un om rău» (sau «bun»). Dacă îi întrebi 
pe ce își bazează afirmaţia,vei primi aproape întotdeauna răspun- 
suri de genul:«eu îmi dau seama de asta imediat», «în cazuri de 
astea nu mă înşel niciodată». În astfel de situaţii spunem că omul 
respectiv se bazează pe intuiție. Dar intuiţia o întîlnim şi în diverse 
alte domenii. Pe ea își bazează afirmaţia ciobanul care «presimte» 
că se va strica vremea, deopotrivă cu matematicianul care alege 
calea cea mai scurtă pentru demonstrarea unei teoreme, ocolind 
de la bun început zeci de variante nepotrivite. Cum ia oare naştere 
această componentă «misterioasă» a spiritului uman? 

În creier se formează în permanenţă /egături condiţionate. 
Sint clasice experienţele lui Pavlov, care, asociind un clopoțel 
cu apariția hranei, a putut obţine declanșarea salivaţiei numai la 
sunetul clopoţelului. Tot astfel și unui om i se poate întîmpla 
că, văzind pentru prima dată pe cineva care poartă în trăsăturile 
feței o particularitate întilnită de el în special la persoane pe care 
(după criterii subiective) le-a caracterizat drept «răi» (sau «buni»), 
să fie tentat, datorită legăturilor temporare create inconştient 
în creierul său, să-și caracterizeze şi noua cunoștință ca atare. 

Desigur, exemplul de mai sus este edificator și pentru subiec- 
tivitatea unor aprecieri bazate pe intuiţie. În astfel de cazuri ne-am 
obișnuit să avem încredere mai mare în raționamentele logice; 
dar această atitudine e oare justificată în toate cazurile? Legă- 


turile temporare înregistrează coincidența sau succesiunea 
repetată în timp a unor fenomene. De multe ori aceste coinci- 
dente traduc /egități care se memorează în acest fel; şi nu toate 
legităţile de acest fel pot fi lesne cunoscute pe cale rațională. 
Astfel, de exemplu, vrind să ofere o metodă capabilă să dea 
demonstraţia oricărei teoreme dintr-un anumit capitol al mate- 
maticilor, specialiştii au propus următoarea soluţie rațională: 
să se construiască conform legilor logicii toate concluziile care 
rezultă din ipoteza teoremei și axiomele respective. Printre 
aceste concluzii va trebui să se găsească şi concluzia teoremei 
(sau negarea ei). Această metodă este aparent simplă şi sigură, 
dar în realitate problema se ramifică atit de mult, numărul con- 
cluziilor posibile crescînd enorm, încît rezolvarea ei, chiar cu 
calculatoarele cele mai rapide, devine practic imposibilă. Un 
matematician experimentat în fața aceleiaşi teoreme va proceda 
cu totul altfel; va face analogii, își va aduce aminte că la o teoremă 
asemănătoare o anumită metodă l-a dus la rezultat, își va alege 
o anumită modalitate de a împărţi problema în părți mai simple 
etc. Desigur, el s-ar putea înșela, va alege atunci în mod asemă- 
nător o altă cale; de cele mai multe ori intuiţia sa, bazată pe expe- 
riență, este singura călăuză în acest labirint. «Reţete» sigure în 
astfel de situaţii sint practic imposibil de dat. Acest tip intuitiv 
de raționament, numit uneori şi raționament plauzibil, are un mare 
rol în cunoaşterea științifică; el nu va putea fi realizat de un auto- 
mat pînă cînd nu se va renunţa la memorarea pe adrese, existentă 
în actualele calculatoare, în favoarea memoriei pe teme, organi- 
zată după proprietăţile celor memorate, care ţine la dispoziția 
subiectului în fiecare moment toată experienţa sa: modul de me- 
morare al ființelor vii. Aceasta implică însă studierea amănun- 
țită a mecanismului memoriei în sistemul nervos şi imitarea ei 
cît mai fidelă, inclusiv a discernămintului între informaţii în funcţie 
de importanţă şi a uitării. 


VOR PUTEA SĂ FACĂ AUTOMATELE ARTĂ? 


În cele de mai sus s-a introdus în mod tacit încă un element 
foarte important care deosebeşte calculatoarele de fiinţele vii. 
Acţiunile tuturor fiinţelor vii sînt îndreptate spre atingerea anumi- 
tor țeluri — hrană, securitate, perpetuarea speciei etc. Calcula- 
toarele nu au țeluri. Ele execută operaţii în mod mecanic, în 
ordinea şi cu variantele date de programator. În conformitate cu 
țelurile urmărite, ființele vii c/asifică stările mediului în mai mult 
sau mai puţin favorabile sau nefavorabile şi-şi modifică reacţiile 
în aşa fel încît ele să ducă din ce în ce mai des, cu o probabili- 
tate din ce în ce mai mare, la stări favorabile. Acest proces se 
numește învățare sau autoadaptare; el are loc pornind de la un 
bagaj minim de reflexe date ființei de la naştere și se face în 
general fără intervenţia vreunui instructor. 

Aprecierea valorii tuturor obiectelor şi fenomenelor pe baza 
unor criterii din ce în ce mai complexe pe scara filogenetică au 
culminat la om în judecăți de valoare, în sentimente, în noțiunea 
de frumos, în etică şi estetică. Deocamdată aceste domenii 
aparțin exclusiv omului. Binecunoscutele încercări de com- 
punere a muzicii cu calculatoarele electronice nu sint decit 
aplicaţii interesante ale matematicilor (în special ale statisticii) 


real. Ele cîştigă în maleabilitate prin contribuţiile lui DaO. Hebb 
(1949), care introduce noțiunea de pondere sinaptică* variabilă 
ca bază a memoriei de lungă durată. Excitaţia care trece printr-un 
lanț de astfel de neuroni își «bătătoreşte» calea, astfel că proxima 
dată ea o va străbate mai ușor. În caz că există mai multe căi 
posibile, excitația va alege calea cea mai «bătătorită». Aceste 
modele de neuron au permis reproducerea unor proprietăți ale 
organelor de simț (Harmon, 1959) sau chiar construirea unor 
automate capabile de a învăţa (în sensul definit mai sus). Astfel, 
«perceptronul» lui F. Rosenblatt (1958) şi o serie de automate 
de același tip pot învăța să «recunoască» anumite configurații, 
de exemplu litere, cu ajutorul unui instructor care «recompensea- 
ză» sau «pedepsește» automatul, în funcţie de corectitudinea 
răspunsului, modificind ponderile sinapselor în așa fel încît 
să se asigure învățarea. Realizînd un prim pas spre o memorie 
pe teme, un astfel de automat, într-o variantă perfecționată, ar 
putea să învețe să conducă, de exemplu, un furnal fără să i se fi 
«explicat» în detaliu (de exemplu sub forma unui program) tot 
ce va trebui să facă, ci «urmărind», un timp oarecare, compor- 
tarea echipelor care deservesc furnalul respectiv. 

Totuşi acest tip de automate nu reproduce încă decît foarte 
aproximativ comportamentul ființelor vii. Tendințele din ultimul 
timp vizează eliminarea neuronilor de tip «tot sau nimic» (de 
exemplu W.K. Taylor, 1961) pentru a putea obține reacții mai 
nuantate şi reproducerea unor particularități ale sistemului ner- 
vos care înainte nu au putut fi modelate. Va trebui probabil să se 
revizuiască și modelele organelor efectoare. Ştim că, de exemplu, 
un afiş atrăgător apărut pe o clădire pe lingă care trecem zilnic 
îl observăm la început cu interes, ca mai tirziu să ne obişnuim 
cu el și să nu-l mai băgăm în seamă, însă în ziua în care afișul 
dispare vom remarca imediat acest lucru. Astfel de situații, în 
care desfăşurarea unui lanț de evenimente nu ne solicită atenţia 
decit atunci cînd se constată lipsa uneia dintre verigile sale, 


* Sinaps — punct de contact în sistemul nervos. 

Reprezentarea schematică a transmisiei nervoase chimice. 
Enzima necesară sintezei continui a mediatorului în axoplasmă 
este produsă în corpul celular, apoi transportată lent în axon și în 
diferitele arborescențe terminale de către fluxul axoplas mei. 


în domeniile artistice respective, putind ajuta, dar nicidecum 


înlocui procesul de creaţie artistică. CELE DOUA GRUPE DE 

CE E DE FĂCUT? 


Calculatoarele electronice numerice sint instrumente indis- 
pensabile, care au revoluționat multe domenii ale activității 
umane. Dar «roboții» vor trebui să fie construiți plecind de la o 
bază cu totul diferită. Toate proprietățile de mai sus (și multe 
altele) ale sistemului nervos derivă din structura sa particulară. 
Pentru a reproduce comportamentul fiinţelor vii va trebui să re- 
producem elementele esenţiale ale acestei structuri. Deoarece 
sistemul nervos este greu accesibil unei cercetări nemijlocite, 
investigaţiile în această direcţie au urmat o cale asemănătoare, 
de exemplu, cu cea pentru cunoașterea structurii atomului. 
Au fost propuse diferite modele ale celulei nervoase, ale memo- 
riei şi ale celorlalte mecanisme nervoase, care s-au perfecționat 
pe măsura permanentei lor confruntări cu realitatea. O curiozi- 
tate a acestei metode a modelării constă în aceea că doar o mică 
parte a modelelor au fost realizate efectiv, «fizic», de exemplu 
cu mijloacele electronicii, majoritatea lor răminind automate 
«pe hirtie», a căror funcționare e descrisă de un calculator elec- 
tronic, căruia i s-au dat toate relaţiile matematice care caracteri- 
zează modelul. Pe baza acestor relaţii se calculează pas cu pas, 
cu precizia dorită, evoluţia stării fiecărui element al automatu- 
lui. Se evită astfel consumul de piese, de obicei costisitoare, și 
pe deasupra modelul devine foarte maleabil, putindu-i-se aduce 
foarte uşor modificări. La realizarea fizică nu se trece decit atunci 
cînd a fost obținut modelul cel mai adecvat. Aparent din cele 
de mai sus rezultă o contradicţie — calculatoarele electronice 
modelind automate neuronale pot căpăta și elemente ale com- 
portamentului lor. Lucrul acesta e valabil însă numai pină la o 
limită. Mărind numărul de elemente ale automatului dincolo de 
un punct, modelarea matematică devine practic imposibilă. 

Primele modele de rețele de neuroni, ale lui Mc. Culloch și 
Pitts (1943), funcţionind pe baza principiului «tot sau nimic» 
şi fiind modelate secvențial, erau foarte deosebite de neuronul 


> 


Schema inervaţiei reciproce. 


Schema unui neuron ramificat (A) de gasteropod. Jos: înre- 
gistrările simultane ale neuronilor A și B. 


Către sfirșitul anului 1965 au apărut în publicațiile străine o serie de 
articole care anunțau instituirea unui concurs internațional! organizat 
în scopul găsirii soluției celei mai adecvate pentru consolidarea vesti- 


tului turn înclinat de la Pisa. 


Soluţia constructivă trebuie să oprească continuarea înclinării turnului 
și să menţină construcția în poziția sa actuală, fără ca prin consolidare 
să se deranjeze starea de echilibru a pămîntului de sub fundaţia turnului 
și fără să împieteze asupra aspectului arhitectonic exterior. 

Concursul a dat la iveală o serie de idei deosebit de valoroase care 
vor contribui, desigur, la stabilirea soluţiei de consolidare cea mai indicată. 

În cele ce urmează ne propunem a arăta pe scurt istoricul acestui turn, 
unele date tehnice și citeva propuneri de consolidare trimise la concurs, 


dintre care și soluția subse mnaților. 


UN PROIECT ROMÂNESC 


PENTRU CONSOLIDAREA 
TURNULUI INCLINAT 


DE LA 


Ing. ȘTEFAN HAJOS 
şi ing. VASILE TICUȚĂ 


Construcţia turnului a fost începută in anul 1174 de către Pisano 
Bonano şi urma să fie de 6 etaje. În anul 1185, construcția a ajuns 
la etajul 3, dar a trebuit să fie intreruptă, deoarece partea sudică 
a turnului a inceput să se încline spre nord-sud din cauza tasării 
terenului de fundaţie. După o intrerupere de 60 de ani, respectiv 
pină in anui 1234, un meşter german, Wilheim din innsbruck, a 
continuat lucrările si pină în anul 1260 a ridicat incă 3 etaje. 

Turnul are o înălțime de 54 m şi grosimea pereţilor aproape de 
5 m, accesul la partea superioară asigurindu-se prin 300 de trepte. 
Din cauza rectificărilor operate la cele două reluări ale construc- 
tiei, axul vertical teoretic are două frinturi. 

Cind meșterul Wilhelm a reinceput lucrările, turnul era tasat 
la partea sudică cu 28 cm. Wilhelm a incercat să indrepte această 
înclinare prin ridicarea părții sudice a stilpilor și a zidului, operaţie 
care i-a reușit numai temporar, deoarece, procesul de tasare a 
fundației nefiind oprit, inclinarea turnului a continuat și în timpul 
celor 26 de ani cit a durat executarea etajelor 4, 5 și 6, ceea ce a de- 
terminat întreruperea din nou a lucrărilor. 

Mario Giovanni di Simone, reluind calculele, a ajuns la con- 
cluzia că lucrările se pot continua, convingind de aceasta atit echipele 
sale, cit și intregul oraş, astfel că ultimul etaj, al VII-lea, denumit 
«camera clopotului», a fost terminat în anul 1350 de către meşterul 
Tomaso din Pisa, cind deja toată lumea incepuse să numească 
acest edificiu din marmură, cu colonete suprapuse, «turnul înclinat». 

Tasarea părții de sud, deci înclinarea turnului, continuind şi în 
timpul stagnării lucrărilor de construcție, meşterul Tomaso a fost 
nevoit să efectueze o nouă redresare, ridicind partea sudică a pardo- 
selii etajului şapte cu 20 cm. 

Construcția turnului, inclusiv întreruperile, a durat aproape 
200 de ani. 

Controlul stabilității şi mărimea înclinării turnului se măsoară 
cu regularitate cu aparate extrem de sensibile. În ultimul timp se 
arată că această tasare s-a accelerat de la o jumătate pină la 2 mm/an, 
corespunzind unei devieri de la verticală pină la 3 mm/an. 

Astăzi, cu toate că partea sudică a turnului se află cu 1,9 m mai 
jos decit cea nordică şi devierea față de verticală depășește 5 m, 
din calculele statice a reieșit ca nu este deocamdată nici un pericol 
de prăbuşire, însă nu se exclude posibilitatea ca ritmul de înclinare 
să se accelereze și să se ajungă în faza critică, cind acest ritm să 
nu se mai poată menţine, si dacă acest fenomen se confirmă ne 
aflăm in preajma unui pericol iminent de prăbușire. 

Luind în considerare şi eventualele eforturi accidentale, ca, de 
exemplu, un uragan sau cutremur, ar putea exista pericolul ca 
turnul să se prăbușească. 


La concursul internaţional organizat pentru consolidarea turnului 
din Pisa s-au prezentat zeci de mii de proiecte, dintre care unele 
foarte ingenioase, care țin seama de faptul că la turn nu se poate 
umbla decit cu grijă. Pe aceasta se bazează propunerea inginerului 
francez R. Chauvet. După soluția lui, la citiva metri de turn, pe 
laturile paralele cu planul direcţiei de inclinare a turnului (laturile 
spre est și vest), se realizează şanţuri de lucru. Din aceste șanțuri 
se forează in terenul de sub fundația zidurilor găuri orizontale 
de 4 sau 5 cm diametru la distanțe de 10 cm în care se introduc 
imediat bare de fier de dimensiuni corespunzătoare. Sub construcție 
se realizează astfel un grătar de fier. Sub greutatea turnului terenul 
dintre barele de fier se comprimă şi se consolidează cu timpul. 
Bineinteles, această stabilizare va fi însoțită și de o mişcare mini- 
mală a turnului. 

După ce această operaţie a fost terminată, se scot de sub partea 
vestică a turnului citeva bare; rărindu-se astfel grătarul, se obține 
mărirea încărcării terenului in partea de vest și totodată micşorarea 
in partea de sud, deci se impiedică tasarea turnului în partea sudică. 
Cu această soluție, incărcarea maximă actuală din partea de sud 
de cca. 9 kgflcm? se micşorează la mai puțin de 5 kgf|cm?. 

O soluție asemănătoare propune și dr. ing. F. Ferracina, şi anume 
aducerea turnului la verticală, tot prin foraje orizontale executate 
succesiv din două tranșee paralele cu planul de inclinare al turnului, 
la cca. 20 m distanță sau numai dintr-o parte, şi anume dinspre 
latura de nord, paralelă cu direcţia de inclinare a turnului şi sub 
unghiuri şi lungimi diferite, potrivit distanței de pătrundere. 

Sistemul inginerului sovietic Malkov este mai simplu. El propune 
să se introducă nişte stilpi de oțel in formă de «bumerang» prin 
fundaţie în partea de nord a turnului. Capetele verticale din inte- 
riorul turnului se fixează de zidul etajului III, iar cele care ies orizon- 
tal din construcție se lestează la o anumită distanță. Această spriji- 
nire ascunsă nu ar strica aspectului exterior, totuşi acceptarea ei 
pune sub semnul întrebării dacă se poate trece prin fundaţie o 
construcție metalică de dimensiuni relativ mari fără s-o lezeze și 
fără să afineze terenul, şi aşa destul de slab. 

Colectivul italian Lolterio F. Donato a propus soluția suspendării 
turnului cu 15—16 macarale de 1 000 t fixate prin cirlige de fundaţie 
pină la executarea unei fundaţii noi, mai rezistente. Cele 16 maca- 
rale insă trebuie să lucreze perfect sincronizat, deoarece cel mai 
mic balans ar putea avea urmări grave. De asemenea, operaţiile de 
scobire și de cioplire legate de fixarea celor 16 tirlige de oțel la o 
adincime de cca. 3.4 m ar putea avea influențe negative asupra 
zidurilor de fundaţii. 

La alegerea soluției de consolidare propusă de autorii acestui 


articol s-a ținut seama de faptul că în actuala situaţie turnul nu a 
avut nimic de suferit de pe urma unui uragan care a smuls copacii! 
din rădăcini. Acest fapt demonstrează că înclinarea turnului se 
produce datorită curgerii lente a terenului de fundație (argilă) sub 
greutatea proprie a construcției de cca. 16 000 t. 

Pentru asigurarea construcției şi a securității muncii, în timpul 
lucrărilor de consolidare a fundaţiei s-au avut în vedere măsuri 
speciale pentru asigurarea stabilităţii turnului. Aceste măsuri 
constau din proptirea turnului cu contrafise care se reazemă la 
partea inferioară pe un inel de fundaţie din beton armat concentric 
cu turnul, iar la partea superioară pe un inel brățară de oțel căptușit 
cu emn care se mulează perfect pe turn, stringindu-l ca într-un 
corset. 

Prin sistemul de sprijinire propus se poate prelua chiar și toată 
greutatea turnului, însă noi considerăm necesar a se lua numai 
sarcina necesară împiedicării turnului să se încline în timpul con- 
solidării, ceea ce se realizează cu prisosinţă prin sprijinirea propusă, 
în care fiecare proptea poate prelua o sarcină axială pină la 100—200 t. 

Pentru a avea certitudinea încărcării în permanență a contra- 
fiselor cu sarcina calculată, s-a prevăzut ca acestea să se reazeme 
pe inelul de fundaţie prin intermediul unor cricuri hidraulice prevă- 
zute cu manometre, cu ajutorul cărora se poate controla în perma- 
ir starea de încărcare a lor, menținindu-le totodată la acelaşi 
efort. 

Soluţia propriu-zisă ce se propune pentru consolidarea fundaţiei 
constă din executarea pe conturul exterior al fundaţiei a unui cordon 
de piloți secanţi paraleli cu actualul ax ål turnului şi de piloți foraţi 
în interiorul fundației, precum și din injecție cu lapte de ciment 
pentru cimentarea terenului de fundaţie din interiorul și exteriorul 
incintei create. Am ales acest procedeu întrucit prezintă avantajul 
că foreza nu produce vibrații în timpul lucrului, iar zgomotul lu- 
crului rămine inferior aceluia produs de traficul normal al străzii, 
ceea ce nu va deranja starea de echilibru a terenului în timpul forării. 
Terenul va fi menţinut în starea iniţială de către tubul metalic de 
protecție a golului pilotului forat şi totodată se oferă posibilitatea 
unui control direct asupra stratului de oprire a piloților forați. 

În- sfirșit, s-a ales această soluție de consolidare cu ajutorul unei 
incinte de piloți secanți întrucit prin datele problemei s-a cerut 
ca să nu se schimbe starea de echilibru geologic a terenului de 
fundaţie. Procedind astfel, s-a închis terenul ca un lichid In corpul 
unei prese hidraulice, ceea ce-l împiedică să se mai deformeze 
și-l obligă să transmită sarcina la stratul dorit, fără teama că se 
va mai strica echilibrul geologic al terenului de sub fundație. 


CENTURA DE 
SUSȚINERE 


Piloții secanţi sint piloți din beton simplu sau armat, executați 
prin forare cu ajutorul unor tuburi speciale de foraj din oțel (Ø 400— 
500 mm). Tuburile metalice se înfig în pămint prin impulsuri repetate, 
constind din semirotaţii orizontale. 

Scoaterea pămintului din interiorul tuburilor se face cu ajutorul 
sapei tubulare (benă monocablu) terminată la partea inferioară 
cu fălci care la coborirea sapei se deschid şi se înfig in pămintul 
ce trebuie excavat, iar în timpul ridicării se închid, muşcind pămintul 
săpat care se descarcă pe platformă sau în vehiculul de transport. 

Tot cu această benă se introduce și betonul în puțul forat. 

Cind primul tub de foraj este complet înfipt în pămint se atașează 
un al doilea tub, continuindu-se săpătura pînă ce se atinge adinci- 
mea necesară, iar golul forat se umple succesiv cu un beton virtos 
cu dozaj corespunzător, în timp ce tubul se ridică în mod continuu 
în vederea recuperării și reintrebuinţării. 

Sarcina portantă a piloților forați este mult mai mare decit a altor 
piloți, ca, de exemplu, a piloților prefabricați, datorită secţiunii 
mult mai mari, a suprafeţei rugoase și a coeficientului de frecare 
cu terenul, care sint, de asemenea, mai mari. 

Obţinerea suprafețelor secante între piloți se realizează prin exe- 
cutarea mai întii a piloților impari (1, 3, 5, 7 etc.), apoi a celor pari 
(2, 4, 6 etc.), care se pot și arma, avind grijă ca decalajul de exe- 
cutie între piloții pari şi impari să nu fie mai mare de cca. două 
zile. Cu această măsură, tăierea secantelor se poate face ușor pe 
un beton relativ crud, întrucit distanța între piloți este ceva mai 
mică decit diametrul lor, astfel încît piloţii impari sint tăiați de către 
cei pari pe două laturi de cca. 10—15 cm lungime, permiţind astfel 
legarea lor prin secantă. 

Pentru asigurarea unui reazem solid al marginii fundaţiei pe 
inelul de piloți secanți se execută în dreptul acesteia un pinten 
prin închiderea etanşă a părții superioare a tubului de foraj și expan- 
darea betonului sub fundaţie cu ajutorul aerului comprimat, care 
fortează lărgirea săpăturii și infiltrarea betonului sub talpa fun- 
dației. 

Prin soluția propusă se realizează majorarea actualei suprafeţe 
de susținere a turnului de la 261 mp la peste 500 mp, deci reducerea 
la aproape jumătate a actualei rezistenţe din teren, se obține mărirea 
capacității portante a terenului prin injecții cu lapte de ciment în 
interiorul şi exteriorul incintei de piloți şi se preia o parte din greu- 
tatea turnului cu ajutorul piloților foraţi care contribuie nu numai 
la descărcarea terenului şi la oprirea tasării, ci chiar şi la mărirea 
stabilității turnului în timpul acțiunii vintului sau a cutremurelor. 

O altă soluție ce se propune constă din sprijinirea provizorie a 
turnului, ca şi în prima soluție, și excavarea și evacuarea pămintului 
din interiorul fundaţiei turnului pînă la talpa fundaţiei. După efectua- 
rea acestor operații se infig prin presare palplanşe metalice scurte 
pe contur pentru a se opri refularea pămintului de sub fundaţie 
şi apoi se continuă săpătura pină la cca. 40 cm sub talpa fundaţiei. 

Se infig apoi în continuare palplanşele, bucată cu bucată, în 
teren pînă la cota săpăturii, iar prin ferestrele create se introduc 
prin presare, :pe măsura înfigerii palplanşelor, tuburi metalice 
inoxidabile care străbat pe dedesubt fundaţia de la un cap la altul 
și rămîn afară la ambele.capete cu 0,5 m. 

Se sapă apoi pină la nivelul fundaţiei jumătate din pămîntul exte- 
rior din jurul acesteia, se bat palplanşe metalice scurte şi se con- 
tinuă săpătura cca. 40 cm, după care se execută un beton de 
egalizare, se introduc o parte din cablele de precomprimare, se 
armează și se toarnă pe jumătate din contur o fundaţie de beton 
armat. 

Această fundaţie, solidară cu fundaţia turnului, are un efect 
de redresare parțială a turnului şi de micşorare a momentului de 
răsturnare a acestuia. 

Prin operațiile de consolidare de mai sus se realizează supra- 
lărgirea fundaţiei care, datorită precomprimării, lucrează solidar cu 
prima, asigurind astfel o reducere a actualelor eforturi din teren 
cu mai bine de 50%. 

În viitorul apropiat se va decide asupra soluţiei care va pune în 
siguranță acest monument istoric de mare valoare. 


1 Schema aplicării 
metodei de consolida- 
re cu piloți secanți:z — 
instalația de forat pi- 
loți; 3 — coroana din- 
ţată a tuburilor pentru 
executarea pilotilor se- 
canți; 4— piloţi secanți. 

Matematician, fizician şi chimist englez, 
John Dalton s-a născut la 6 septembrie 1766 
într-o familie săracă de țesători și a murit 
la 27 iulie 1844. Tinăr fiind, la vîrsta de 
12 ani, Dalton deschide o școală elementară, 
apoi la 15 ani ajunge profesor-ajutor la o 
școală medie, iar mai tirziu chiar conducă- 
torul ei, împreună cu un frate de-al său. 
Această îndeletnicire o părăsește în anul 
1793, cînd este numit profesor de matema- 
tică și istorie naturală la Colegiul din Man- 
chester. Tot aici, din 1804, mai predă și 
: N chimia. 

= Fizica îi datorează lui Dalton descoperirea 
legii care-i poartă numele, elaborată în and 
1802: dacă vom introduce, în același volum, 
cîteva gaze, cu volume egale, a căror pre- 
siuni sînt P4, Pz» P..-, presiunea totală în acest 
volum va fi: p = P, + P, + P +.. 

Această lege se arată adevărată pentru 
amestecuri de orice fel de gaze, cu condiția 
ca gazele conținute în amestec să nu acțio- 
neze chimic unele asupra altora. Deci, pre- 
siunea amestecului de gaze este egală cu 
suma presiunilor parțiale. Legea lui Dalton 
o mai găsim exprimată şi într-o altă formă: 
orice gaz se împrăștie în alt gaz ca în vid. 
Experienţa a dovedit că legea se extinde chiar 
şi asupra amestecurilor de gaze cu vapori. 

Încă din 1788, Dalton începe să facă obser- 
vații meteorologice, domeniu în care a lu- 
crat pînă la sfîrşitul vieții. Aceste preocu- 
pări i-au arătat importanța vaporilor de apă 
în meteorologie. Ocupindu-se cu proprie- 
tăţile vaporilor, a arătat că dacă un lichid 
se găsește în spaţiu vid, el se evaporă pînă 
ce presiunea vaporilor atinge o limită ma- 
ximă, fixă, care nu depinde decit de tempe- 
ratură. Cu ajutorul cîtorva instrumente 
simple de laborator, el a determinat valoarea 
acestor presiuni maxime, denumite forțe 

elastice maxime ale vaporilor pentru dife- 
rite lichide la diferite presiuni. 

Studiind în continuare fenomenele legate 
de vapori, Dalton ajunge la concluzia că 
presiunea vaporilor de apă într-un spațiu 
relativ gol este aceeași ca și în spaţiile 
umplute cu aer. Diferența între evaporarea 
în vid şi evaporarea în spaţiul în care se gă- 
sește aer sau alt gaz constă numai în viteza 
de evaporare; în vid, lichidul se evaporă 
foarte repede, pe cînd în gaz cu mult mai 
încet, depinzind numai de presiunea gazului. 
Dar şi în acest caz vaporii ating presiunea 
lor maximă, și anume cînd spațiul devine 
saturat de vapori. Experimental el arată că 
presiunea vaporilor saturați este aceeași, 
fie că îi obținem într-un spațiu vid, fie într-un 
spațiu ocupat de un alt gaz. Pe la 1803, în 
urma cercetărilor, el găsește următoarea 
lege: cantitatea de apă evaporată (q) este 
proporțională cu diferența între presiunea 
maximă a vaporilor de apă la temperatura 
apei (f) și presiunea existentă în aer (f), 
proporțională cu suprafața apei (S) și invers 
proporțională cu presiunea aerului (p), deci 
q= (—P)Ș Această lege stă la baza 
construcției unor aparate, numite în mete- 
orologie psihrometre. 

Tot lui Dalton îi datorăm descoperirea 
legii dizolvării gazelor în lichide, lege care 
definește coeficientul de solubilitate a gaze- 
lor. El observă că dacă un amestec de mai 
multe gaze este pus în contact cu un lichid, 
fiecare dintre ele se dizolvă ca și cum ar fi 
pus singur în contact cu lichidul. Tot în 

ceastă perioadă, în urma numeroaselor 

experienţe, explică în mod ştiinţific de ce o 
condensare mecanică a aerului produce căl- 
dură, iar o rarefiere produce răceală (1802). 
Tot el se mai ocupă şi de dilatarea gazelor și 
determină coeficientul de dilatare al aeru- 
lui în funcție de temperatură. Este prima 
determinare a acestui coeficient. 

Dalton este primul care introduce noțiu- 
nea de zero absolut. După el, zero absolut 
este temperatura la care presiunea gazului 
se anulează. În memoriul său: «On the zero 
of Temperature» (1802) este emisă ideea de 
a nu se stabili scara temperaturii după o 
progresie aritmetică, ci după o progresie 
geometrică, adică a stabili scara din grad 
în grad, după o fracțiune constantă de volum 
precedent. Astfel, el construiește curba 
temperaturii, avînd două puncte fixe, punctul 
de topire și de fierbere al apei. Acest prin- 
cipiu stă la baza etalonării termometrelor. 

Lucrările care i-au creat faima sînt cele 
de chimie. El descoperă una din legile fun- 
damentale ale chimiei, legea proporţiilor 
multiple (1802). După această lege, cînd 
două corpuri se combină în mai multe pro- 
porţii, dacă unul din ele este considerat în 

aceeași greutate în diferiți compuși, cantită- 
ţile ponderabile ale celuilalt sînt între ele 
într-un raport simplu. El verifică legea 
enunțată prin analiza a două hidrocarburi, 
şi anume gazele metan (CH4) și etilen (C2H4), 
din care una conține pentru aceeași canti- 
tate de carbon o cantitate dublă de hidro- 
gen. Pe baza acestei legi și pe cea a propor- 
ţiilor definite, cunoscută ceva mai înainte 
(Proust, 1799), s-a fondat definitiv chimia. 

Meritul lui Dalton constă şi în faptul că se 
află printre primii care caută să dea o expli- 
caţie, pe baza teoriei atomice, diferitelor 
fenomene chimice. În acest sens, avem lucra- 
rea sa: «A new system of chemical philo- 
sophy» (1808—1810 și 1827), lucrare unde 
explică unele fenomene din chimie, admițind 
că toate corpurile sînt formate din particule 
infinit de mici, atomi, care diferă între ele 
prin greutatea lor şi care în loc să se inter- 
pătrundă se unesc între ele. 

Din această ipoteză decurge în chip natural 
legea proporţiilor definite și aceea a pro- 
porţiilor multiple. El merge în considera- 
ţiile sale și mai departe: admite că propor- 
ţiile după care se combină corpurile repre- 
zintă greutăţile relative ale atomilor lor, 
luînd ca unitate greutatea atomului de 
hidrogen. 

În lumina acestei teorii, analizind apa, 
găsește că pentru 1 g de hidrogen cores- 
pund 8 g de oxigen și deci stabileşte greu- 
tatea atomului de oxigen ca fiind 8. Se vede 
de aici că sensul cuvîntului de atom, adoptat 
de Dalton, n-a rămas același. Atomii lui sînt 
ceea ce în urmă s-au numit echivalenți 
chimici. 

Afară de aceste preocupări științifice, 
Dalton s-a ocupat și cu lucrări de altă na- 
tură. Astfel, el a lăsat în lingvistică o gra- 
matică engleză, considerată de cunoscători 
ca una dintre cele mai bune. 

Dalton a observat primul, pe la 1794, 

unele anomalii de vedere, care fac ca anu- 

mite persoane să nu poată distinge culorile 
roșu și verde. El însuși a suferit de această 
boală, neputînd distinge culoarea roșie, pe 
care o vedea cenușie. Bolii descrise de el i 
s-a dat numele de daltonism și nu este decît 
o acromatopsie (numele științific de astăzi) 
parțială. 9 

Opera sa, măreață prin claritatea și bogă- 
ţia de idei, stă astăzi la temelia fizicii și 
chimiei. Omenirea întreagă își exprimă cu 
căldură admiraţia și recunoştinţa față de 
acest deschizător de noi drumuri în știință. 

De aceea, Consiliul Mondial al Păcii reco- 
mandă, acum, la împlinirea bicentenarului 
de la nașterea sa, a-l sărbători printre oame- 
nii de seamă, a căror activitate a contribuit 
la promovarea progresului, înțelegerii şi 
prieteniei între popoare. 


ÎN AŞTEPTAREA SOLUȚIONĂRII 
PROBLEMELOR MENȚINERII GREFELOR: 


CHIRURGII i 
SE ANTRENEAZĂ 
PENTRU GREFAREA 


FECATEIJLUUJE 


A înlocui un organ uzat cu unul nou: 
acest lucru aproape nu mai este o utopie; 
a transplanta un rinichi va face parte mîine, 
fără nici o îndoială, din practica curentă; 
inima? Ceva mai tîrziu. Cît în ceea ce pri- 
veşte ficatul, aceasta constituie un tur 
de forță chirurgical care se află încă în 
stadiul experienței pe animale. Cîteva ten- 
tative de intervenție au fost făcute la om 
şi deja un bolnav a putut supraviețui 23 
de zile cu un ficat grefat. 

Într-un birou «oarecare», într-un spital 
parizian «oarecare», vizitatorii sînt întîm- 
pinați, cu guduratul caracteristic, de o 
cățelușă gălbuie pe numele de Cora. Ea 
trăiește de o lună şi trei zile cu ficatul unui 
alt cîine. Cora are blana curată, privirea 
vie şi încrezătoare. Ea pare perfect sănă- 
toasă. Mulțumită ei, mulțumită celor aproa- 
pe 400 de cîini operaţi, mulțumită tuturor 
animalelor: căţei, porci, cobai și şoareci, 
care sînt indispensabilul «banc de probă» 
al chirurgilor şi biologilor, grefarea fica- 
tului avansează! 

Această grefă este dificilă din cale afară: 
ficatul este traversat de trei curente sangui- 
ne diferite, în loc de un singur curent arte- 
rial — de sosire și unul venos — de întoar- 
cere, ca la rinichi. Pentru a trăi, el are nevoie 
de un aport de singe arterial (oxigenat), 
ca orişice organ. Acesta e adus de artera 
hepatică, care ia naștere din aorta abdo- 
minală. Pentru a lucra, ficatul, această 
uzină chimică a corpului, trebuie să pri- 
mească materia sa primă: singele venos 
sosit de la splină, de la pancreas, de la 
stomac şi, mai ales, de la intestin, bogat 
în substanțe nutritive. Acest curent este 
furnizat de vena portă. 

Aşadar, două intrări, o singură ieşire: 
rețeaua de vene suprahepatice care se 
varsă în vena cavă inferioară, ce ajunge, la 
rindul ei, la urechiuşa dreaptă a inimii. Şi 
în plus greaua problemă a racordării vase- 
lor! Pentru că trebuie făcută foarte repede, 
căci ficatul este avid de oxigen, suturile 
trebuie terminate într-un timp record (26 
pînă la 30 minute). O adevărată acrobație 
chirurgicală... 


«SCHIMB STANDARD» 


Interesantă este şi experiența savanților 
Starz! şi Moore, din Boston. Subiectul lor 
de experienţă: clinele. Tehnica lor: trans- 
plantarea completă a unui ficat care înlo- 
cuieşte un altul. De partea primitorului: se 
scoate ficatul cîinelui. Cum venele supra- 
hepatice sînt prea mici şi prea numeroase 
pentru a ne putea gindi să le racordăm 
una la alta, se scoate toată porțiunea venei 
cave inferioare care trece pe dindărătul 
ficatului. Se secționează vena portă și 
artera hepatică, și astfel, cele trei sisteme 
fiind tăiate, se poate îndepărta ficatul. 
Pentru artera hepatică, nici o problemă 


imediată: e suficient să fie legată. Dar 
trebuie neapărat, în timp ce chirurgul va 
sutura vasele noului ficat la cele ale primi- 
torului, să se asigure libera circulaţie a 
venei cave inferioare și a venei porte. Starzi 
ajunge la aceasta realizind «by-pass»-uri, 
sau «șunturi», cu ajutorul unor tuburi de 
plastic care leagă venele cava inferioară şi 
portă la venele jugulare ale cîinelui. Evident, 
organismul tolerează destul de rău aceste 
libertăţi luate în ceea ce priveşte drumul 
normal al circulaţiei sale, și ele trebuie 
reduse la maximum. 

De partea donatorului: se scoate, de ase- 
menea, ficatul cîinelui, însă, tot așa, trebuie 
operat repede. Trebuie ca ficatul transplan- 
tat să sufere cît mai puţin posibil de asfixia 
datorată suprimării temporare a sosirii de 
singe arterial. Pentru aceasta se operează 
cu două echipe chirurgicale: una pregă- 
teşte primitorul, cealaltă scoate donato- 
rului ficatul său. În plus se răceşte ficatul- 
grefon, perfuzindu-l cu un lichid foarte 
rece: temperatura lui coboară de la 27 la 
17 grade, încit nevoile sale de oxigen se 
micşorează. Se ajunge astfel să se dispună 
de aproape o oră pentru a sutura vasele 
sanguine. 


UN FICAT ÎN PLUS 


Nu-i va veni niciodată vreunui mecanic 
ideea de a remedia uzura unei bujii prin 
perforarea unei alte găuri în chiulasă pentru 
a adăuga o bujie suplimentară. Admiţind 
că acest montaj baroc ar putea funcţiona, 
acest lucru ar fi mai complicat și mai costi- 
sitor. Şi totuşi acesta este principiul de 
transplantare a ficatului preconizat de Goo- 
drich şi Sicular, care consistă în grefarea 
ficatului luat de la un cîine donator într-un 


loc «anormal», lăsînd totodată mai departe 
primitorului ficatul său propriu. 

Este adevărat că organismul viu, dacă 
este infinit mai complex decit orice maşină, 
este, în același timp, mai apt să se plieze 
unor circumstanțe anormale. Goodrich și 
Sicular plasează ficatul — grefon, în cavi- 
tatea pelviană a primitorului. Aportul de 
singe arterial se face din artera iliacă. Vena 
portă a grefonului este racordată la vena 
iliacă, iar vena lui cavă inferioară la vena 
cavă inferioară a gazdei. Eventual, odată 
trecuta perioada postoperatoare, se poate 
trece la scoaterea ficatului propriu, ceea ce 
evită atrofia ficatului grefat. 

«Schimb standard», sau «ficat în pius»? 
Care sint rezultatele? În general, opera- 
tiile reuşesc perfect: în primele zile care 
urmează, ciinii reiau rapid o activitate și o 
alimentaţie aproape normală. Dar dacă 
intervenția se limitează la latura strict chi- 
rurgicală, fără alt tratament, acest tablou 
pozitiv se schimbă curind: la capătul unei 
perioade de una pînă la trei săptămîni, 
cîinii încep să piardă din greutate. Încep 
apoi febra, coma și moartea ineluctabilă... 
Acest eşec după succes este istoria obiş- 
nuită a tuturor grefelor: organismul primi- 
torului este mai întîi «surprins» de ingerin- 
tele unui țesut străin, pe care un moment 
îl tolerează. Dar își revine din această 
surpriză şi se apucă să fabrice substanțe 
chimice special destinate să ucidă intrusul: 


anticorpii. Mecanism indispensabil de apă- ~ 


rare Împotriva microbilor, aceștia consti 
tul problema nr. | pentru imunologi, care 
ncearcă s-o depăşească prin micşorarea 
artificială a producerii lor. Acest efect îl 
au rezele X, unii derivați ai cortizonului, 

Transplantarea ficatului implică tripla secțiune a venei cave inferioare, a venei 
porte, a arterei hepatice și apoi suturarea acestor vase. 

Descoperirea unei grupe în sistemul periodic de către un 
singur cercetător este singurul caz cunoscut în istoria chimiei 
şi reprezintă un exemplu edificator de ceea ce înseamnă 
observația și discernămiîntul în munca de cercetare ştiinţifică. 


» scurtă 
incursiune 


grupa 


ZE 


S. CRIVATZ 


De multe ori neconcordanţțe extrem de mici în valoriie deter- 
minărilor experimentale pot avea consecințe neașteptate în 
progresul ştiinţelor. Un astfel de exemplu îl constituie subiectul 
rîindurilor de mai jos. Acum mai bine de șapte decenii, fizicianul 
J. Rayleigh constată că azotul preparat prin izolare din aer are 
densitatea cu foarte puțin mai ridicată decit a aceluiași gaz obțţi- 
nut prin descompunerea chimică a unui azotit. ‘Diferența era 

~ de numai o unitate la zecimala a treia. 

Această diferenţă, care nu prezenta interes din punct de vedere 

actic, nu a scăpat observaţiei atente a unui alt savant, W. Ram- 
soy, care explică această anomalie prin prezența în azotul atmo- 
sferic a unei impurități cu densitate mai mare. Ipoteza- s-a con- 
firmat prin experienţă și astfel a fost descoperit elementul «argon» 
— prin izolare din atmosferă în care se găsește în proporţie de 
0,63% volume. 

Investigarea atentă a proprietăților noului element a adus 
descoperitorului o surpriză: argonul obținut din atmosferă nu 
era nici el pur, ci era întovărășit de cantități mici din alte trei gaze, 
botezate de același cercetător: «neon», «kripton» și «xenon». 
Acestea au fost separate prin lichefiere și distilare fracționată. 

Ramsey a crezut că argonul se găsește și în unele minerale 
care prin calcinare pun în libertate un gaz cu proprietăți foarte 
apropiate de cele ale componentului găsit în azotul atmosferic. 
Cercetarea spectrului de emisie a infirmat însă această presu- 
punere: compararea cu spectrul luminii solare a arătat că ema- 
naţia din minerale este un alt element, care e prezent și în marele 
astru, de unde și-a căpătat și denumirea de «heliu». 

Cele cinci gaze, identificate ca fiind elemente chimice, cu 
proprietăți foarte asemănătoare între ele, însă cu mult deose- 
bite de ale celorlalte elemente cunoscute, își fac astfel intrarea 
la începutul secolului nostru în sistemul periodic, într-o grupă 
specială, grupa zero, sau grupa gazelor nobile. 


CURIOZITĂȚILE HELIULUI 


Deși heliul se găsește în atmosferă alături de Ne, Kr și Xe 
în cantități comparabile cu acestea, nu a putut fi izolat din aer 
odată cu acestea, din cauza temperaturii de lichefiere extrem 
de coborite. Lichefierea heliului a fost realizată abia în 1908, 
atunci cînd fizicienii au reuşit să obțină temperatura record de 
4,2 grade deasupra lui 0 absolut (grade Kelvin, notate cu K). 
În ceea ce privește solidificarea, aceasta nu a putut fi realizată 


la presiunea atmosferică nici chiar la temperatura de —273,%C — 
cunoscută sub denumirea de zero absolut —, care este cea mai 
scăzută temperatură realizată pină în prezent și la care toate 
celelalte corpuri se găsesc în stare solidă. 

Determinarea viscozităţii heliului a prezentat, de asemenea, 
o barieră greu de trecut, ea neputind fi realizată cu aparatele 
obișnuite din cauza fluidității neobişnuit de ridicate. Numai 
atunci cînd savantul sovietic Kapitza a reuşit să construiască 
o strangulaţie din sticlă cu o deschidere de 0,5 microni s-a putut 
constata experimental că heliul lichid la o temperatură mai scă- 
zută de 2,2 are o viscozitate de 10 000 de ori mai mică decit a 


“hidrogenului gazos, ceea ce a condus la concluzia că, practic, 


acest corp nu are viscozitate. Această proprietate, unică în dome- 
niul lichidelor, a fost denumită superfluiditate... 

Această abatere de la legile cunoscute ale fizicii este expli- 
cată prin două proprietăți caracteristice ale atomilor de heliu: 
masa scăzută și forțe de interacțiune extrem de slabe. Se poate 
obiecta că hidrogenul are masa mai mică, dar trebuie remarcat 
că legăturile interatomice ale acestuia sînt cu mult mai puternice; 
de aceea heliul rămîne un caz unic. O altă consecință practică 
a acestei proprietăți este aceea dea nu fi reţinut pe materiale 
cu suprafețe mari de adsorbție (de exemplu, cărbune activ), 
îngăduind izolarea în stare pură a elementului. 


O DEDUBLARE TEORETICĂ 


Manipularea gazelor lichetiate se face cu vasul Dewar, același 
utilizat la termosuri. Citeva experienţe făcute cu heliu au arătat 
unele proprietăți curioase ale acestui element. 

Astfel, dacă un vas Dewar care conţine heliu lichid în interior 
este introdus la rindul său într-o baie de heliu și apoi este ridicat 
încet, se observă un fenomen neobișnuit: indiferent de canti- 
tatea de lichid conținută, nivelul acestuia se ridică cu viteză mare, 
tinzînd să se reverse peste marginile vasului. Totul se petrece 
ca şi cînd volumul lichidului s-ar fi mărit brusc de citeva ori și 
din lipsă de spațiu părăsește recipientul (fig. 1). O cercetare mai 
atentă a fenomenului a indicat că suprafața heliului care se re- 
varsă este de fapt o peliculă extrem de subţire de lichid. 

Într-o altă experiență s-a folosit un vas Dewar prevăzut cu o 
supapă care se deschide la presiune. Acest vas a fost umplut 
cu heliu lichid (fig. 2). Dacă se încălzește conținutul prin lumi- 
narea unei porțiuni neizolate din suprafața recipientului, se vor 


observa deschiderea valvei şi expandarea în vină continuă a 
heliului din recipient în baie; cu toate acestea, nivelul lichidului 
din vas rămîne neschimbat, ca și cînd nici o picătură de heliu 
n-ar fi părăsit recipientul! 

Aceste comportări ale heliului lichid, care se găsea la o tem- 
peratură mai scăzută de 2,2"K, au determinat pe cercetători să 
considere acest lichid drept o stare specială a elementului, sub 
denumirea de «heliu Ii». 

Explicaţia acestor comportări stranii a fost formulată într-o 
teorie îndrăzneață de fizicianul Laszlo Tisza, care a afirmat că 
heliul II se poate prezenta sub două forme care pot coexista ca 
element unitar: una superfluidă şi alta normală. Conform acestei 
ipoteze ne putem închipui că în a doua experienţă heliul, atit cel 
din baie cit și cel din recipient, ar fi de fapt un amestec de două 
lichide: cel normal, care transmite căldura şi care mărindu-şi 
presiunea deschide supapa Dewarului și expandează în baie, 
şi superfluidul,care acționează în sens invers: trece din baie în 
recipient, luînd locul primului. 

Acest concept al coexistenței a două forme cu proprietăţi 
diferite ale aceluiași element în aceeași stare de agregare, de 
neconceput pentru lumea macroscopică, își are suportul în meca- 
nica cuantică, care stabilește proprietățile materiei plecind de la 
atom și moleculă. 

Urmarea lansării acestei ipoteze paradoxale pentru fizica cla- 
sică a determinat o activitate febrilă în cercetarea misteriosului 
heliu II. Rezultatul nu a întirziat să se arate, sub forma unei expe- 
riențe celebre, datorate independent fizicierfilor Tisza și Landau: 
într-un tub umplut cu heliull s-a executat măsurarea vitezelor de 

ropagare a undelor termice generate la cele două extremităţi. 
n modul acesta s-a pus în evidenţă existența a două viteze inde- 
pendente, corespunzind fiecare uneia dintre cele două stări: 
normală și superfluidă. Experiența se cunoaște astăzi sub denu- 
mirea de «fenomenul celui de-al doilea sunet», pentru că unul 
dintre autori, Landau, a crezut mult timp că este vorba de un feno- 
men acustic, nicidecum de unul termic. 


INERȚIA CHIMICĂ ÎNVINSĂ 


Importanța științifică a introducerii grupei zero în sistemul 
periodic nu a constat numai în descoperirea a cinci elemente 


Fig. 3: lonizarea heliului și formarea 
hidrurii de heliu, care nu poate exista 
decit în stare ionizată. 

Fig. 4: Structura moleculară a dife- 
riților compuși oxigenaţi ai xenonului. 
Sus — oxitetrafluorura de xenon; mij- 
loc — trioxidul de xenon; jos — tetra- 
oxidul de xenon. 


noi", dar și în proprietatea remarcabilă a acestora: inerția chimică, 
aceasta a fost verificată cu minuțiozitate de părintele acestei 
grupe, W. Ramsey. Încercările de preparare a compușilor chi- 
mici, efectuate cu mijloacele primului deceniu al secolului al 
XX-lea, nu au ajuns la rezultate; de aci decurg denumirea pri- 
mului descoperit (argon în grecește însemna inactiv) și ulterior 
calificativul de «nobile» dat acestor elemente. Comportarea spe- 
cială a gazelor zise «nobile» şi-a găsit explicaţia teoretică în dece- 
niile următoare, cînd lucrările lui Bohr și Pauli au dat o imagine 
asupra structurii atomilor. Atunci s-a stabilit că legăturile chi- 
mice între atomi se formează prin interacțiunea dintre electronii 
periferici ai atomilor, numiţi electroni de valență; aceștia au ten- 
dința de a se asocia în aşa fel încît să dobindească o stabilitate 
cît mai ridicată. Configuraţiile electronice cele mai stabile sint 
cele formate din doi şi opt electroni de valență. Deci o reacție 
chimică între două elemente trebuie să aibă ca rezultat obţinerea 
unei astfel de configurații în stratul exterior al electronilor. De 
exemplu, atomul de oxigen, posedind șase electroni de valență, 
se combină cu doi atomi de hidrogen, ciștigind de la fiecare cite 
un electron, cu care își asigură configurația stabilă de opt elec- 
troni de valență. 


2H: +0:—H:0:H 


Cercetările bazate pe spectrele elementelor din grupa zero au 
indicat că acestea sînt singurele elemente chimice al căror strat 
exterior de electroni este stabilizat; He are doi electroni, iar Ne, 
Ay, Kr, Xe, respectiv cîte opt; așadar, după această regulă, ten- 
dința lor de a forma combinaţii chimice ar fi inexistentă. Mai 
mult, chiar și straturile electronice interne sînt saturate cu elec- 
troni, ceea ce măreşte și mai mult stabilitatea edificiului atomic 
și explică forțele de atracţie foarte scăzute dintre atomi. 

W. Ramsey, pe care un deosebit simţ de observaţie şi de dis- 
cernămint ştiinţific l-au ajutat să smulgă naturii un mare secret, 
a fost ferm convins, pînă la finele zilelor, că cele cinci elemente 
descoperite de el nu pot avea combinaţii chimice și a respins 
chiar o sugestie cu privire la posibilitatea preparării unor halo- 
genuri ale Kr şi Xe. 

Convingerea marelui savant nu a fost împărtășită de unii cer- 
cetători ce i-au urmat în explorarea interesantului domeniu. 
Atenţia cîtorva s-a fixat asupra elementelor mai grele xenon şi 
kripton; acestea, posedind un volum atomic mai mare, au elec- 
tronii de valență dispuși pe orbite mai depărtate de nucleu, deci 
forța de atracţie exercitată de acesta este mai scăzută decit în 
cazul componenților mai ușori (Ar, Ne, He). De aici rezultă că 
sînt șanse mai mari pentru operarea de dislocări în stratul elec- 
tronic periferic al Xe şi Kr, necesare unor aranjamente orbitale 
noi pentru stabilirea de legături chimice. 

Deși la răstimpul 1930—1960 mai multe încercări au dat greș, 
ideea nu a încetat să frăminte mintea chimiștilor. Cinstea de a 
învinge inerția — devenită «clasică» — a gazelor nobile aparţine 
tot unui chimist englez, N. Bartlett, care în 1962 avea să răstoarne 
convingerea ilustrului său înaintaș Ramsey. Stabilitatea atomului 
de xenon a fost înfrintă prin calitățile puternic oxidante ale hexa- 
fluorurii de platin. Primul compus al unui gaz nobil, hexafluo- 
platinatul de xenon, Xe (PtFg), s-a preparat trecînd peste hexa- 
fluorura de platin, de culoare roșu închis, xenon gazos cînd s-a 
precipitat un corp solid de culoare galbenă. Instantaneul acestei 
experiențe este redat în coperta a IV-a. 


ntr-o altă experienţă, activarea xenonului s-a realizat pif 


intervenția căldurii: la C, xenonul a reacționat cu fluorul, 
„dind tetrafluorura de xenon, substanță frumos cristalizată. 
= Dislocări în stratul electronic de valență se pot obține şi prin 
iradieri luminoase puternice şi prin descărcări electrice. Prin 
utilizarea luminii produse într-un arc de mercur de înaltă presiune 
s-a preparat difluorura de xenon. Un produs al kriptonului, tetra- 
fluorura de kripton, a fost obținut prin descărcări electrice într-un 
amestec al celor doua gaze. 

Cum se încadrează noile reacţii în regula straturilor electronice 
stabilizate citată mai înainte? Explicaţia constă în posibilitatea 
atomului de fluor de a căpăta o structură stabilizată pe seama 
utilizării cîtorva dintre electronii Xe sau Kr, fără a labiliza edificiul 
electronic al acestora. Într-o exprimare mai simplă se poate 
spune că tendința atomilor gazelor inerte de a se opune legăturii 
chimice a fost învinsă de tendința de a dobindi o structură stabilă 
a atomilor de fluor. : 

Acesta este, deocamdată, bilanțul uneia dintre cele mai recente 
clase de combinaţii chimice. N. Bartlett, descoperitorul acesteia, 
își exprimă, într-un articol recent, părerea că nu se vor putea 
obtine combinaţiile elementelor superioare ale grupei: He, Ne, Ar. 
Elanul cercetării se va opri în fața acestei noi afirmaţii presti- 
gioase? 

Există indicii ca istoricul acestei grupe să mai cunoască o 
răsturnare de opinii; de curind s-a anunţat obţinerea printr-o 
reacție în plasmă a hidrurii de argon (cu formula ArH). Este vorba 
deocamdată de o combinaţie stabilă numai în condiţiile de for- 
mare a plasmei, adică la temperaturi de mii de grade. Dar este 
un început şi surprizele pot apărea... 


"Ulterior s-a mai adăugat şi al șaselea, radonul (Rn). 

DINU MOROIANU - I.M. STEFAN 


Tinărul care pătrunde în frumosul Parc al Libertăţii din Capitală găseşte aci un muzeu deosebit de instructiv 
și interesant, a cărui vizitare răspunde uneia dintre preocupările sale cele mai arzătoare. Este «Muzeul tehnic profesor 
inginer Dimitrie Leonida», oglindă grăitoare a dezvoltării tehnicii româneşti şi universale. Despre creatorul şi anima- 


torul entuziast și perseverent al acestui muzeu, care a fost în același timp unul dintre cei mai remarcabili reprezen- 
tanți ai tehnicii româneşti — venerabilul inginer Dimitrie Leonida — ne vom ocupa în cele ce urmează. 


«ÎNTOTDEAUNA M-A ATRAS TEHNICA» 


— Întotdeauna m-a atras tehnica. De copil am început să 
desenez trenuri și vapoare și cea mai mare bucurie o aveam 
privind la mișcarea din portul Galaţi. Din bețișoare construiam 
linii de cale ferată, mosoarele golite tăiate în două erau roțile 
locomotivelor şi ale vagoanelor. La gimnaziul din Constanţa 
am avut cel mai bun profesor de fizică, un anume Mălinescu. 
Era un dascăl înnăscut, care ne încuraja să perseverăm, chiar 
atunci cînd încercările noastre nu reușeau... 

Cu aceste cuvinte a început să ne istorisească viaţa sa, acum 
cîțiva ani, venerabilul profesor inginer Dimitrie Leonida (1883— 
1965), reprezentant de frunte al tehnicii românești. Lucram, 
amindoi autorii evocării de faţă, la o carte ce consemna momente 
mai importante ale creației marilor noștri oameni de ştiinţă și 
tehnicieni şi, cum era firesc, ne adresasem și acestui pasionat 
vizionar al progresului tehnic. 

Discuţiile noastre au început într-o după-amiază de vară și 
s-au prelungit pînă noaptea tirziu. Au continuat apoi în alte 
după-amiezi, pină ce din ele s-a închegat o imagine cuprinză- 
toare, ilustrind strădania de multe decenii a unei minţi îndrăz- 
nețe, a unei firi entuziaste și încrezătoare, conturind portretul 
aceluia care pe drept cuvint poate fi socotit un precursor al teh- 
nicii moderne cu care România este astăzi înzestrată și mai 
ales un pionier al electrificării ţării noastre, alături de alți tehni- 
cieni români remarcabili,ca Dragomir Hurmuzescu, Constantin 
Budeanu, l.S. Gheorghiu, C.I, Parteni ș.a. E drept, proiectele 
și planurile sale cutezătoare au luat nu o dată în trecut calea ser- 
tarelor birocraţiei capitaliste. Erau îngropate acolo nu numai 
datorită rutinei, dar și posibilităţilor limitate de investiţii ale 
statului capitalist. 

Viziunea lui Leonida, ca și a atitoraltoringineri lucizi și entu- 
ziaşti, a fost pe deplin confirmată de dezvoltarea energeticii. 
În decursul a o sută de ani, din 1860 şi pînă în 1960, consumul 
anual mondial de energie primară a crescut de la circa 610 mi- 
lioane tone de combustibil convenţional la circa 5 050 milioane 
de tone. Ponderea energiei hidraulice în acoperirea consumului 
de energie a crescut în aceeași perioadă considerabil. 

Ce satisfacţie pentru inginerul Leonida de a fi trăit, după 1944, 
zilele cînd gindurile sale au început, rînd pe rind, să se înfăp- 
tuiască! Cînd ceea ce puternicii zilei de altădată calificau drept 
«naiv», «exagerat», «mult peste posibilităţile țărişoarei noastre» 
devenea, în condiţiile construcției socialiste, prevedere de plan 
și apoi realitate vie. 

„In spatele biroului profesorului Leonida se găsește un tablou 
mare, care-l înfăţişează pe Michael Faraday. Surprinzindu-ne 
privirea aţintită într-acolo, Leonida a remarcat: 

— Faraday, ce figură strălucită a științei și tehnicii! lată cum 
începe cartea pe care i-am închinat-o: «Viaţa lui Faraday, ucenicul 


legător de cărţi care a ajuns unul dintre cei mai mari învăţaţi 
pe care i-a avut omenirea, această viaţă este cea mai bună pildă 
ce poate fi dată tineretului muncitor. Este viața unui om însetat 
de învățătură, muncind fără preget, cu gindurile îndreptate mereu 
către aflarea legilor care domnesc în natură și cu o purtare morală 
fără nici o pată»...!. 

Au fost pasionante după-amiezile în care profesorul ne-a 
vorbit despre toate acestea. Inginerul Leonida ni le-a povestit 
la umbra unui... palmier, dar nu pe cine ştie ce plajă însorită, 
în vreo țară exotică, ci acasă la el, în Bucureşti, în locuinţa lui, 
situată pe una dintre cele mai circulate artere ale orașului. Într-a- 
devăr, în camera sa de lucru, el ținea un splendid palmier, ale 
cărui crengi acopereau tot plafonul. Ambianţa aceasta simboliza, 
pentru noi, depărtarea la care țintea gindul acestui om, inima 
lui fierbinte, neiînfricată, bătind pentru idealuri dintre cele mai 
cutezătoare. 


MIRAJUL SCÎNTEII ELECTRICE 


A început prin a ne vorbi despre copilărie și adolescenţă. 

Am aflat că s-a născut în Moldova, la Fălticeni, în ziua de 23 mai 
1883. O aventură romanţioasă înconjura, ca un nimb, căsnicia 
părinților: tatăl său trebuise să înfrunte potrivnicia familiei viitoa- 
rei sale soții, răpindu-şi aleasa, iar căsătoria avusese loc în 
refugiul protector al unei mănăstiri. Şi acest curajos cavaler 
se distinsese apoi, în 1877, pe cîmpul de luptă, în gloriosul război 
al independenţei. 

Copil fiind, Dimitrie Leonida a peregrinat dintr-un loc într-altul, 
tatăl său fiind militar de carieră, mutat adesea din garnizoană 
în garnizoană și întimpinind destule greutăți materiale în susţi- 
nerea unei familii foarte numeroase (11 copii). Fraţii și surorile 
sale s-au născut mai fiecare în altă localitate. 

Şcoala primară și liceul, D. Leonida le-a urmat la Galaţi, la 
Buzău, la Constanţa, în sfîrşit la București, între altele la liceele 
«Sf. Sava» și «Mihai Viteazul». Mama sa, fiică de inginer, îi vorbea 
adesea despre munca de constructor feroviar a tatălui ei. 

În liceu a început să i se contureze, în parte sub această influ- 
ență, pasiunea pentru tehnică. Era, de asemenea, atras de geo- 
grafia patriei, de fizică și de matematică. Experiențele de laborator 
făcute la școală cu aparate, din păcate prea puține, îl fascinau. 
Încă din vremea aceea, desenul tehnic și modelajul tehnic s-au 
numărat printre preocupările sale preferate. 

Era epoca cina in țară se realiza rețeaua de căi ferate şi o serie 
de ingineri români talentaţi construiau, pentru traseul acestora, 
poduri și tuneluri remarcabile. Elevul Leonida Dimitrie — Mitea, 
cum îi spuneau colegii și prietenii— se şi vedea proiectind 
drumuri de fier pe terenuri accidentate şi construind lucrări de 


"Dimitrie Leonida, Michael! Faraday, București, Editura tehnică, 1959, p. 5. 


artă cum nimeni nu mai realizase pină la el. 

Dar, cu timpul, acest interes a fost întrecut de cel ventru elec- 
tricitate. A citit o carte despre viața lui Faraday, și lectura ei l-a 
fermecat, îndemnindu-l să calce pe urmele marelui fizician en- 
glez, creatorul concepției despre cîmpul electromagnetic și 
autorul multor descoperiri vestite. Îşi tăia totce găsea în ziare 
despre motoare electrice, despre centralele electrice ce se con- 
struiau în străinătate, despre tot mai variatele utilizări ale energiei 
electrice. Recunoștea în scinteia electrică, ce lua treptat locul 
aburului, o uriașă forță transformatoare a vieții omului, capabilă 
să-i înmiiască puterile și de aceea în stare să cucerească lumea 
întreagă. 

Erau primele visuri, și nu arareori profesorii se arătau uimiţi 
de ideile ingenioase pe care le exprima micul Leonida. 

Într-un rînd, pe cînd se afla în internatul unei şcoli bucureştene, 
a auzit vorbindu-se pentru prima dată despre Şcoala politehnică 
de la Charlottenburg, lingă Berlin, unul dintre marile centre 
mondiale ale tehnicii, unde învățase și marele inginer român 
Anghel Saligny. Pe atunci în ţară nu exista decit Şcoala de poduri 
și şosele, despre care aflase, de asemenea, multe lucruri demne 
de laudă, dar un învățămînt superior electrotehnic nu exista 
încă la noi; abia Dragomir Hurmuzescu avea să devină, mai 
tirziu, creatorul său. 


«TOT RĂUL SPRE BINE...» 


Ar fi greşit să ne închipuim că, în anii liceului, problemele 
ştiinţifice şi tehnice erau singurele care-l atrăgeau. Dimpotrivă, 
adolescentul se interesa în egală măsură de muzică, de desen, 
de teatru, de sport şi, în plus, îi plăcea să înjghebe cu colegii 
diferite acțiuni. 

— Încă de pe atunci, ne-a mărturisit el, mi-a plăcut indepen- 
denţa și nu am avut astimpăr decit cînd puteam crea ceva care 
să iasă din comun. 

Două întîmplări, relatate de el, se referă tocmai la acest cerc 
de interese. 

Clasele a Ill-a şi a IV-a le-a urmat la Constanţa, unde a și orga- 
nizat sărbătorirea zilei gimnaziului înainte de a părăsi marele 
port maritim. Venit la București, s-a înscris în clasa a V-a a 
Liceului «Mihai Viteazul». Aici, Mitea a fost privit citva timp ca un 
«provincial», dar curînd succesele sale la învățătură, firea lui 
comunicativă și, mai ales, talentul său de animator și organizator 
i-au atras simpatia colegilor. A devenit astfel un fel de «astru» 
al clasei sale, cu iniţiative care erau urmate de întregul colectiv. 

Nu arareori iniţiativele lui Mitea apăreau destul de hazardate. 
Astfel, cu prilejul Zilgi independenţei, un grup de liceeni, în 
frunte cu Mitea, hotărî să defileze în fața tribunei oficiale. În acest 
scop, grupul plecă dis-de-dimineaţă de la școală, pe un cîmp de 
la marginea orașului, lingă Băneasa, ca să facă exerciții de marș. 
Cu grupul a plecat și fanfara liceului, organizată tot de Leonida. 

— Ştiam că dacă am fi cerut voie nu ni s-ar fi dat, ne-a explicat 
el, cu un zîmbet șiret, și atunci am ales politica faptului împlinit. 

Directorul liceului era însă hotărit împotrivă, neștiind «ce-o 
să iasă». Auzind că elevii au și plecat la cîmp, luă o trăsură şi 
porni după ei. Ajuns acolo, îi comunică elevului Leonida, care 
nu pentru prima oară era considerat «capul răutăţilor», că s-a 
pus, în consiliul școlii, problema eliminării sale dacă va nesocoti 
ordinul de a nu participa la defilare. Drept orice răspuns, elevii 
l-au rugat să asiste la pregătirile lor. Defilarea a mers strună 
și a plăcut într-atita directorului încît pînă la urmă și-a schimbat 
părerea. A fost convins de elevi să se dea jos din trăsură şi să 
exerseze şi el în fruntea lor, în sunetele fanfarei, pentru defilarea 
de a doua zi... 


Şi astfel a scăpat Mitea de eliminare. f 


Dar această întîmplare nu îl descurajă. 
— Am reușit să grupez în jurul meu cei mai buni colegi şi 
cu ajutorul lor să organizez o orchestră. cu care s-au dat con- 

La umbra a- 
cestui palmier, 
în locuința pro- 
fesorului Dimi- 
trie Leonida, au 
fost culese măr- 
turiile cuprinse 
în biografia de 
față. 

certe, s-au reprezentat scene din opere, la aceste manifestări 
asociindu-se și unii dintre viitorii profesori ai Conservatorului 
din București... 

Într-o zi, culme a îndrăznelii, elevii, îndemnați de Leonida, se 
gindesc să iasă cu manifestările lor artistice din cadrul limitat 
al liceului, hotărînd nici mai mult, nici mai puțin decit să prezinte 
un festival cuprinzind un concert la Ateneu! Şi ca şi cum acest 
lucru nu ar fi fost de ajuns, siguri pe forțele lor, invită laproiectatul 
festival-concert chiar pe... rege. 

Teribilă iniţiativă! Auzind de această ispravă, direcţia se face 
foc şi pară. «Elevii să înveţe şi nu să se ţină de prostii» — spunea 
directorul. Ţinea, în felul lui, la reputația liceului şi se temea 
de un eşec răsunător. 

Un profesor a fost trimis de aceea la Ateneu să urmărească 
desfăşurarea repetiţiei. Elevii se pregătiseră temeinic, dar obser- 
vatorul direcţiei nu şi-a dat seama de aceasta. Ba, mai mult, 
a ajuns la convingerea că dacă concertul ar fi avut loc s-ar fi 
soldat cu un adevărat dezastru. Muzica tumultuoasă wagneriană 
(de pildă, preludiul la Opera «Lohengrin» de Wagner) l-a dez- 
orientat și a crezut că publicul o va fluiera. 

A audiat totuşi cu răbdare repetiţia. La capătul ei, pe un ton 
sentențios, a adus la cunoştinţă elevilor că, la şcoală, consiliul 
profesoral a hotărit ca elevul Leonida Dimitrie, organizatorul 
concertului prevăzut, să fie eliminat fără drept de examen. 
Exista totuşi o portiță de scăpare: dacă Leonida va reuși să anu- 
leze invitaţia regelui la festival, poate că se vor găsi circumstanțe 
atenuante pentru el. 

Foarte amărit, elevul Leonida s-a dus la palat și aşa, tinerel, 
în uniforma sa de licean, a cerut audienţă la rege... 

Era și toarte grăbit... A doua zi urma să aibă loc concertul 
și voia cu orice chip să vorbească cu «majestatea sa». S-a învirtit 
multă vreme de colo pînă colo, straşnic îngrijorat, cînd un aghio- 
tant l-a întrebat, în sfirșit, ce dorește. Mitea îi povesti de-a fir-a-păr 
totul şi mai ales faptul că întreg corpul profesoral consideră 
invitaţia o mare greşeală și că, în consecinţă, ar fi fericit dacă 
nu i s-ar da curs. Aghiotantul zimbi, dispăru şi se reîntoarse 
peste vreo douăzeci de minute, spunindu-i că a relatat totul 
și că regele s-a amuzat pe seama elevului care urma să fie eli- 
minat dacă se va prezenta la concertul la care fusese invitat. 
Ca să-l mai liniştească, aghiotantul i-a transmis că regele nu va 
veni în nici un caz la Ateneu. 

Dar a doua zi, cam un ceas înainte de concert, se răspindește 
vestea că regele va sosi totuși la concert, fiindcă, aşa cum relata 
cineva de la palat, la grajduri se puneau caii la trăsura cu care 
obișnuia să meargă în deplasări oficiale. 

«Şi unde s-ar fi putut altundeva duce dacă nu la Ateneu?» — 
se gindea Mitea. 

Mare fierbere printre elevi! Directorul liceului şi toți profesorii, 
îmbrăcaţi în haine de gală și furioși la culme, sosiră în cea mai 
mare grabă, ocupind un şir de loji, ca să fie neapărat de față. 

La ora fixată, concertul a început în fața unui public numeros, 
dar regele bineînţeles că n-a venit. Fierberea ce a produs-o însă 
vestea că i s-au înșeuat caii și că dintr-un moment într-altul ar 
fi putut sosi a produs mare agitaţie. În orice caz, festivalul a mers 
strună și pînă la urmă profesorii i-au felicitat pe concertiști, iar 
elevul Leonida a scăpat astfel de o nouă eliminare. 

Trebuie să adăugăm că după succesul de la Ateneu grupul 
concertiştilor a găsit o magazie părăginită în strada Lutherană, 
pe care le-a dat-o pentru un timp un negustor. Acolo au repre- 
zentat elevii opera «Armurierul» de Lortzing şi «Florin şi Florica», 
operetă de Flechtenmacher, în care a debutat marea noastră 
actriță Marioara Voiculescu. 

— Mie mi se potriveşte foarte bine zicala «Tot răul spre bine...», 

~a repetat de citeva ori profesorul Leonida, în vreme ce ne istori- 

a, cu timplele ninse și zimbetul pe buze, aceste întîmplări 
hazlii ale copilăriei. Sint vorbe ce-i caracterizau optimismul 
robust. Şi a continuat: Mie mi s-au întîmplat multe în viață şi 
adesea destul de neplăcute, dar nu știu cum s-a făcut că pînă la 
urmă toate se terminau cu bine. 


PE CĂI NOI 


„În sfîrșit, au mai trecut doi ani, la acelaşi liceu. Mitea nu era 
privit de profesori cu ochi buni, considerindu-se că are o «prea 
mare influență» asupra colegilor săi, că aceștia «îl ascultă or- 
beşte». d i 

Ce să facă? Nu-și putea învinge firea rebelă și nici nu putea 
să devină, peste noapte, indiferent prietenilor săi. Nu le putea 
interzice să-l imite, să-i urmeze pilda. Dar nici nu voia ca alţii să 
sufere din pricina sa. A luat atunci hotărirea, destul de riscantă 
și bineînţeles neașteptată pentru colegi, de a părăsi Liceul «Mihai 
Viteazul», ca să dea clasa a VIll-a — ultima — în particular. Nu 
era lucru uşor. A Vill-a clasă tocmai fusese introdusă și nu 
existau manuale. Ce e drept, își procurase un program, dar pentru 
a învăţa după el a trebuit să studieze multe cărți românești şi 
străine. N-a fost ușor, dar a reușit și exerciţiul i-a fost de folos, 
căci s-a învățat cu lectura cărţilor de ştiinţă, cu extragerea și 
fişarea materialelor ce-i erau necesare, un fel de preludiu al 
lungii sale cariere de cercetător. Deci — «tot răul spre bine». 

Odată cu el creșteau surorile şi fraţii săi. Educaţia aleasă pe 

Viața plantelor depinde în mare măsură de apă. 
Acest lucru îl putem constata și din răspîndirea plan- 
telor în natură. Regiunile ecuatoriale, cu ploi multe, 
au vegetația cea mai bogată, iar regiunile uscate, 
lipsite de precipitații sau cu precipitații extrem de 
rare, sînt aproape lipsite de plante, de unde și denu- 
mirea de deșert dată acestor ținuturi. 


Apa este cea mai răspindită sub- 
stanță din corpul plantelor. Ea repre- 


zintă 70—80% 
greutatea lor. 


şi uneori chiar 90% din 


Se știe că plantele care au o parte a 
corpului în aer absorb apă din sol prin 
rădăcini. În sol apa provine mai cu seamă 
din precipitații și se răspindeşte printre 
particulele solului. Cînd ea este în cantitate 
mare, ca în urma topirii zăpezilor sau a 
unor ploi abundente, ocupă toate spaţiile 
dintre particulele solului. O parte din apă 
se scurge spre părțile adinci ale solului — 
așa-numita apă de gravitație, nereținută 
de sol. Apa din spaţiile capilare este reținută 
de forțe capilare, de obicei mai mici de 
1 atm. La suprafața fiecărei particule a solu- 
lui se găsește apa peliculară, reținută cu 
atît mai puternic cu cît moleculele de apă 
sînt mai aproape de particulele solului. Cînd 
aceste învelişuri de apă sînt foarte subțiri, 
ele sînt reținute cu forțe mari, de sute sau 
de mii de atmosfere. 

Pentru ca o plantă să absoarbă cantitatea 
de apă necesară din sol, își întinde rădăcinile 
la distanțe mari şi le ramifică foarte fin, 
astfel încît suprafața ei totală subterană o 
depășește de sute de ori pe cea aeriană. 
Rădăcinile plantei cresc intens și se orien- 
tează spre aerul mai umed dintre particulele 
solului, prin așa-numitul higrotropism. Vîrful 
rădăcinilor «simte» cantitatea vaporilor de 
apă din aerul dintre particulele solului și, prin 
diferențe de creştere pe fețele opuse, orien- 
tează creșterea rădăcinii spre locurile umede. 
În apropierea virfului rădăcinii se găsește 
zona perilor sugători, lungă de cîțiva cen- 
timetri, pe care se găsește un număr mare de 
prelungiri, în formă de peri, ale celulelor 
superficiale ale rădăcinii. Aceşti peri lungi 


REZISTENȚA 
LA SECETĂ 

de cîțiva centimetri pătrund printre partit 
culele solului şi aderă intim la ele, membrana 
lor fiind lipicioasă. Perii sugători au viață 
relativ scurtă, de citeva zile, ei cresc în 
număr mare spre virful rădăcinii și mor la 
cîțiva centimetri depărtare de acest virf. 
Rădăcina suge apa în mod activ, celulele 
sale, și mai ales perii sugători, dezvoltind 
o forță de sucțiune de 1—10 atm., reglind-o 
după forța cu care apa este reținută de 
particulele solului. În solul umed, forța de 
sucțiune a rădăcinii este relativ mică 
(1—2 atm.). În solul cu umiditate mai mică, 
forța de sucțiune crește pînă la 10—12 atm. 
Peste aceste valori forța de sucțiune a rădă- 
cinii nu mai crește și, din această cauză, rădă- 
cinile nu mai pot suge apă suficientă din 
aceste soluri. Plantele intră într-un deficit 
de apă, care se manifestă în tot corpul lor. 
Părțile aeriene, mai ales frunzele și virful 
tulpinii, încep a se veșteji, de unde s-a dat 
şi denumirea de coeficient de veştejire a 
cantității de apă din sol, cînd plantele încep 
a se veșteji. În această situație, solul mai 
conține apă, dar aceasta, fiind reținută cu 
forțe mai mari de 10—12 atm., plantele nu 
o pot absorbi, de unde și denumirea de apă 
inaccesibilă dată acesteia. Dacă apa acce- 
sibilă, cea peste coeficientul de veștejire, 
nu este înlocuită la timp prin precipitații 
sau prin irigații, plantele se găsesc într-o 
stare de veștejire de durată. Acest lucru se 
întîmplă pe timp secetos, cînd precipitaţiile 
lipsesc, iar temperatura ridicată a solului şi a 
aerului, precum si vintul uscat provoacă 
pierderi de apă din sol prin evaporare și 


de la plânte, prin .transpirație. In aceste 
cazuri, deficitul de apă din corpul plantelor 
se accentuează și apar mai multe fenomene 
dăunătoare vieții plantelor, care, după gra- 
dul și durata lor, pot duce la încetinirea 
creșterii plantelor sau chiar la distrugerea 
lor totală, pe suprafețe întinse. 


alte plante de acest 


rea frunzelor în ț A 


ofilesc. 


PLANTELE LUPTĂ 
CONTRA SECETEI 


Plantele reacționează prompt la deficitul 
de apă printr-o serie de fenomene ale vieţii 
lor. Astfel, creșterea rădăcinii, a tulpinii, a 
frunzelor, a florilor, a fructelor este mai 
întîi încetinită și apoi oprită complet. Opri- 
rea creșterii se datorește faptului că la 
scăderea cantității de apă din celulele plan- 


Echinocactus, Conny 

e 
sint perfect adaptate | 
uscăciune prin transfor ma: 


plante (stinga) nereziste S 
la secetă, la uscăciune, se 


telor, în protoplasma acestora au loc mai 
cu seamă fenomene de hidroliză, adică de 
desfacere a moleculelor mari în substanțe 
organice cu molecule mici. În fenomenul 
creşterii sînt necesare mai cu seamă sinteze 
de molecule mari, mai ales de substanțe 
proteice. 


Frag ment de țesut din frunza unei plante, 
în care se văd patru stomate (a). În b este 
reprezentată schematic o stomată. Centrul 
cu linii în gri reprezintă stomata în stare de 
turgescență, conturul cu linie colorată re- 
prezintă sto mata închisă. 


Alt fenomen care apare la deficitul de apă 
este acela al veștejirii plantelor. Acesta se 
datorește faptului că din cauza scăderii 
cantității de apă din corpul plantelor celulele 
îşi micșorează volumul, și membranele lor 
se destind. După ce au ajuns la limita elasti- 
cității lor, la pierderea unor noi cantităţi 
de apă, membranele celulelor se zbîrcesc 
și, prin aceasta, se micșorează puterea lor 
de a susține organele plantelor în poziție 


normală. În mod normal, celulele plantelor 
sînt umflate cu apă, membranele lor sînt 
întinse, ele găsindu-se în așa-numita stare 
de turgescență. Apa din celule le întărește 
prin umflare, așa cum se întăresc anvelopele 
bicicletelor prin umflarea cu aer a camerelor. 
Veştejirea ca atare dacă durează un timp 
scurt, așa-numita veştejire trecătoare, este 
relativ ușor suportată de plante. Dacă ea 
durează un timp mai îndelungat, poate 
provoca moartea plantelor, mai cu seamă 
prin zbircirea puternică a membranelor 
celulelor, care provoacă deformări mecanice 
pronunţate în protoplasma celulelor. 

Respirația plantelor creşte la începutul 
veștejirii, iar cînd deficitul de apă este mai 
pronunţat, ea scade în intensitate. Creşterea 
respirației de la începutul veștejirii se poate 
explica printr-o concentrare a substanțelor 
organice din celulele plantelor, în urma 
scăderii cantității de apă. Scăderea respi- 
rației de mai tîrziu se datorește scăderii 
cantității de substanţe organice din celulele 
plantelor. 

Fotosinteza scade la plantele veștede pe 
de o parte din cauza închiderii stomatelor, 
iar pe de altă parte, însăși cantitatea redusă 
de apă din interiorul celulelor plantei pro- 
voacă scăderi însemnate ale intensității foto- 
sintezei. 

Protoplasma celulelor plantelor veștede 
este și ea modificată prin lipsa de apă. 
Viscozitatea ei crește treptat cu lipsa de 
apă, iar permeabilitatea ei crește, astfel 
încît substanțele dizolvate în ea sînt mai 
slab reținute. Chiar şi puterea de a retine 


moleculele de apă scade prin modificarea 
coloizilor protoplasmei. 

Presiunea osmotică și forța de sucțiune a 
celulelor cresc simţitor la apariția deficitului 
de apă prin concentrarea substanțelor în 
sucul vacuolar şi prin fenomenele.de hidro- 
liză de care s-a vorbit mai sus. 

Intensitatea transpiraţiei plantelor creşte 
pe timp secetos, mai ales la începutul sece- 
tei. Cînd deficitul de apă e mai avansat și 
frunzele se veștejesc, intensitatea transpira- 
ţiei e ceva mai redusă, din cauza închiderii 
stomatelor și din cauza micșorării suprafeţei. 
frunzelor. Reducerea intensității transpira- 
ţiei atrage după sine alt neajuns mare, și 
anume creșterea temperaturii frunzelor pină 
la 47—48°C, care omoară celulele frunzelor. 


NATURA NE ÎNVAȚĂ 


Oamenii de știință au cercetat modul în 
care rezistă la secetă plantele numite 
xerofite, adică cele ce cresc în regiuni sece- 
toase. Ei au constatat că aceste plante rezistă 
în diferite moduri la secetă. Unele dintre 
ele, așa-numitele xerofite efemere, își scur- 
tează viaţa activă la numai cîteva luni sau 
săptămîni, care coincid cu timpul mai umed, 
de obicei primăvara. Aceste plante se sustrag 
acțiunii secetei, întrucît la apariţia ei ele 
rezistă prin semințele coapte sau prin organe 
subterane (bulbi, tuberculi, rizomi). Alte 
xerofite dezvoltă rădăcini foarte lungi, care 
pătrund la adîncimi de zeci de metri în sol 
pînă la pinza de apă freatică. Frunzele lor, 
relativ subțiri, pot fi astfel aprovizionate 
cu apă. Ca exemple de astfel de plante pot 
servi iarba cămilelor (Alhagi cameleorum), 
iar dintre cele cultivate — lucerna. 

Un alt grup de plante spontane rezistă 
la secetă prin reducerea transpirației, mai 
ales prin reducerea suprafeței corpului lor. 
Astfel de plante sînt lipsite de frunze, iar 
tulpina îngroșată și verde îndeplinește rolul 
lor. Ca exemplu pot servi cactușii. Adap- 
tarea cea mai înaintată a plantelor de acest 
tip o găsim la planta numită Echinocactus, 
care are tulpina sferică, verde, acoperită cu 
numeroși ghimpi, proveniți din transfor- 
marea frunzelor. Plantele din acest tip 
absorb o cantitate relativ mare de apă pe 
timp ploios cu rădăcinile superficiale, pe care 
o înmagazinează în celulele lor voluminoase 
care îndeplinesc rolul unor rezervoare. Din 
cauza transpiraţiei reduse, tulpina acestor 
plante se încălzește puternic în razele solare, 
ajungînd pînă la 65°C. Astfel de plante s-au 
adaptat să suporte temperaturi ridicate mai 
ales prin protoplasma lor relativ viscoasă. 

Plantele de cultură și cele ce formează 
pășunile şi pădurile aparțin așa-numitelor 
mezofite. Ele sînt adaptate la regiuni cu 
umezeală mijlocie. Rezistența lor la secetă 
este cu mult mai redusă ca a xerofitelor, ele 
neavînd, în genere, mijloace eficace de 
apărare contra secetei. 

Este foarte important să cunoaștem rezis- 
tența la secetă a mezofitelor pentru ca în 
regiunile mai secetoase să putem cultiva 
plante mai rezistente. În vederea acestui 
scop se cultivă plantele în cîmp pe parcele, 
iar în sol se menţine un regim de apă anumit, 
prin acoperirea plantelor pe timp de ploaie 
cu pînze de cort și prin udarea lor cu canti- 
tăți cunoscute de apă. Parcelele se izolează 
printr-un șanț adînc de restul terenului. 
În felul acesta putem supune plantele, în 
diferite faze ale dezvoltării lor, unui regim 
artificial de secetă de cîteva săptămîni, pe 
care îl întrerupem apoi prin stropiri, și 
urmărim modul în care se comportă plantele. 


